2014 ~ Crynikith\nആണുങ്ങളുടെ പ്രത്യേക ശ്രദ്ധയ്ക്ക്,,,,... Informati...\nഗ്രീൻ ടീയുടെ ഉപയോഗം കൊണ്ടുള്ള പാർശ്വവശങ്ങൾ -------...\nബാങ്കിന്റെ സേവനത്തില് പരാതിയുണ്ടോ ? പരിഹാരം ഉറപ്...\n101 health benefits of Olive oil -------------Ayur...\nആണുങ്ങളുടെ പ്രത്യേക ശ്രദ്ധയ്ക്ക്,,,,... Informations,\nആണുങ്ങളുടെ പ്രത്യേക ശ്രദ്ധയ്ക്ക്,,,,...\nസന്തുഷ്ടമായ ദാമ്പത്യജീവിതം ആഗ്രഹിക്കുന്ന ഭര്‍ത്താക്കന്മാര് എപ്പോഴും അവരുടെ വായടച്ചുെവക്കുകയും ചെക്ക് ബുക്ക് തുറന്നുെവക്കുകയും വേണം.\nസ്ത്രീപുരുഷന്മാര് പരസ്പരം ഇടപഴകുമ്പോഴും ആശയവിനിമയം നടത്തുമ്പോഴും ധാരാളം ധാരണപ്പിശകുകള് ഉയര്‍ന്നുവരാറുണ്ട്. അവയില് സര്‍വസാധാരണമായവ ഏതെല്ലാമാണ്?\nഎന്തുകൊണ്ടാണ് അത്തരം തെറ്റിദ്ധാരണകള് ഉടലെടുക്കുന്നത്.\nഅവ ഒഴിവാക്കി ജീവിതം സുഗമമായി മുന്നോട്ടു കൊണ്ടുപോകാന് പെരുമാറ്റത്തില് നാമെല്ലാം ശ്രദ്ധിക്കേണ്ട കാര്യങ്ങളെന്തെല്ലാം?\nഈ ചോദ്യങ്ങള്‍ക്കെല്ലാം ഉത്തരം കണ്ടെത്താന് ശ്രമിക്കാം. ആദ്യമായി ഈ വിഷയത്തെ പുരുഷന്റെ കാഴ്ചപ്പാടിലൂടെ നമുക്കു പരിശോധിക്കാം.\nനിങ്ങള് നിങ്ങളുടെ ജീവിതസഖിയെ ആത്മാര്‍ഥമായി സ്‌നേഹിക്കുന്നു. നിങ്ങള് പരസ്പരം വിശ്വസിക്കുന്നു. പങ്കുെവക്കുന്നു. അവള്‍ക്കുവേണ്ടി, അവളെ സന്തോഷിപ്പിക്കാന്, നിങ്ങള്‍ക്ക് ചെയ്യാനാവുന്നതെല്ലാം നിങ്ങള് ചെയ്യുന്നു. ഇത്രയെല്ലാം ചെയ്തിട്ടും അവളെ പൂര്‍ണമായും തൃപ്തിപ്പെടുത്താന് നിങ്ങള്‍ക്കാവുന്നില്ലെന്ന തോന്നല് വല്ലപ്പോഴും നിങ്ങളെ അലട്ടാറുണ്ടോ? സായാഹ്നങ്ങളില് സുഹൃത്തുക്കളോടൊപ്പം കമ്പനി കൂടുന്നതിലോ കുറച്ച് ഏറെസമയം ക്ലബ്ബുകളിലും മറ്റും ചെലവഴിക്കുന്നതിലോ അവള് അസഹിഷ്ണുത പ്രകടിപ്പിക്കാറുണ്ടോ?\nസ്‌നേഹത്തിന്റെയും അടുപ്പത്തിന്റെയും കാര്യത്തില് അസാധാരണമാംവണ്ണം സ്വാര്‍ഥിയാണ് അവളെന്ന് രഹസ്യമായെങ്കിലും നിങ്ങള് പരിതപിക്കാറുണ്ടോ?\nഈ ചോദ്യങ്ങള്‍ക്ക് 'അതേ' എന്നാണ് നിങ്ങളുടെ ഉത്തരമെങ്കില് ഈ പ്രശ്‌നങ്ങള് നിങ്ങളുടേതു മാത്രമല്ലെന്ന് നിങ്ങള്‍ക്ക് ആശ്വസിക്കാം. മറ്റു പല പുരുഷന്മാര്‍ക്കും അഭിമുഖീകരിക്കേണ്ടിവരാറുള്ള പ്രശ്‌നങ്ങളാണിവ. സ്‌നേഹമയിയായ സ്ത്രീ അവളുടെ പുരുഷന് എപ്പോഴും അടുത്തുണ്ടായിരിക്കണമെന്ന് ആഗ്രഹിക്കുന്നുവെങ്കില് അതില് അശേഷം അസ്വാഭാവികതയില്ല.\nഒരു സ്ത്രീയെന്ന നിലയ്ക്കുള്ള അവളുടെ വൈകാരികാവശ്യങ്ങളില് പ്രമുഖമായ ഒന്നാണ് മേല്‍സൂചിപ്പിച്ച 'സ്വാര്‍ഥത.'\nമറ്റെന്തു ചുറ്റുപാടുകളുണ്ടായാലും പ്രിയതമയോടൊപ്പം ചെലവഴിക്കാന് അല്പമെങ്കിലും സമയം കണ്ടെത്തുകയെന്നത് പുരുഷന്റെ ഒഴിച്ചുകൂടാനാവാത്ത ബാധ്യതയാണ്. ആ ബാധ്യത നിറവേറ്റുന്നതില് ബോധപൂര്‍വമോ അല്ലാതെയോ ഉപേക്ഷവരുത്തുന്ന പുരുഷനെ സ്ത്രീ വെറുക്കുന്നുവെങ്കില് അവളെ അതില് കുറ്റപ്പെടുത്താനാവില്ല.\nഭവ്യത സ്ത്രീകളുടെ സ്വാഭാവികപ്രകൃതത്തിന്റെ ഭാഗമാണെന്നും അതിന് ജനിതകപരവും സാമൂഹികവുമായ കാരണങ്ങളുണ്ടെന്നും നമുക്കറിയാം. ഇതേകാരണങ്ങളാല്‍ത്തന്നെ അത്രയും ഭവ്യത കൂടാതെയാണ് നമ്മുടെ നാട്ടുനടപ്പനുസരിച്ച് പുരുഷന്മാര് ഇണകളോട് പെരുമാറാറുള്ളതെന്നും സത്യമാണ്. ഉദാഹരണത്തിന് 'ഒരു കപ്പ് ചായയിങ്ങെടുക്ക്', എന്റെ ഷര്‍ട്ട് ഇന്ന് അലക്കിയിടണം' എന്നിങ്ങനെ ആജ്ഞാരൂപത്തിലാണ് ആണുങ്ങള് സാധാരണയായി അവരുടെ ജീവിതപങ്കാളികളോട് എന്തെങ്കിലും ആവശ്യപ്പെടാറുള്ളത്. മറുത്തൊന്നും പറയാതെ അനുസരിച്ചാല്‍ത്തന്നെയും മിക്ക സ്ത്രീകളും അത്തരം അധികാരസ്വരത്തിലുള്ള പെരുമാറ്റം ഇഷ്ടപ്പെടുന്നില്ലെന്ന രഹസ്യം മിക്ക പുരുഷന്മാരും അറിഞ്ഞുകൊള്ളണമെന്നില്ല. ഈ സമീപനം മാറ്റി സ്ത്രീയോടുള്ള സംസാരത്തില് അല്പം ഭവ്യതയും ആദരവുമെല്ലാം കലര്‍ത്തി പെരുമാറാന് പുരുഷന് തയ്യാറാകുന്നത് സ്ത്രീക്ക് അവളെക്കുറിച്ചുതന്നെയുള്ള മതിപ്പും പുരുഷനോടുള്ള ആദരവും വര്‍ധിപ്പിക്കും.\n'ഒരു കപ്പ് ചായയിങ്ങെടുക്ക്' എന്നോ 'എന്റെ ഷര്‍ട്ട് ഇന്ന് അലക്കിയിടണം' എന്നോ പറയുന്നതിനു പകരം 'ഞാനിന്ന് വളരെ ക്ഷീണിതനാണ്. ഒരു കപ്പ് ചായയിങ്ങ് എടുക്കാമോ' എന്നോ 'എന്റെ ഷര്‍ട്ട് ഇന്ന് അലക്കിയിടാനൊക്കുമെങ്കില് നന്നായിരുന്നു' എന്നോ പറയുന്ന രീതിയില് പുരുഷന്റെ ഭാഗത്തുനിന്നുള്ള ഭവ്യതയാര്‍ന്ന സമീപനം പരസ്പരബന്ധത്തില് തീര്‍ച്ചയായും ഗുണകരമായ മാറ്റങ്ങളുണ്ടാക്കും. ജീവിതപങ്കാളിയോട് ഭവ്യതയോടെയും ആദരവോടെയും പെരുമാറുന്നതില് കുറച്ചിലൊന്നുമില്ലെന്നും അവരത് ന്യായമായും അര്‍ഹിക്കുന്നു എന്നുമുള്ള വസ്തുത പുരുഷന്മാര് മനസ്സിലാക്കേണ്ട കാലം അതിക്രമിച്ചിരിക്കുന്നു.\nമറക്കാനും പൊറുക്കാനും കഴിയാത്തവര്?\nമറക്കാനും പൊറുക്കാനും പുരുഷനെ അപേക്ഷിച്ച് ഏറെ പ്രയാസമാണ് പെണ്ണുങ്ങള്‍ക്ക്. പുരുഷനോട് ഏതെങ്കിലുമൊരു കാരണത്താല് ഒരിക്കല് വെറുപ്പ് തോന്നിക്കഴിഞ്ഞാല് അത് ഏറെക്കാലം അവര് മനസ്സില് കൊണ്ടുനടക്കും. സ്ത്രീയെ വൈകാരികമായി വ്രണപ്പെടുത്തുന്ന വാക്കുകളോ പ്രവൃത്തികളോ അഭിപ്രായവ്യത്യാസങ്ങളോ പുരുഷന്റെ ഭാഗത്തുനിന്ന് ഏതെങ്കിലും കാലത്ത് സംഭവിച്ചാല് പുരുഷന് അതു മറന്ന് വര്‍ഷങ്ങള് കഴിഞ്ഞാലും വീണ്ടുമൊരു പ്രശ്‌നമുണ്ടാകുമ്പോള് സ്ത്രീ അതെടുത്തിട്ട് പുരുഷനെ അമ്പരപ്പിക്കുന്ന സംഭവങ്ങള് അപൂര്‍വമല്ല. സ്ത്രീപ്രകൃതത്തെക്കുറിച്ചുള്ള ഈ അറിവ് പുരുഷനു രണ്ടു വിധത്തില് ഉപയോഗപ്പെടുത്താം. ഒന്നാമതായി വഴക്കുണ്ടാകുമ്പോള് ഇണയുടെ ഹൃദയത്തെ ആഴത്തില് മുറിപ്പെടുത്താനിടയുള്ള കടുത്ത പദപ്രയോഗങ്ങളും അധിക്ഷേപങ്ങളുമെല്ലാം പരമാവധി നിയന്ത്രിക്കാന് സ്വയം പ്രേരണ ചെലുത്താം. രണ്ടാമതായി സ്ത്രീയില്‍നിന്ന് പഴയ കണക്കുതീര്‍ക്കല് ഏതു സമയത്തുമുണ്ടാകാമെന്ന പ്രതീക്ഷയില് ജാഗ്രത പുലര്‍ത്തുകയും പ്രതിരോധം തീര്‍ക്കുകയും ചെയ്യാം.\nപുരുഷന്മാരെക്കാള് വളരെ വൈകാരികത മുറ്റിയ രീതിയിലാണ് സാധാരണയായി സ്ത്രീകള് സംസാരിക്കാറുള്ളതെന്നു നാം കണ്ടുകഴിഞ്ഞു. ഈ വിധത്തിലുള്ള സ്ത്രീയുടെ സംസാരം അവള് വൈകാരികമായ ഒരുതരം അരക്ഷിതാവസ്ഥ അനുഭവിച്ചുകൊണ്ടിരിക്കയാണെന്ന തോന്നലാണ് പുരുഷനില് ഉളവാക്കുക. സ്ത്രീപ്രകൃതത്തെ പൊതുവില് പരിഗണിക്കുമ്പോള് ആ തോന്നലില് കുറെ ശരിയുണ്ടെന്ന വസ്തുത സമ്മതിക്കാതെ തരമില്ല. സുരക്ഷിതത്വബോധത്തിന്റെ അഭാവംമൂലം ഉണ്ടാകാനിടയുള്ള വൈകാരികപ്രശ്‌നങ്ങളില്‍നിന്നും രക്ഷനേടാന് സ്ത്രീ,പുരുഷനില്‍നിന്ന് ഇടയ്ക്കിടെ അവളെ ധൈര്യം പകരുകയും പ്രോത്സാഹിപ്പിക്കുകയും ചെയ്യുന്ന വിധത്തിലുള്ള വാക്കുകളും പെരുമാറ്റങ്ങളും പ്രതീക്ഷിക്കും. അതുകൊണ്ട് പുരുഷന് പതിവു കാര്യമാത്രപ്രസക്ത ശൈലിയില്‍നിന്നും വിട്ടുമാറി വല്ലപ്പോഴുമെങ്കിലും വികാരത്തിന്റെ ഭാഷയില് സംസാരിക്കാന് ആത്മാര്‍ഥമായ ശ്രമം നടത്തുന്നത് അവന് തന്റെ ഉള്ളറിഞ്ഞ് പെരുമാറാന് ശ്രമിക്കുന്നുവെന്ന തോന്നല് സ്ത്രീയില് ഉണര്‍ത്തും. അതവള്‍ക്ക് ഏറെ സംതൃപ്തിയും സമാധാനവും നല്കുകയും ചെയ്യും. തന്റെ ഇണയ്ക്കു നല്കാവുന്ന ഏറ്റവും മികച്ച സ്‌നേഹോപഹാരങ്ങളിലൊന്ന് അവള്‍ക്ക് സുരക്ഷിതത്വബോധം പ്രദാനം ചെയ്യുന്ന വിധത്തിലുള്ള പെരുമാറ്റമാണെന്ന കാര്യം പുരുഷന് എപ്പോഴും ഓര്‍മിക്കണം.\nജീവിതം, സുഖദുഃഖസമ്മിശ്രമാണ്. സന്തോഷകരവും അല്ലാത്തവയുമായ മാനസിക- ശാരീരിക അവസ്ഥകളെ നമുക്ക് മാറിമാറി അഭിമുഖീകരിക്കേണ്ടതായി വരും. ഇതില് അസുഖകരങ്ങളായ സംഗതികളിലേക്ക് നിങ്ങളുടെ ശ്രദ്ധ ക്ഷണിക്കുകയോ അത്തരം അവസ്ഥകളെ നിങ്ങളെ ഓര്‍മിപ്പിക്കുകയോ ചെയ്യുന്നവരെ കുറ്റപ്പെടുത്താനുള്ള ഒരു പ്രവണത നിങ്ങളുടെ സ്വഭാവത്തിന്റെ ഭാഗമാണോ?\nആണെന്നാണ് നിങ്ങളുടെ മറുപടിയെങ്കില് ഈ ദൗര്‍ബല്യം നിങ്ങളുടേതു മാത്രമല്ലെന്നു നിങ്ങള്‍ക്കു സമാധാനിക്കാം. സ്ത്രീ പലപ്പോഴും ഇത്തരം അസുഖകരങ്ങളായ അവസ്ഥകളിലേക്ക് പുരുഷന്റെ ശ്രദ്ധ ക്ഷണിച്ചുകൊണ്ടിരിക്കും. പുരുഷന് അതിനെക്കുറിച്ച് സ്ത്രീയെ കുറ്റപ്പെടുത്തുകയും ചെയ്യും. എന്നാല്, സ്ത്രീ ഈ വിഷയത്തില് പുരുഷന്റെ കുറ്റപ്പെടുത്തല് അര്‍ഹിക്കുന്നുണ്ടോ എന്ന് പുരുഷന് ചിന്തിക്കേണ്ടതുണ്ട്. അവള് അങ്ങനെ ചെയ്യുന്നുവെങ്കില് അത് അവളുടെ വികാരങ്ങളും ആശങ്കകളും ഇണയുമായി പങ്കുെവക്കുകയെന്ന ഉദ്ദേശ്യത്തോടുകൂടി മാത്രമായിരിക്കുമെങ്കിലും തന്റെ സ്വസ്ഥതയെ നശിപ്പിക്കുകയെന്ന ലക്ഷ്യമാണ് അതിനു പിന്നിലെന്ന് പുരുഷന് തെറ്റിദ്ധരിക്കുന്നു. സ്ത്രീയുടെ ഈവിധമുള്ള പെരുമാറ്റങ്ങള് ഫലത്തില് പുരുഷന്റെ സ്വസ്ഥത നശിപ്പിക്കാറുണ്ടെന്നത് ശരിതന്നെ. എന്നിരുന്നാലും അവളെ അക്കാര്യത്തില് കുറ്റപ്പെടുത്തുന്നതിനു പകരം സ്ത്രീ ബോധപൂര്‍വം അതാഗ്രഹിക്കാനിടയില്ലെന്ന് സ്വയം ബോധ്യപ്പെടുത്തുകയും അവളുടെ ഉദ്ദേശ്യശുദ്ധിയെ അംഗീകരിക്കുന്ന വിധത്തില് പ്രതികരിക്കുകയുമാണ് പുരുഷന് ചെയ്യേണ്ടത്.\nഅസ്വസ്ഥതയുളവാക്കുന്ന വികാരങ്ങളെ തന്നിലേക്കുതന്നെ ഒതുക്കി അടച്ചുപൂട്ടിെവക്കുന്ന പുരുഷസ്വഭാവം വാസ്തവത്തില് ഒരുതരം ഒളിച്ചോട്ടമാണ്. താത്കാലികമായി അതു ഗുണം ചെയ്‌തേക്കാമെങ്കിലും ദീര്‍ഘകാലാടിസ്ഥാനത്തില് അതു വളരെ ദോഷകരമായി ഭവിക്കുമെന്നതു തീര്‍ച്ചയാണ്.\n(സംതൃപ്തമായ സ്ത്രീപുരുഷബന്ധങ്ങള് എന്ന പുസ്തകത്തില് നിന്ന്)\nഗ്രീൻ ടീയുടെ ഉപയോഗം കൊണ്ടുള്ള പാർശ്വവശങ്ങൾ ------------Ayurvedic,\nഗ്രീൻ ടീയുടെ ഉപയോഗം കൊണ്ടുള്ള പാർശ്വവശങ്ങൾ\nനിരവധി ആരോഗ്യഗുണങ്ങളടങ്ങിയ ഒരു ഉത്തമ പാനീയമാണ് ഗ്രീൻ ടീ . ആന്റിഓക്‌സിഡന്റുകള് ധാരാളം അടങ്ങിയിട്ടുണ്ടെന്നതു തന്നെയാണ് ഇതിന്റെ ആരോഗ്യഗുണം കൂട്ടുന്നത്.ശരീരത്തിന് ദോഷകരമായ . ഗ്രീന് ടീയുടെ ഔഷധഗുണം കാന്‍സര് കോശങ്ങളുടെ വളര്‍ച്ചയെ തടയുന്നു. ശരീരത്തിലെ പഞ്ചസാരയുടെ അളവ് നിയന്ത്രിച്ച് പ്രമേഹം കുറയ്ക്കാന് ഗ്രീന്‍ടീ സഹായിക്കുന്നു.ശരീരത്തിലെ കൊഴുപ്പിന്റെ അളവ് കുറയ്ക്കാനും ഗ്രീന് ടീ സഹായിക്കുന്നു. എന്നാല് ഗ്രീന് ടീയുടെ ശരിയല്ലാത്ത ഉപയോഗം ചില പാര്‍ശ്വഫലങ്ങള് ഉണ്ടാക്കും.\n* ഗ്രീന് ടീ തയ്യാറാക്കിയ ഉടനെ തന്നെ കുടിക്കുക. കൂടുതല് സമയം വെച്ചിരുന്നാല് ഇതിലെ വിറ്റാമിനുകളും ആന്റി ഓക്സിഡന്റുകളും നഷ്ടമാകും.\n* വെറും വയറ്റില് ഗ്രീന്‍ടീ കുടിക്കരുത്. ഭക്ഷണം കഴിക്കുന്നതിന് അരമണിക്കൂര് മുന്‍പ് മാത്രം ഗ്രീന് ടീ കുടിക്കുക.\nമരുന്നുകള് കഴിയ്ക്കുമ്പോള്, പ്രത്യേകിച്ച് ആന്റിബയോട്ടിക്‌സ്, സ്റ്റിറോയ്ഡുകള് എന്നിവയ്‌ക്കൊപ്പം ഗ്രീന് ടീ കുടിയ്ക്കുന്നത് ലിവറിന്റെ ആരോഗ്യത്തിന് കേടാണ്.\n*ഡയറ്റെടുക്കുന്നവര്‍ക്ക് ഗ്രീന് ടീ നല്ലതാണ്. തടി കുറയ്ക്കാന് സഹായിക്കും. എന്നാല് ഇതില് അല്‍പമെങ്കിലും മധുരം ചേര്‍ത്താല് ഗുണം ദോഷമായി മാറുകയും ചെയ്യും.\n*ഗ്രീന് ടീ അധികം കുടിയ്ക്കുന്നത് ഹോര്‍മോണ് പ്രവര്‍ത്തനങ്ങളെ ദോഷകരമായി ബാധിയ്ക്കും. ദിവസം മൂന്നു കപ്പില് കൂടുതല് കുടിയ്ക്കാതിരിയ്ക്കാന് ശ്രദ്ധിയ്ക്കുക.\n*ഗ്രീന് ടീയില് കഫീന് കൂടിയ തോതില് അടങ്ങിയിട്ടുണ്ട്. ഇത് ശരീരത്തിന്റെയും മനസിന്റെയും ആരോഗ്യത്തിന് അത്ര നല്ലതല്ല.\n*കഫീന് ഗര്‍ഭിണികള്‍ക്ക് നല്ലതല്ല. ഇതുകൊണ്ടുതന്നെ ഗര്‍ഭിണികള് ഗ്രീന് ടീ കുടിയ്ക്കുന്നത് ആരോഗ്യകരവുമല്ല.\nഗ്രീന് ടീയില് ടാനില് എന്ന ഘടകം ധാരാളം അടങ്ങിയിട്ടുണ്ട്. ഇത് വയറ്റില് കൂടുതല് ആസിഡുണ്ടാക്കും. സാധാരണ ഗതിയില് ഇത് കുഴപ്പമില്ലെങ്കിലും അള്‍സര്, അസിഡിറ്റി പ്രശ്‌നങ്ങളുള്ളവരെങ്കില് ഇത് ദഹന പ്രശ്‌നങ്ങളുണ്ടാക്കും. ഗ്രീന് ടീയിലെ ടാനിന്‍സ് അയേണ് ആഗിരണം ചെയ്യാനുള്ള രക്തത്തിന്റെ കഴിവിനെ ബാധിയ്ക്കും. അയേണ് ആഗിരണം 20-25 ശതമാനം വരെ കുറയും.\n* ദഹനക്കേട്, ഉറക്കക്കുറവ്, ഹ്യദയത്തിനുണ്ടാവുന്ന പ്രശ്നങ്ങള് എന്നിവ ഗ്രീന് ടീയുടെ അമിത ഉപയോഗം മൂലം ഉണ്ടാകും .\nബാങ്കിന്റെ സേവനത്തില് പരാതിയുണ്ടോ ? പരിഹാരം ഉറപ്പാക്കാം, ചെലവില്ലാതെ ------Informations,\n00:24 crini kith\nബാങ്കിന്റെ സേവനത്തില് പരാതിയുണ്ടോ ? പരിഹാരം ഉറപ്പാക്കാം, ചെലവില്ലാതെ\nഅനാവശ്യമായി വായ്പ നിഷേധിച്ചു, അധിക പലിശ ഈടാക്കി, വലിയ തുക പ്രോസസിങ് ഫീസായി ഈടാക്കി, തെറ്റായ നിക്ഷേപപദ്ധതികള്‍ക്കായി അനാവശ്യമായി അക്കൗണ്ടിലെ പണം ദുരുപയോഗം ചെയ്തു എന്നുവേണ്ട ബാങ്കുകളെ കുറിച്ച് ഇന്ന് ജനങ്ങള്‍ക്ക് പരാതികളെ പറയാനുള്ളൂ.\nഎന്നാല് ഇന്ന് ഒരു വ്യക്തിക്കും സ്വന്തം ജീവിതത്തില് നിന്ന് ബാങ്കിനെ ഒഴിച്ചു നിര്‍ത്താനാകുമാകില്ല. നിക്ഷേപിക്കാനും വായ്പയെടുക്കാനും മാത്രമല്ല, വിവിധ തരം പണമിടപാടുകള്‍ക്കെല്ലാം ഇന്ന് ബാങ്കിനെ ആശ്രയിച്ചേ മതിയാകൂ. മല്‍സരം കൂടിയതോടെ മോഹനവാഗ്ദാനങ്ങളുമായി ബാങ്കുകള് നമ്മുടെ വീട്ടുപടിക്കലെത്തുന്നു. നിങ്ങള് അവരുടെ കസ്റ്റമറാകുന്നതു വരെ പ്രലോഭനങ്ങളുമായി അവര് ഒപ്പമുണ്ടാകും. കസ്റ്റമറായി കഴിഞ്ഞാല് തീര്‍ന്നു. പിന്നെ നമുക്കൊരു പരാതിയുണ്ടായാല് കേള്‍ക്കാന് പോലും ആരും ഉണ്ടാകില്ല. ബാങ്കില് കയറിയിറങ്ങി മടുത്താലും നിങ്ങളുടെ പരാതിക്ക് പരിഹാരം കാണാനാകില്ല.\nഇന്ന് ബഹുഭൂരിപക്ഷം ഇടപാടുകാര്‍ക്കും ബാങ്കിനെ സംബന്ധിച്ച് പല വിധ പരാതികളുണ്ട്. ഫിനാന്‍ഷ്യല് ഇന്‍ക്ലൂഷന് കൂടി വന്നതോടെ സമൂഹത്തിലെ താഴെത്തട്ടിലുള്ളവര്‍ക്കും ബാങ്ക് ഇടപാടുകള് ഒഴിച്ചു നിര്‍ത്തനാകാത്ത സ്ഥിതിയാണിപ്പോള്. അതനുസരിച്ച് ബാങ്കുകളെ കുറിച്ചുള്ള പരാതികളും പെരുകയാണ്. ബാങ്ക് അധികൃതരെ സമീപിച്ച് പരാതിപ്പെടാലും കയറിയിറങ്ങി ചെരുപ്പു തേയുമെന്നല്ലാതെ വലിയ ഫലമൊന്നുമില്ല എന്നതാണ് മിക്കവരുടേയും അനുഭവം. ധനനഷ്ടം, മാനനഷ്ടം, സമയനഷ്ടം എന്നിവയെല്ലാം സഹിച്ച് ഒരു കൂട്ടര് മിണ്ടാതിരിക്കും. മറ്റൊരു കൂട്ടരാകട്ടെ ഉപഭോക്തൃകോടതിയില് കേസുമായി അലയും. ഇവര്‍ക്ക് വലിയ തുക ചെലവാക്കേണ്ടിയും വരും.\nഎന്നാല് അറിയുക ബാങ്കിനെ കുറിച്ച് നിങ്ങള്‍ക്കുള്ള പരാതികള്‍ക്ക് ചെലവൊന്നും ഇല്ലാതെ സമയബന്ധിതമായി പരിഹാരം കാണാന് കഴിയും. നിങ്ങള് ചെയ്യേണ്ടത് ഇത്രമാത്രം. ബാങ്കിംങ് ഓംബുഡ്‌സ്മാന് പരാതിനല്‍കുക. സേവനത്തിലെ പോരായ്മയുടെ പേരില് പത്തു ലക്ഷം രൂപ വരെ നഷ്ടപരിഹാരത്തിന് ഉത്തരവിടാനുള്ള അധികാരം ഓംബുഡ്‌സ്മാനുണ്ട്. അതിനു പുറമെ ഉപഭോക്താവിനുണ്ടാകുന്ന മാനസികവിഷമം, ബുദ്ധിമുട്ടുകള് എന്നിവയ്ക്ക് ഒരു ലക്ഷം വരെ പിഴ വിധിക്കാനും ഓംബുഡ്‌സ്മാന് കഴിയും. കോടതിയുടെ പരിഗണനയില് വന്ന പരാതികള് ഓംബുഡ്‌സ്മാന് സ്വീകരിക്കില്ല. അതേസമയം ഓംബുഡ്‌സ്മാന്റെ ഉത്തരവില് തൃപ്തിയില്ലെങ്കില് പരാതിക്കാരന് ഉപഭോക്തൃ കോടതിയെ സമീപിക്കാം.\nവിദേശ ബാങ്കുകള്, പൊതു സ്വകാര്യബാങ്കുകള്, സഹകരണബാങ്കുകള്, ഗ്രാമീണ ബാങ്കുകള് എന്നിവയടക്കം എല്ലാത്തരം ബാങ്കുകളെ സംബന്ധിച്ച ഏതുതരം പരാതികളും ഓംബുഡ്‌സ്മാന് പരിഗണിക്കും. ബാങ്കിന്റെ ബ്രാഞ്ച് സ്ഥിതി ചെയ്യുന്ന റീജിയണിലെ ഓംബുഡ്‌സ്മാനു വേണം പരാതി നല്‍കാന്. കേരളത്തിലെ ഉപഭോക്താക്കള് തിരുവനന്തപുരം ആസ്ഥാനമായി പ്രവര്‍ത്തിക്കുന്ന ഓഫീസിലാണ് പരാതി നല്‍കേണ്ടത്. വെള്ള പേപ്പറില് പരാതി എഴുതി നേരിട്ട് നല്‍കുകയോ പോസ്റ്റിലയയ്ക്കുകയോ ചെയ്യാം. ആര്‍ബിഐയുടെ ബാങ്കിങ് ഓബുഡ്‌സ്മാന് സ്‌കീം എന്ന സെറ്റ് വഴി നിശ്ചിത അപേക്ഷാ ഫോമില് ഓണ് ലൈനായും പരാതി നല്‍കാം.\nഎന്നാല് പരാതിയുമായി ഓംബുഡ്‌സ്മാനെ സമീപിക്കും മുമ്പ് ഒരു കാര്യം ചെയ്തിരിക്കണം. എന്തു പരാതിയായാലും അത് ആദ്യം ബാങ്കിന്റെ മേലധികാരിയ്ക്ക് നല്‍കണം. ഈ പരാതിക്ക് മറുപടി കിട്ടാതിരിക്കുകയോ കിട്ടിയ മറുപടിയില് തൃപ്തിയില്ലാതിരിക്കുകയോ ചെയ്താല് മാത്രമേ ഓംബുഡ്‌സ്മാന്റെ അടുത്തേയ്ക്ക് പോകാവൂ. ബാങ്കിന് പരാതി നല്‍കാതെ നേരിട്ട് സമീപിച്ചാല് ഓംബുഡ്‌സ്മാന് നിങ്ങളുടെ പരാതി സ്വീകരിക്കില്ല.\nഅറിയുക പണചെലവില്ലാതെ , നിശ്ചിത സമയപരിധിക്കുള്ളില് പരിഹാരംനേടാനുള്ള മാര്‍ഗമാണിത്.\n101 health benefits of Olive oil -------------Ayurvedic,\n09:32 crini kith\n6. Cure or reduce acne – Although it sounds counterintuitive to use oil to fight pimples and blackheads, using an olive oil and salt scrub help some types of acne.\n28. Makeaperfect addition to homemade skin-care products – Nearly all your skin-care recipes, from masks to exfoliants, can be improved by substituting olive oil for the oil called for in the original recipe. You can also often improve and extend expensive commercial skin care products by mixingasmall amount withapalmful of olive oil just before you use them


വളരെ ചുരുങ്ങിയ കാലയളവിൽ തന്നെ ഇവർക്ക് ലോട്ടറി ഭാഗ്യം ലഭിക്കും\nലോട്ടറി ഭാഗ്യം എന്നു പറയുന്നത് ഒക്കെ വളരെ പെട്ടെന്ന് തന്നെ ആർക്കും ലഭിക്കുന്ന ഒരു കാര്യം അല്ല. ഒരാൾക്ക് ലോട്ടറി അടിക്കണം എന്നുണ്ടെങ്കിൽ തീർച്ചയായും ആളുടെ സമയം നല്ലതായിരിക്കണം. ഒരാളുടെ ജീവിതത്തിൽ ഭാഗ്യാനുഭവങ്ങൾ ഒക്കെ കൂടി നിൽക്കുന്ന സമയത്ത് മാത്രമായിരിക്കും അവരുടെ ജീവിതത്തിൽ അവർക്ക് ലോട്ടറി അടിക്കുക. പെട്ടെന്ന് ഒരു നിമിഷം കൊണ്ട് കോടിപതി ആവുക എന്നൊക്കെ ഉള്ളത് അപൂർവം ചില ആളുകൾക്ക് ലഭിക്കുന്ന ഭാഗ്യമാണ്.കോടികൾ സമ്പാദിക്കുക എന്നൊക്കെ പറയുന്നത് വളരെ അപൂർവ്വമായി കിട്ടുന്ന ഒരു ഭാഗ്യം തന്നെയാണ്.\nമഹാലക്ഷ്മിയുടെ അനുഗ്രഹം ഉള്ളവർക്ക് മാത്രമാണ് ഇത്തരത്തിലുള്ള സൗഭാഗ്യങ്ങൾ ലഭിക്കുന്നത്. 2022 ൽ ബംബർ അടിക്കാനുള്ള സാധ്യതയുള്ള കുറച്ച് നക്ഷത്രക്കാർ ഉണ്ട്. അവരെക്കുറിച്ചാണ് ഇന്നത്തെ വീഡിയോയിൽ വളരെ വ്യക്തമായി നിങ്ങൾ പറഞ്ഞു തരാൻ പോകുന്നത്.


വിസ്തീര്‍ണ്ണം മാത്രം പരിഗണിച്ച് അനന്തരസ്വത്ത് വീതംവെക്കാമോ? | Fatwa On Islam\nHomeസ്ത്രീ, കുടുംബം, വീട്അനന്തരാവകാശംവിസ്തീര്‍ണ്ണം മാത്രം പരിഗണിച്ച് അനന്തരസ്വത്ത് വീതംവെക്കാമോ?\nAlso Read സ്ത്രീയുടെ സമ്മതമില്ലാതെ വിവാഹം?\nPrevious articleസംസം മുക്കിയ കഫന് തുണി\nNext articleഹിജാബ് ധരിക്കാത്ത സ്ത്രീയുടെ ആരാധനകള്\nഡോ. യൂസുഫുല് ഖറദാവി - 30/10/2021\nഡോ. യൂസുഫുല് ഖറദാവി - 30/10/2021 0


റാഞ്ചിയിലെ ട്രാഫിക്ക് ശരിയാക്കാന് ഒടുവില് യമന് തന്നെ വരേണ്ടിവന്നു - Boolokam\nHome National റാഞ്ചിയിലെ ട്രാഫിക്ക് ശരിയാക്കാന് ഒടുവില് യമന് തന്നെ വരേണ്ടിവന്നു\nറാഞ്ചിയിലെ ട്രാഫിക്ക് ശരിയാക്കാന് ഒടുവില് യമന് തന്നെ വരേണ്ടിവന്നു\nട്രാഫിക്ക് പ്രശ്‌നങ്ങള്‍ക്ക് ഏറെ പ്രസിദ്ധമാണ് ഇന്ത്യന് ക്രിക്കറ്റ് ടീം ക്യാപ്റ്റന് മഹേന്ദ്ര സിംഗ് ധോനിയുടെ ജന്മദേശമായ റാഞ്ചി. അധികൃതര് പഠിച്ച പണി പതിനെട്ടും നോക്കിയിട്ടും ആളുകള് ട്രാഫിക്ക് നിയമങ്ങള് അനുസരിക്കുന്നില്ലത്രേ. ട്രാഫിക്ക് നിയമങ്ങള് തെറ്റിക്കുന്നവര്‍ക്ക് പൂക്കള് കൊടുത്തു നോക്കുക വരെ ചെയ്തു! ഒടുവില് അവസാന അടവെന്ന നിലയില് ഒരു കടും കൈ തന്നെ ചെയ്തു കളഞ്ഞു റാഞ്ചി പോലീസുകാര്.\nകഴിഞ്ഞ ദിവസം മുതല് റാഞ്ചിയില് ട്രാഫിക്ക് നിയമങ്ങള് തെറ്റിച്ചു അപകടകരമായി വാഹനം ഓടിക്കുന്നവര് നേരെ ചെന്നെത്തുക യമന്റെ പക്കലേയ്ക്ക് ആണ്. ഹിന്ദു പുരാണം അനുസരിച്ച് മരണത്തിനെ ദേവന് ആണല്ലോ യമന്. അതിപ്പോ എവിടെ വച്ച് അപകടം ഉണ്ടാക്കിയാലും യമന്റെ അടുത്തല്ലേ എത്തുക എന്ന് ചോദിയ്ക്കാന് വരട്ടെ. അപകടം പറ്റുന്ന കാര്യമൊന്നും ഞാന് പറഞ്ഞിട്ടില്ല. ട്രാഫിക് നിയമങ്ങള് കട്ടില് പറത്തുന്നവരെ തടയാന് എത്തുന്നത് യമന്റെ വേഷം ധരിച്ച ഒരു പോലീസുകാരനാണ്. പിഴ ഒടുക്കുന്നതിനോടൊപ്പം ഇത്തരക്കാര്‍ക്ക് നല്ല ഒരു ഉപദേശവും നല്‍കാന് യമന് മറക്കുന്നില്ല: ‘സൂക്ഷിച്ചില്ലെങ്കില് എന്നെ ഉടനെ തന്നെ വീണ്ടും കാണേണ്ടി വരും. ഇവിടെയല്ല, യമാലോകത്തില്’. ഏതായാലും, സംഗതി ഏറ്റവ ലക്ഷണമാണ് കാണുന്നത്. ഇത്തവണ എങ്കിലും എല്ലാവര്ക്കും മനം മാറ്റം ഉണ്ടായാല് മതിയായിരുന്നു!\nPrevious articleജയസൂര്യയുടെ ‘കുമ്പസാരം’ കേട്ട പ്രേക്ഷകന്റെ മനസ്സ് നിറഞ്ഞു !\nNext articleഒരു ദിര്‍ഹം ഉണ്ടെങ്കില് ദുബായില് പട്ടിണി കിടക്കാതെ കഴിയാം…


'ലോകമേ' വൻ ഹിറ്റാകുമ്പോൾ നന്ദി പറയേണ്ടത് മംമ്തയോട്; സംവിധായകൻ ബാനി ചന്ദ് ബാബു അഭിമുഖം | Interview with Lokame music video director Bani Chand Babu\nസീന ആന്റണി December 02, 2020 11:13 AM IST\nതെന്നിന്ത്യൻ താരം മംമ്ത മോഹൻദാസ് നിർമാണരംഗത്തേക്ക് കടന്നു വരുന്നുവെന്ന റിപ്പോർട്ടുകൾ വന്നപ്പോൾ പലരും കരുതി ആദ്യസംരംഭം ഒരു സിനിമയായിരിക്കും എന്ന്. എന്നാൽ, ആ കണക്കുക്കൂട്ടലുകൾ തെറ്റിച്ച് ഒരു മ്യൂസിക് ആൽബത്തിലൂടെയാണ് താരം പ്രൊഡക്ഷൻ കമ്പനിയുടെ പ്രവർത്തനങ്ങൾക്കു തുടക്കമിട്ടത്. പുതിയ കാലത്തിന്റെ സംഗീതവും നിലപാടുകളും ആഘോഷിച്ച 'ലോകമേ' എന്ന മ്യൂസിക് വിഡിയോ, ലോകോത്തര നിലവാരത്തിലുള്ള ദൃശ്യവിരുന്നാണ് പ്രേക്ഷകർക്കായി ഒരുക്കിയത്. മലയാളത്തിലെ ഏറ്റവും ചെലവേറിയ മ്യൂസിക് സിംഗിൾ എന്ന ഖ്യാതിയോടെ പുറത്തിറങ്ങിയ 'ലോകമേ' വൻ ഹിറ്റായി.\nഗംഭീരമെന്ന് ആരാധകർ; ട്രെന്‍ഡിങ്ങായി ഏകലവ്യന്റെ റാപ്പ്\nമലയാളത്തിൽ സജീവമായിക്കൊണ്ടിരിക്കുന്ന റാപ് സംഗീതത്തെ പുതിയൊരു തലത്തിലേക്ക് എത്തിച്ച ഈ മ്യൂസിക് വിഡിയോ മംമ്ത മോഹൻദാസിനായി ഒരുക്കിയത് ബാനി ചന്ദ് ബാബു എന്ന തിരുവനന്തപുരം സ്വദേശിയാണ്. കഴിഞ്ഞ 12 വർഷങ്ങളായി സിനിമയുടെ വിഎഫ്എക്സ് മേഖലയിൽ പ്രവർത്തിക്കുന്ന ബാനിയുടെ ആദ്യ സംവിധാന സംരംഭമാണ് 'ലോകമേ'. സിനിമയിൽ വിഷ്വൽ ഇഫക്ട്സ് ഡയറക്ടറായി പ്രവർത്തിച്ച പരിചയവും സിനിമയോടുള്ള അടങ്ങാത്ത ആവേശവുമാണ് ബാനിയെ ഒരു സംവിധായകന്റെ വേഷം അണിയിച്ചത്. ആദ്യ പ്രൊഡക്ഷൻ തന്നെ ഏറെ ശ്രദ്ധിക്കപ്പെട്ടതിന്റെ സന്തോഷവും സിനിമയെക്കുറിച്ചുള്ള സ്വപ്നങ്ങളും ബാനി ചന്ദ് ബാബു മനോരമ ഓൺലൈനുമായി പങ്കുവയ്ക്കുന്നു.\n'പ്രേമ'ത്തിന്റെ പ്രായം ഞങ്ങളുടെ കമ്പനിക്ക്\nസിനിമ എന്നും പാഷനായിരുന്നു. സിനിമയുമായി ബന്ധപ്പെട്ട ഏതെങ്കിലും ഒരു മേഖലയിൽ സ്പഷലൈസ് ചെയ്യാനായിരുന്നു ആഗ്രഹം. അങ്ങനെയാണ് വിഷ്വൽ ഇഫക്ട്സ് തിരഞ്ഞെടുത്തത്. സിനിമയിൽ വിഷ്വൽ ഇഫക്ട്സ് ഡയറക്ടറായി പ്രവർത്തിച്ച പരിചയമാണ് എനിക്കുള്ളത്. ഞങ്ങൾക്ക് ഒരു കമ്പനിയുണ്ട്. കോക്കനട്ട് ബഞ്ച് ക്രിയേഷൻസ് എന്നാണതിന്റെ പേര്. 'പ്രേമം' സിനിമയുടെ പ്രായമാണ് കോക്കനട്ട് ബഞ്ച് ക്രിയേഷൻസ് എന്ന കമ്പനിക്കും. അഞ്ചു വർഷം! ആ സിനിമയിലെ കൂടുതൽ വർക്കുകളും മറ്റൊരു കമ്പനി ചെയ്തതാണ്. അതിലെ ചില ഭാഗങ്ങൾ മാത്രമാണ് ഞങ്ങൾ ചെയ്തത്. 12 വർഷമായി ഞാനും സിനിമയിൽ ആക്ടീവ് ആണ്. വിഷ്വൽ ഇഫക്ട്സ് മേഖലയിൽ ആണെന്നു മാത്രം. എന്റെ ആദ്യ സംവിധാന സംരംഭമാണ് 'ലോകമേ'. അതിനു മുൻപ് ചില പരസ്യങ്ങൾ ചെയ്തിട്ടുണ്ടെങ്കിലും സിനിമാ–സംഗീത മേഖലയിൽ സംവിധായകൻ എന്ന നിലയിൽ ആദ്യ വർക്ക് ഇതു തന്നെയാണ്.\nഅവിചാരിതമായി സംഭവിച്ച 'ലോകമേ'\nഒരു സിനിമ സംവിധാനം ചെയ്യാനുള്ള ഒരുക്കത്തിലായിരുന്നു ഞാൻ. എന്റെ സുഹൃത്ത് അഭിജിത്താണ് സിനിമ എഴുതിയിരിക്കുന്നത്. ഈ പ്രൊജക്ടിന്റെ ഭാഗമായി പലരെയും കണ്ട കൂട്ടത്തിലാണ് നോയലിനെ (നോയൽ ബെൻ) പരിചയപ്പെടുന്നത്. അതിനിടയിൽ ഏകലവ്യനും വിനീത് എന്ന മ്യൂസിക് ഡയറക്ടറും കൂടി നോയലിനെ കണ്ടിരുന്നു. ഈ മ്യൂസിക് സിംഗിളിനെ കുറിച്ച് ചർച്ച ചെയ്യാൻ വേണ്ടിയായിരുന്നു അത്. അപ്പോൾ നോയലാണ് എന്നെ നിർദേശിച്ചത്. സത്യത്തിൽ ഞങ്ങളെ കണക്ട് ചെയ്യുന്നത് നോയലാണ്. പ്രൊഡക്ഷനിൽ മംമ്തയുടെ പങ്കാളിയാണ് നോയൽ ബെൻ. സിനിമയോട് അത്രയും ആത്മാർത്ഥതയുള്ള ഒരു പ്രൊഡ്യൂസറാണ് മംമ്ത. അഭിനയത്തിലായാലും മറ്റു ടെക്നിക്കൽ കാര്യങ്ങളിലായാലും! അതുകൊണ്ടാണ് ലോകമേ എന്ന മ്യൂസിക് വിഡിയോയ്ക്ക് ഇത്രയും നല്ലൊരു ഔട്ട്പുട്ട് കൊടുക്കാൻ കഴിഞ്ഞത്. ആ പ്രൊജക്ടിന് എന്തൊക്കെ ഞങ്ങൾ ചോദിച്ചോ അതെല്ലാം അവർ നൽകി. ഇതൊരു സിനിമ ഒന്നുമല്ലല്ലോ... അങ്ങനെയുള്ള ഒരു റവന്യൂവിന് സാധ്യതയുമില്ല. എങ്കിലും അവർ ഇതിനു തയാറായി.\nമംമ്തയുടെ വാക്കുകൾ ആത്മവിശ്വാസമേകി\nപ്രൊഡക്‌ഷന്റെ കാര്യത്തിൽ യാതൊരു വിധ വിട്ടുവീഴ്ചകൾക്കും മംമ്ത ഒരുക്കമായിരുന്നില്ല. ഈ പ്രൊജക്ട് ഡിമാൻഡ് ചെയ്യുന്ന കാര്യങ്ങൾ നൽകാൻ അവർ തയാറായി. മട്ടാഞ്ചേരിയിലെ ജൂതത്തെരുവിലാണ് ഷൂട്ട് ചെയ്തത്. ആ സ്ട്രീറ്റിന് പുതിയൊരു മുഖം നൽകിയാണ് ചിത്രീകരിച്ചത്. പെട്ടെന്ന് നോക്കുമ്പോൾ അത് ജൂതത്തെരുവ് ആണെന്ന് തിരിച്ചരിയാൻ കഴിയാത്ത മേക്കോവർ നൽകിയിരുന്നു. അത്യാവശ്യം ജൂനിയർ ആർടിസ്റ്റുകൾ ഈ പ്രൊജക്ടിന്റെ ഭാഗമായി. കോവിഡ് പ്രോട്ടോകോൾ പാലിച്ചായിരുന്നു ചിത്രീകരണം. നവംബർ 11നായിരുന്നു വിഡിയോയുടെ പ്രിവ്യൂ വച്ചിരുന്നത്. മംമ്തയും അവരുടെ മാതാപിതാക്കളും നോയലും സുഹൃത്തുക്കളും എല്ലാം അതിന് എത്തി. കണ്ടു കഴിഞ്ഞതും എല്ലാവരും കയ്യടിച്ചു. മംമ്ത വലിയ സന്തോഷത്തിലായിരുന്നു. അവർ അഭിനന്ദിച്ചു. ഒരു പ്രൊഡ്യൂസർ എന്ന നിലയിൽ എന്താണോ ആവശ്യപ്പെട്ടത് അതിനു മുകളിൽ ചെയ്തിട്ടുണ്ടെന്നായിരുന്നു അവർ പറഞ്ഞത്. സ്വതന്ത്ര സംഗീത സംരംഭങ്ങൾക്ക് നമ്മുടെ മ്യൂസിക് ഇൻഡസ്ട്രിയിൽ ഒരു ഇടമുണ്ട്. ഇതുപോലുള്ള നല്ല പ്രൊഡക്ഷൻ ഹൗസുകൾ വരികയാണെങ്കിൽ തീർച്ചയായും സിനിമാസംഗീതം അല്ലാതെ സ്വതന്ത്ര മ്യൂസിക് ജിങ്കിൾസ് ഇനിയും ഉണ്ടാകും.\nറാപ് പ്രൊഡക്‌ഷനുമായി മംമ്ത മോഹൻദാസ്; ഏകലവ്യന്റെ ‘ലോകമേ’ ഇനി മ്യൂസിക് സിംഗിൾ\nവിജയ് സൂപ്പറും പൗർണമിയും, ബ്രദേഴ്സ് ഡേ, ഉയരെ, ഹെലൻ, കെട്ട്യോളാണെന്റെ മാലാഖ തുടങ്ങി 2019ൽ 32 സിനിമകളിൽ വിഎഫ്എക്സ് ചെയ്തിട്ടുണ്ട്. ഓരോ സിനിമയും ഓരോ വെല്ലുവിളിയാണ്. കാരണം വ്യത്യസ്ത സാഹചര്യങ്ങളും ആവശ്യങ്ങളുമായിരിക്കും ഓരോ സിനിമകൾക്കും ഉണ്ടാവുക. എങ്കിലും, കഴിഞ്ഞ വർഷം ചെയ്തതിൽ ഏറ്റവും വെല്ലുവിളി നിറഞ്ഞതും ആസ്വദിച്ചതുമായ സിനിമ ഹെലൻ ആണ്. ഫ്രീസറിന്റെ അകത്ത് അന്ന ബെൻ പെട്ടു പോകുന്ന സീക്വൻസിൽ, ആ കുട്ടിയുടെ വായ്ക്കകത്തു നിന്നു വരുന്ന ബാഷ്പകണങ്ങൾ ഷൂട്ട് ചെയ്ത സമയത്ത് കൃത്യമായി കിട്ടിയില്ല. അത് എല്ലാ ഷോട്ടിലും ഞങ്ങൾ ക്രിയേറ്റ് ചെയ്തു. സ്വാഭാവികമായി വരുന്ന രീതിയിൽ അതൊരുക്കുക എന്നത് ശരിക്കും വെല്ലുവിളി ആയിരുന്നു. ഓരോ സീനിലെയും ഇമോഷണൽ ഇന്റൻസെറ്റി അനുസരിച്ച് അതിൽ വ്യത്യാസം വരുത്തുക.. തുടങ്ങി ഒട്ടേറെ കാര്യങ്ങൾ ശ്രദ്ധിച്ചാണ് അതു ചെയ്തത്. അതൊരു ടീം വർക്കാണ്. പിന്നെ, സ്വന്തമായി ചെയ്യുന്ന സിനിമ തന്നെയാണ് വലിയ സ്വപ്നം. ആ സിനിമ നടക്കാൻ ഇനിയും ഒട്ടേറെ കടമ്പകളുണ്ട്. ലീഡ് ആക്ടറെ കണ്ടെത്തുന്നതു മുതൽ ഒത്തിരി കാര്യങ്ങൾ ഇനിയും നടക്കാനുണ്ട്. സിനിമയുടെ കാര്യമല്ലേ... ഒന്നും പറയാൻ കഴിയില്ല.\nEnglish Summary: Interview with Lokame music video director Bani Chand Babu


മെഡിക്കല് വിദ്യാര്‍ത്ഥികള് അനിശ്ചിതകാല നിരാഹാരത്തിലേക്ക് ; നാളെ പഠിപ്പ് മുടക്കും – Chandrika Daily\nBy web desk3Wednesday July 31, 2019 15:02 pm\nമെഡിക്കല് വിദ്യാര്‍ത്ഥികള് അനിശ്ചിതകാല നിരാഹാരത്തിലേക്ക് ; നാളെ പഠിപ്പ് മുടക്കും\nദേശീയ മെഡിക്കല് കമ്മീഷന് ബില് ലോക്‌സഭയില് പാസാക്കിയതില് പ്രതിഷേധിച്ച് മെഡിക്കല് വിദ്യാര്‍ത്ഥികള് നാളെ രാജ്യവ്യാപകമായി പഠിപ്പുമുടക്കും. ഐ എം എ അംഗങ്ങളാണ് ഈ കാര്യം അറിയിച്ചത്. വ്യാഴാഴ്ച…\nദേശീയ മെഡിക്കല് കമ്മീഷന് ബില് ലോക്‌സഭയില് പാസാക്കിയതില് പ്രതിഷേധിച്ച് മെഡിക്കല് വിദ്യാര്‍ത്ഥികള് നാളെ രാജ്യവ്യാപകമായി പഠിപ്പുമുടക്കും. ഐ എം എ അംഗങ്ങളാണ് ഈ കാര്യം അറിയിച്ചത്. വ്യാഴാഴ്ച മെഡിക്കല് ബില് രാജ്യസഭ പരിഗണിക്കുന്ന സാഹചര്യത്തിലാണിത്.\nരാജ്യമെമ്പാടുമുള്ള മെഡിക്കല് വിദ്യാര്‍ഥികള് അതത് രാജ്ഭവനു മുന്നില് ഇ്ന്ന് വൈകിട്ടു മുതല് അനിശ്ചിതകാല നിരാഹാര സമരം ആരംഭിക്കും. സമരം ശക്തമായി മുന്നോട്ടു കൊണ്ടുപോവുകയെന്നതിന്റെ ഭാഗമായാണിത്. വിദ്യാര്‍ത്ഥികളുടെ സമരത്തില് ഡോക്ടര്‍മാരും പങ്കെടുക്കും.\nCategories: Culture, More, News, Views Tags: doctors strike, India


ആരോഗ്യവകുപ്പിന്റെ പേരിൽ വരെ ഇല്ലാക്കഥ എഴുതി വിടുന്ന മാധ്യമപ്രവർത്തനം - Trending Kerala\nവാക്സിനേഷൻ ക്യാമ്പയിൻ പരാജയം എന്ന മാധ്യമ വാർത്ത സത്യമോ?ഡോക്ടർ ഷിംന അസീസ് ഫേസ്ബുക്കിൽ കുറിച്ച സത്യാവസ്ഥ ഇതാ.\nആരാലും ശ്രദ്ധിക്കപ്പെടാത്ത ഈ വാർത്ത എന്തിന് കുത്തിപൊക്കുന്നു എന്ന് ചോദിക്കരുത്. ഈ വാർത്ത ശ്രദ്ധിക്കുന്ന വലിയൊരു സമൂഹം മലബാറിലുണ്ട്. അവർ ഉറപ്പായും ഇത് കണ്ടു കാണും. മാധ്യമവും സുപ്രഭാതവുമെല്ലാം ചേർന്നുണ്ടാക്കുന്ന ഡാമേജ് രണ്ടു ദിവസമായി മലപ്പുറത്തെ കുത്തിവെപ്പ് കേന്ദ്രങ്ങളിൽ നേരിട്ടനുഭവിക്കുന്നുണ്ട്. ഇന്നലെ ഞങ്ങൾ ചെന്ന ഒരു സെന്ററിലെ കുത്തിവെപ്പെടുത്തത് വെറും 10.5% പേരാണ്. വാക്‌സിൻവിരുദ്ധതയുടെ നിറകുടമായ ചില മാധ്യമങ്ങളോട് ഈ കാര്യത്തിൽ പെരുത്ത് നന്ദിയുണ്ട്.\nഖുർആനും സുന്നത്തും ഇസ്‌ലാമിയത്തും കൊട്ടി ഘോഷിക്കുന്ന ഒരു ദിനപത്രം ഇങ്ങനെയൊരു പച്ചക്കള്ളം വിപുലമായൊരു റിപ്പോർട്ടിന്റെ അങ്ങേയറ്റത്ത് ഒളിച്ച് കടത്തരുതായിരുന്നു. സബ്‌ടൈറ്റിലിലും ഉണ്ട് ഈ ഭീതി പരത്തൽ. നിങ്ങളുടെ വാക്‌സിൻവിരുദ്ധ താൽപര്യം മുൻപേ വ്യക്‌തമാണ്. ചെയ്യുന്നത് സമുദായദ്രോഹമാണെന്ന് ഇന്നല്ലെങ്കിൽ നാളെ നിങ്ങൾക്ക് തന്നെ മനസ്സിലായിക്കോളും. അതിലേക്ക് ഇനിയും കടക്കുന്നില്ല.\nപ്രിയപ്പെട്ട സുപ്രഭാതം പത്രത്തിന്റെ സ്വന്തം ലേഖകാ, ആരോഗ്യവകുപ്പിലെ ആരാണ് നിങ്ങളോട് 95% കുട്ടികളെങ്കിലും കുത്തിവെപ്പ് എടുത്തില്ലെങ്കിൽ എടുത്ത കുട്ടികൾക്ക് ദോഷമാണെന്ന് പറഞ്ഞത്? സ്വന്തം സങ്കൽപങ്ങൾക്കനുസരിച്ച് വാർത്ത മെനഞ്ഞ് സമൂഹത്തിൽ ഭീതി പരത്തുകയാണോ വേണ്ടത്? വാക്‌സിനെടുത്ത കുട്ടികൾ പൂർണ സുരക്ഷിതരാണ്. എടുക്കാത്ത കുട്ടികൾക്ക് മാത്രമാണ് നിലവിൽ മീസിൽസ് റുബല്ല രോഗഭീഷണിയുള്ളത്.\nചിക്കൻപോക്‌സ് വാക്‌സിൻ സമൂഹത്തിൽ 95% പേരും എടുത്തിട്ടാണോ എടുത്തവർക്ക് രോഗം വരാതിരിക്കുന്നത്? എന്ന് മാത്രവുമല്ല, ചിക്കൻപോക്‌സ് വന്നൊരാളുടെ അടുത്ത് ചെന്ന് 72 മണിക്കൂറിനുള്ളിൽ വാക്‌സിനെടുത്താൽ പോലും ചിക്കൻപോക്‌സ് വരുന്നതിനെ തടയുന്നില്ലേ? ഇത് തന്നെയല്ലേ സംരക്ഷണം തരുന്ന മറ്റേതൊരു വാക്‌സിനും പ്രവർത്തിക്കുന്ന രീതി? വാക്‌സിൻ എടുക്കാത്തവർ കാരണമെങ്ങനെയാണ് എടുത്തവർക്ക് രോഗം വരിക? അബദ്ധം പറയുന്നതിനും അതിരില്ലേ? അത് ഉത്തരവാദിത്വപ്പെട്ടവരുടെ പേരിൽ അടിച്ചിറക്കുന്നതിന് കടുത്ത നടപടിയാണ് എടുക്കേണ്ടത്.\nആ വാർത്ത വായിച്ച് ആശങ്കാകുലരായ രക്ഷിതാക്കളോട് ഒരു വാക്ക്- അടുത്ത വീട്ടിലെ കുട്ടി കുത്തിവെപ്പ് എടുത്തില്ലെങ്കിൽ നഷ്‌ടം അവരുടേത് മാത്രമാണ്. നിങ്ങളുടെ കുഞ്ഞ് സുരക്ഷിതൻ/സുരക്ഷിത ആണ്. പോരാത്തതിന് നിങ്ങളുടെ കുഞ്ഞിന്റെ ഔദാര്യത്തിൽ ചിലപ്പോൾ ആ കുട്ടിയിലേക്ക് രോഗം പകരാതിരുന്നേക്കാം. ഇത്തരത്തിൽ 95% കുട്ടികളെങ്കിലും കുത്തിവെപ്പെടുത്താൽ 100% പേരിലേക്കും രോഗം പകരാതിരിക്കും (Herd Immunity- സമൂഹപ്രതിരോധം).\nഈ വസ്‌തുതയാണ് തോന്നിയ പടി സുപ്രഭാതത്തിന്റെ ലേഖകൻ എഴുതിയതും ഒന്ന് പുനർവിചിന്തനം നടത്തുക പോലും ചെയ്യാതെ (അതോ മനപൂർവ്വമോ?) എഡിറ്റർ എടുത്ത് പ്രസിദ്ധീകരിക്കാൻ കൊടുത്തതും.\nനന്ദിയുണ്ട് സഹോദരൻമാരേ…ആരോഗ്യവകുപ്പിന്റെ പേരിൽ വരെ ഇല്ലാക്കഥ എഴുതി വിടുന്ന നല്ല ഉത്തരവാദിത്വബോധമുള്ള മാധ്യമപ്രവർത്തനം !!\nഡോക്ടറുടെ കുട്ടികള്‍ക്ക് വാക്സിനേഷന് എടുക്കാറുണ്ടോ\nവാട്സ് ആപ്പില് മറ്റുള്ളവര് ഇടുന്ന വീഡിയോകളും ചിത്രങ്ങളും എങ്ങനെ സേവ് ചെയ്യാം\nഅന്യ സംസ്ഥാനങ്ങളിൽ നിന്നും കേരളത്തിലേക്ക് വരുന്നവർ ശ്രദ്ധിക്കേണ്ട കാര്യങ്ങൾ


ഇവിഎം ചലഞ്ച്; ക്രമക്കേട് തെളിയിച്ചേ പിന്നോട്ടുള്ളൂവെന്ന് ആം ആദ്മി പാര്‍ട്ടി | Vision Express - An Online Malayalam News Portal of visionexpressnews.com\nHome / NEWS / India / ഇവിഎം ചലഞ്ച്; ക്രമക്കേട് തെളിയിച്ചേ പിന്നോട്ടുള്ളൂവെന്ന് ആം ആദ്മി പാര്‍ട്ടി\nന്യൂഡല്‍ഹി: വോട്ടിങ് മെഷീനില് ക്രമക്കേട് നടത്തിയാണ് ബിജെപി തെരഞ്ഞെടുപ്പുകളെ നേരിട്ടതെന്ന ആരോപണത്തില് ഉറച്ച് വോട്ടിങ് മെഷീന് ചലഞ്ചുമായി ആംആദ്മി പാര്‍ട്ടി വീണ്ടും. തെരഞ്ഞെടുപ്പ് കമ്മീഷന് ഇവിഎം ചലഞ്ച് നടത്തുന്ന ദിവസം തന്നെയാണ് ആംആദ്മി പാര്‍ട്ടിയും വോട്ടിങ് മെഷീന് ക്രമക്കേട് തെളിയിക്കാന് പരിപാടിയുമായെത്തുന്നത്. ആരോപണം ഉന്നയിച്ച പ്രതിപക്ഷ പാര്‍ട്ടികളെ ഇവിഎം പരിശോധനയ്ക്ക് തെരഞ്ഞെടുപ്പ് കമ്മീഷന് വെല്ലുവിളിച്ചെങ്കിലും ആംആദ്മി പാര്‍ട്ടിയും കോണ്‍ഗ്രസും അടക്കം പാര്‍ട്ടികള് വിട്ടുനില്‍ക്കാനാണ് തീരുമാനിച്ചത്.\nപരീക്ഷണത്തിന് കര്‍ശന നിയന്ത്രണങ്ങളേര്‍പ്പെടുത്തിയാണ് തെരഞ്ഞെടുപ്പ് കമ്മീഷന് പാര്‍ട്ടികളെ പരിശോധനക്ക് വിളിച്ചത്. ഇതാണ് ആംആദ്മിയും കോണ്‍ഗ്രസും അടക്കം പ്രമുഖ പാര്‍ട്ടികളില് പലതും തെരഞ്ഞെടുപ്പ് കമ്മീഷന്റെ വെല്ലുവിളി മുഖവിലയ്‌ക്കെടുക്കാത്തതിന് പിന്നില്. ജൂണ് 3ന് ആണ് തെരഞ്ഞെടുപ്പ് കമ്മീഷന് വോട്ടിങ് മെഷീനില് ക്രമക്കേട് ആരോപിച്ചവര്‍ക്ക് അത് തെളിയിക്കാന് അവസരം നല്‍കിയത്. ഇതേ ദിവസമാണ് വോട്ടിങ് മെഷീന് ക്രമക്കേട് സാധ്യമാകുമെന്ന് കാണിച്ച് ആപ് പ്രത്യേക പരിപാടി നടത്തുക.\nവോട്ടിങ് മെഷീനിന്റെ ഹാര്‍ഡ് ഡ്രൈവില് ഒരു മാറ്റവും വരുത്താന് അനുവദിക്കില്ലെന്ന് പ്രഖ്യാപിച്ചാണ് തെരഞ്ഞെടുപ്പ് കമ്മീഷന് രാഷ്ട്രീയ പാര്‍ട്ടികളോട് ക്രമക്കേട് തെളിയിക്കാന് ആവശ്യപ്പെട്ടത്. ഇത് തീര്‍ത്തും പക്ഷപാതപരവും ഇരട്ടത്താപ്പുമാണെന്നാണ് കോണ്‍ഗ്രസ് അടക്കം ആരോപിച്ചത്. നേരത്തെ ഡല്‍ഹി നിയമസഭയില് വോട്ടിങ് മെഷീന് അട്ടിമറിക്കാനാകുമെന്ന് ലൈവ് ഷോയിലൂടെ ആംആദ്മി വിശദീകരിച്ചിരുന്നു.\nmalayalam news malayalam news today national news national news today news india\t2017-06-01\nTags malayalam news malayalam news today national news national news today news india\nPrevious പാക് മുന് സൈനിക ഉദ്യോസ്ഥനെ കാണാതായ സംഭവം; ഇന്ത്യയോട് വിവരങ്ങള് ആവശ്യപ്പെട്ട് പാകിസ്താന്\nNext പഫ്‌സ് വാങ്ങാന് 10 രൂപ മോഷ്ടിച്ചെന്നാരോപിച്ച് അമ്മ മകനെ പൊള്ളിച്ചു; ഒമ്പതു വയസ്സുകാരനാണ് ഗുരുതരമായി പൊള്ളലേറ്റത്\nകുല്‍ഭൂഷണ് ജാദവ് കേസിലെ തിരിച്ചടിക്ക് പിന്നാലെ പുതിയ നയതന്ത്ര നീക്കവുമായി പാകിസ്താന്. നേപ്പാളില്‍വെച്ച് കാണാതായ പാക് മുന് സൈനിക ഉദ്യോഗസ്ഥന് …


ലൈഫ്ഗ്ലിന്റ് സര്‍വേ: നിയമസഭാംഗമോ മണ്ഡലം പ്രതിനിധിയോ മുന്നില്? | Life Glint | The Clarity Portal\nHome » ലൈഫ്ഗ്ലിന്റ് സര്‍വേ: നിയമസഭാംഗമോ മണ്ഡലം പ്രതിനിധിയോ മുന്നില്?\nThursday, May 12, 2016 - 12:59pm\nനിയമസഭാ തെരഞ്ഞെടുപ്പ് അടിസ്ഥാനപരമായി നിയമസഭാംഗങ്ങളെ തെരഞ്ഞെടുക്കാന് ഉള്ളതാണ്. മണ്ഡലം തിരിച്ച് ജനപ്രതിനിധികളെ നിയമസഭാംഗമായി തിരഞ്ഞെടുക്കുന്നത് അതിന്റെ ഒരു രീതിയും. എന്നാല്, നിയമസഭാംഗം എന്നതിനെക്കാളേറെ മണ്ഡലം പ്രതിനിധി എന്ന നിലയില് നിയമസഭാംഗം വീക്ഷിക്കപ്പെടുന്നു എന്ന നിരീക്ഷണത്തിന് ബലം നല്‍കുന്നു ലൈഫ്ഗ്ലിന്റ്.കോം നടത്തിയ ഓണ്‍ലൈന് അഭിപ്രായ സര്‍വേ.\nനിയമസഭയിലെ പ്രവര്‍ത്തനങ്ങള്‍ക്കാണോ മണ്ഡലത്തിലെ പ്രവര്‍ത്തനങ്ങള്‍ക്കാണോ എം.എല്.എ മുന്‍തൂക്കം നല്‍കേണ്ടത് എന്ന ചോദ്യത്തിന് കേവലം 3.82 ശതമാനം പേര് മാത്രമാണ് നിയമസഭയിലെ പ്രവര്‍ത്തനങ്ങള്‍ക്ക് എന്ന മറുപടി നല്‍കിയത്. രണ്ടിനും തുല്യപ്രാധാന്യം നല്‍കണമെന്നി 57.96 ശതമാനം പേര് അഭിപ്രയപ്പെട്ടപ്പോള് 38.22 ശതമാനം പേര് മണ്ഡലത്തിലെ പ്രവര്‍ത്തനങ്ങള്‍ക്ക് മുന്‍തൂക്കം നല്‍കണമെന്ന അഭിപ്രായക്കാരാണ്.\nഎം.എല്.എ ഫണ്ട് വിനിയോഗം നിയമസഭാംഗത്തിന്റെ ചുമതലകളെ കുറിച്ചുള്ള പൊതുബോധത്തില് മാറ്റം വരുത്തുന്നു എന്നതിന്റെ സൂചനയാണ് ഇത്. കാര്യനിര്‍വ്വഹണ ചുമതലയിലേക്കുള്ള കടന്നുകയറ്റം നിയമസഭാംഗത്തിന്റെ നിയമനിര്‍മ്മാണമെന്ന അടിസ്ഥാന ചുമതലയെ ബാധിക്കുന്നത് ജനായത്തത്തിനു ഗുണകരമാകുമോ എന്നാലോചിക്കേണ്ടതാണ്.\nപൊതുവേ സമ്മിശ്ര പ്രതികരണമാണ് എം.എല്.എമാര്‍ക്ക് മണ്ഡലത്തിലേയും നിയമസഭയിലേയും പ്രവര്‍ത്തനങ്ങള് സംബന്ധിച്ച് ലഭിക്കുന്നത്. മോശം, വളരെ മോശം എന്നെ പ്രതികരണങ്ങളിലായി ആകെ 38.28 ശതമാനം പേര് മണ്ഡലത്തിലെ പ്രവര്‍ത്തനങ്ങളെ പ്രതികൂലമായി വിലയിരുത്തുമ്പോള് മികച്ചത്, വളരെ മികച്ചത് എന്നീ പ്രതികരണങ്ങളിലായി 33.99 ശതമാനം പേര് അനുകൂല അഭിപ്രായം നല്‍കുന്നു. ശരാശരി അഭിപ്രായം രേഖപ്പെടുത്തിയര് 26.11 ശതമാനം പേര് അതേസമയം, നിയമസഭയിലെ പ്രവര്‍ത്തനം സംബന്ധിച്ച് കുറേക്കൂടി പ്രതികൂലമായ അഭിപ്രായമാണ് രൂപപ്പെട്ടത്. 43.25 ശതമാനം പേരാണ് വിപരീത പ്രതികരണങ്ങള് നല്‍കിയത്. 29.3 ശതമാനം പേര് അനുകൂല അഭിപ്രായവും 23.39 ശതമാനം പേര് ശരാശരി അഭിപ്രായം രേഖപ്പെടുത്തി. അതത് മണ്ഡലത്തിലെ എം.എല്.എമാരുടെ വിലയിരുത്തല് ആയിട്ടാണ് ചോദ്യം ഉന്നയിക്കപ്പെട്ടതെങ്കിലും നിയമസഭയുടെ പ്രവര്‍ത്തനം സംബന്ധിച്ച പൊതുജനാഭിപ്രായത്തിന്റെ ഒരു സൂചകം കൂടിയാണ് ഈ കണക്ക്.\nഎം.എല്.എയ്ക്ക് വീണ്ടും വോട്ട് ചെയ്യുന്നത് സംബന്ധിച്ച ചോദ്യത്തിന് 35.84 ശതമാനം പേര് അനുകൂല മറുപടി നല്‍കിയപ്പോള് 64.16 ശതമാനം പേര് വോട്ടു ചെയ്യില്ല എന്ന മറുപടിയാണ് നല്‍കിയത്. മണ്ഡലത്തിലെ പ്രവര്‍ത്തനങ്ങള് സംബന്ധിച്ച വിലയിരുത്തലുമായി ചേര്‍ന്ന് പോകുന്നതാണ് ഈ കണക്ക്.\nവോട്ട് രേഖപ്പെടുത്തുന്നതിന്റെ മുഖ്യ മാനദണ്ഡം സംബന്ധിച്ച ചോദ്യത്തിനും സമ്മിശ്ര പ്രതികരണമാണ് ലഭിച്ചത്. സ്ഥാനാര്‍ഥിയുടെ മികവ് 36.13 ശതമാനം പേര്‍ക്ക് പ്രധാനമാകുമ്പോള് 33.47 ശതമാനം പേര് രാഷ്ട്രീയ നിലപാടും 24.44 ശതമാനം പേര് സര്‍ക്കാറിന്റെ പ്രവര്‍ത്തനവും എടുത്തുപറയുന്നു. കേവലം 3.76 ശതമാനം പേരാണ് പ്രകടന പത്രികയും പ്രചാരണവും കണക്കിലെടുക്കുന്നത്. എന്നാല്, 2.20 ശതമാനത്തിന് സാമുദായിക പരിഗണനയാണ് മുഖ്യം.\nഏപ്രില് ഏഴ് മുതല് മെയ് ഒന്‍പത് വരെ നടത്തിയ ഓണ്‍ലൈന് സര്‍വേയില് കേരളത്തിലെ മുഴുവന് നിയോജകമണ്ഡലങ്ങളില് നിന്നുമായി 1727 പേരാണ് പങ്കെടുത്തത്. മലയാളം വെബ് ലോകത്തിന്റെ ഒരു പരിഛേദം എന്ന് വിശേഷിപ്പിക്കാവുന്ന രീതിയില് ഇവരില് 96.53 ശതമാനം പേരും പുരുഷന്‍മാരും 87.2 ശതമാനം പേരും 45 വയസ്സിന് താഴെയുള്ളവരുമായിരുന്നു. 18.36 ശതമാനം പേര് യു.ഡി.എഫ് അനുഭാവികളും 26.58 ശതമാനം പേര് എല്.ഡി.എഫ് അനുഭാവികളും 22.64 ശതമാനം പേര് എന്.ഡി.എ അനുഭാവികളും ആണെന്ന് വെളിപ്പെടുത്തി. അനുഭാവമില്ല എന്ന് രേഖപ്പെടുത്തിയത് 31.79 ശതമാനം പേരാണ്.


ഇന്‍സ്റ്റാഗ്രാമില്‍നിന്നും സ്ഥാപകര് പടിയിറങ്ങുമ്പോള് - FUTURE KERALA - Future Kerala\nഒരു ബില്യന് യൂസര്‍മാര് ഉപയോഗിക്കുന്ന ആപ്പ് എന്ന നിലയിലേക്ക് വളര്‍ന്ന ഇന്‍സ്റ്റാഗ്രാം, ആഗോളതലത്തില് സാംസ്‌കാരിക വിപ്ലവത്തിനു തുടക്കമിട്ട ഒരു നവമാധ്യമം കൂടിയാണ്. കലാകാരന്മാരല്ലാത്തവര്‍ക്കു പോലും സര്‍ഗവൈഭവമുണ്ടെന്നു തോന്നിപ്പിക്കാന് ഇന്‍സ്റ്റാഗ്രാമിനു സാധിച്ചു. 2010-ല് ഇന്‍സ്റ്റാഗ്രാമിനു രൂപംകൊടുത്ത കെവിന് സിസ്റ്റ്‌റോമും, മൈക്ക് ക്രിഗെറും കമ്പനിയില്‍നിന്നും പടിയിറങ്ങുകയാണ്.\nഫേസ്ബുക്ക്, 2012-ല് ഇന്‍സ്റ്റാഗ്രാമിനെ ഏറ്റെടുക്കുമ്പോള് സ്വയംഭരണാവകാശം വാഗ്ദാനം ചെയ്തിരുന്നു. എന്നാല് പിന്നീട് അധികാരം കുറച്ചു കൊണ്ടുവന്നു. അതാകട്ടെ, ഇന്‍സ്റ്റാഗ്രാമിന്റെ സ്ഥാപകരെ കഴിഞ്ഞ ദിവസം ഞെട്ടിപ്പിക്കുന്ന വെളിപ്പെടുത്തല് നടത്താനും പ്രേരിപ്പിച്ചു. ഇന്‍സ്റ്റാഗ്രാം ലോഞ്ച് ചെയ്ത് എട്ട് വര്‍ഷത്തിനു ശേഷവും പിന്നീട് അത് ഫേസ്ബുക്കിന് വിറ്റതിന് ആറ് വര്‍ഷങ്ങള്‍ക്കു ശേഷവും ഇന്‍സ്റ്റാഗ്രാമിന്റെ സഹസ്ഥാപകരായ സിഇഒ കെവിന് സിസ്റ്റ്‌റോമും, സിടിഒ മൈക്ക് ക്രിഗെറും കമ്പനിയില്‍നിന്നും പടിയിറങ്ങുകയാണെന്നതായിരുന്നു ഏവരെയും ഞെട്ടിപ്പിച്ച ആ വെളിപ്പെടുത്തല്. സ്ഥാപനം വിട്ടു പോകുന്നതിന്റെ കാരണം ഇരുവരും വ്യക്തമാക്കിയിട്ടില്ല. എന്നാല് ഫേസ്ബുക്കിനെയും ഇന്‍സ്റ്റാഗ്രാമിനെയും അടുത്ത് നിരീക്ഷിച്ചവര്‍ക്കു ഇവരുടെ രാജി പ്രഖ്യാപനത്തില് ഞെട്ടല് തോന്നിയില്ലെന്നതാണു യാഥാര്‍ഥ്യം.\nഇന്‍സ്റ്റാഗ്രാമിന്റെ സ്വയംഭരണാവകാശത്തെ കുറിച്ച് ഈ വര്‍ഷം ആദ്യം ഇന്‍സ്റ്റാഗ്രാമിന്റെയും ഫെയ്‌സ്ബുക്കിന്റെയും നേതൃത്വങ്ങള് തമ്മില് തര്‍ക്കമുണ്ടായിരുന്നു. 2012-ലെ ഏറ്റെടുക്കല് കരാറിന്റെ ഭാഗമായി, ഇന്‍സ്റ്റാഗ്രാമിനു സ്വതന്ത്രമായി പ്രവര്‍ത്തിക്കാന് ഫേസ്ബുക്ക് അനുവാദം നല്‍കിയിരുന്നു. എന്നാല് ഈ വര്‍ഷം മേയ് മാസം, ഇന്‍സ്റ്റാഗ്രാമിന്റെ ഹെഡ് ഓഫ് പ്രൊഡക്റ്റ്, കെവിന് വെയ്‌ലിനെ ഫേസ്ബുക്കിന്റെ പുതിയ ബ്ലോക്ക് ചെയ്ന് ടീമിലേക്കു നീക്കി. എന്നിട്ട് പ്രസ്തുത സ്ഥാനത്തേയ്ക്കു സുക്കര്‍ബെര്‍ഗിന്റെ ഏറ്റവുമടുത്ത വിശ്വസ്തനായ ആദം മൊസേറിയെ തല്‍സ്ഥാനത്തു നിയമിക്കുകയും ചെയ്തു. പുതിയ നിയമനം നടന്നത്, രണ്ട് വിഭാഗങ്ങള് തമ്മില് നിലനിന്ന ശീതയുദ്ധത്തിന്റെ പരിണിത ഫലമായിരുന്നു.\nഇന്‍സ്റ്റാഗ്രാം സിഇഒ കെവിന് സിസ്റ്റോമും, ഫേസ്ബുക്ക് സിഇഒ മാര്‍ക്ക് സുക്കര്‍ബര്‍ഗും തമ്മില് എല്ലാ കാലത്തും ഊഷ്മളമായ സൗഹൃദം നിലനിന്നിരുന്നു. എന്നാല് തീര്‍ത്തും വ്യത്യസ്തമായ അഭിപ്രയാങ്ങളാണു നയപരമായ കാര്യങ്ങളില് ഇവര്‍ക്കുണ്ടായിരുന്നത്. വര്‍ഷത്തില് ഏതാനും തവണ, പ്രശ്‌നങ്ങള് പരിഹരിക്കുന്നതിനു മുമ്പ് ഇരുവരും തര്‍ക്കിക്കുന്നത് പതിവായിരുന്നെന്ന് അടുത്ത വൃത്തങ്ങള് പറയുന്നു. ഇന്‍സ്റ്റാഗ്രാമിന്റെയും, ഫേസ്ബുക്കിന്റെയും നേതൃത്വങ്ങള് തമ്മിലുള്ള തര്‍ക്കം പതിവായതോടെ, ഏതാനും പേര് രാജിവച്ച് ഒഴിയുകയുണ്ടായി. ഈ വര്‍ഷം ആദ്യം ഇന്‍സ്റ്റാഗ്രാമിന്റെ ഡയറക്ടര് ഓഫ് പബ്ലിക് പോളിസി, നിക്കോള് ജാക്‌സന് കൊളാക്കോ കമ്പനി വിട്ടു പോവുകയുണ്ടായി. 2009 മുതല് ഫേസ്ബുക്ക് പ്രൈവസി മാനേജറായും, 2013 മുതല് ഇന്‍സ്റ്റാഗ്രാമിന്റെ പബ്ലിക് പോളിസി ഡയറക്ടറായും പ്രവര്‍ത്തിച്ചു വരികയായിരുന്നു നിക്കോള്. രണ്ടാഴ്ച മുമ്പ്, ഇന്‍സ്റ്റാഗ്രാമിന്റെ സിഒഒ മേണ് ലിന് ലിവൈന്, ഫേസ്ബുക്കിലേക്കു തിരികെ പോവുകയുണ്ടായി. ഏകോപിപ്പിക്കാന് കഴിവുള്ളൊരു വ്യക്തിയെന്നാണ് ലിവൈന് അറിയപ്പെട്ടിരുന്നത്. ലിവൈന് ഇല്ലാതെ, ഇന്‍സ്റ്റാഗ്രാമിനെ നയിക്കാന് സുക്കര്‍ബെര്‍ഗിന്റെ വലംകൈയ്യായ ആദം മൊസേറി അല്ലാതെ പ്രാപ്തിയുള്ള മറ്റൊരു വ്യക്തി ഉണ്ടോ എന്ന കാര്യത്തില് ഇപ്പോഴും വ്യക്തതയില്ല. അതേസമയം ഇന്‍സ്റ്റാഗ്രാമില് പ്രൊഡക്റ്റ് തലവന് എന്ന പുതിയ സ്ഥാനം ലഭിച്ചതില് ആദം മൊസേറി തൃപ്തനല്ലെന്ന വാര്‍ത്തയും പ്രചരിക്കുന്നുണ്ട്. ഫേസ്ബുക്കില് തന്നെ ഒരു ഉന്നത സ്ഥാനമാണ് അദ്ദേഹം പ്രതീക്ഷിച്ചത്. എന്നാല് ലഭിച്ചത് ഇന്‍സ്റ്റാഗ്രാമിന്റെ പ്രൊഡക്റ്റ് ഹെഡ് സ്ഥാനവും. ഇതാകട്ടെ, ഒരു പ്രോത്സാഹന സമ്മാനമായിട്ടാണു മൊസേറി കരുതുന്നത്. പക്ഷേ, തന്റെ ഏറ്റവുമടുത്ത വിശ്വസ്തനായ മൊസേറിയെ ഇന്‍സ്റ്റാഗ്രാമിന്റെ തലപ്പത്ത് പ്രതിഷ്ഠിച്ചതിലൂടെ സുക്കര്‍ബെര്‍ഗ്, ഇന്‍സ്റ്റാഗ്രാമിന്റെ സഹസ്ഥാപകരായ സിഇഒ കെവിന് സിസ്റ്റ്‌റോമിനും, സിടിഒ മൈക്ക് ക്രിഗെറിനും പിന്‍ഗാമിയെ നിശ്ചയിക്കുകയായിരുന്നു.\nഒരു ബില്യന് യൂസര്‍മാര് ഉപയോഗിക്കുന്ന ആപ്പ് എന്ന നിലയിലേക്കു വളര്‍ന്ന്, വിപണിയിലെ പ്രതിയോഗിയായ സ്‌നാപ്ചാറ്റിനെ കീഴടക്കി, പരസ്യരംഗത്തെ ഏറ്റവും വലിയ ബിസിനസാക്കി ഇന്‍സ്റ്റാഗ്രാമിനെ മാറ്റിയെടുത്തതിനു ശേഷം അതിന്റെ സ്ഥാപകരായ കെവിന് സിസ്റ്റ്‌റോമിനും, മൈക്ക് ക്രിഗെറിനും തങ്ങള് കടമ പൂര്‍ത്തിയാക്കിയെന്നും, പുതിയ വെല്ലുവിളികള് നേരിടാന് സമയമായെന്നും തോന്നുന്നുണ്ടാവണം. ഫേസ്ബുക്കിന്റെ നിര്‍ബന്ധിത നയങ്ങളോട് മല്ലിടുന്നതിനേക്കാള് നല്ലത് പുതിയതായി എന്തെങ്കിലും കണ്ടെത്തുകയാണെന്ന് അവര് ഇന്‍സ്റ്റാഗ്രാം പോസ്റ്റില് പറയുകയുണ്ടായി. അറിയാനുള്ള ആഗ്രഹം, സര്‍ഗാത്മകത എന്നിവയ്ക്കു വേണ്ടി സഞ്ചരിക്കാന് പോവുകയാണെന്നും ഇരുവരും പറഞ്ഞു.\n‘പുതിയ കാര്യങ്ങള് ചെയ്യണമെങ്കില് ഞങ്ങള്‍ക്ക് പിന്നിലേക്ക് നടക്കേണ്ടതുണ്ട്. എന്തായിരുന്നു ഞങ്ങളെ പ്രചോദിപ്പിച്ചതെന്ന് മനസിലാക്കേണ്ടതുണ്ട്. ഇങ്ങനെ മനസിലാക്കിയ കാര്യങ്ങളെ ലോകത്തിന് ആവശ്യമുള്ള കാര്യങ്ങളുമായി ഇണങ്ങുന്നതാണോ എന്നു പരിശോധിക്കേണ്ടതുണ്ട് ‘ പോസ്റ്റില് ഇരുവരും കുറിച്ചു.\nകെവിന് സിസ്റ്റ്‌റോമും മൈക്ക് ക്രിഗെറും തീര്‍ത്ത ലെഗസി\nഒരുപക്ഷേ, കെവിന് സിസ്റ്റ്‌റോമിന്റെയും മൈക്ക് ക്രിഗെറിന്റെയും ലെഗസി, ഇന്‍സ്റ്റാഗ്രാമിലൂടെ ആഗോള സംസ്‌കാരത്തെ മാറ്റി മറിച്ചു എന്നതിലായിരിക്കും. കലാകാരന്മാരല്ലാത്തവര്‍ക്കു പോലും സര്‍ഗവൈഭവമുണ്ടെന്നു തോന്നിപ്പിക്കാന് ഇന്‍സ്റ്റാഗ്രാമിനു സാധിച്ചു. അതേസമയം ‘ലൈക്കു’കള്‍ക്കു വേണ്ടിയുള്ള ആസക്തി, നിരവധി പേരെ അവരുടെ ഓണ്‍ലൈന് വ്യക്തിത്വത്തിനു നിറമേകാനും പ്രേരിപ്പിച്ചു. ദുഖങ്ങളും വൈകല്യങ്ങളും മറച്ചുവച്ചു കൊണ്ടാണ് ഇത്തരത്തില് പലരും ഓണ്‍ലൈനില് ചായം പൂശിയ വ്യക്തിത്വമായി മാറിയത്. ഒരുപക്ഷേ കെവിന് സിസ്റ്റ്‌റോമിന്റെയും മൈക്ക് ക്രിഗെറിന്റെയും പുതിയ പദ്ധതി, തങ്ങളുടെ സൃഷ്ടികളിലൂടെ സമൂഹത്തിലുണ്ടായ വൈകൃതങ്ങള് മാറ്റിയെടുക്കാന് കഴിവുള്ളതായിരിക്കും. അതുമല്ലെങ്കില് കലാസൃഷ്ടികളിലൂടെയും, സ്വയം പ്രകടനത്തിലൂടെയും ആളുകളെ ഒരുമിപ്പിക്കാന് സാധിക്കുന്ന ഒന്നായിരിക്കും.\nസൗജന്യമായി ചിത്രങ്ങളും വീഡിയോകളും പങ്കുവെക്കുന്നതിനായി 2010 ഒക്ടോബറില് പുറത്തിറങ്ങിയ സോഷ്യല് നെറ്റ്‌വര്‍ക്കിംഗ് വെബ്‌സൈറ്റാണ് ഇന്‍സ്റ്റാഗ്രാം. ക്രമേണ മെസേജിംഗ്, ഹ്രസ്വ വീഡിയോ, ഓണ്‍ലൈന് ഷോപ്പിംഗ്, ഐജിടിവി എന്ന സ്ട്രീമിംഗ് മൊബൈല് വീഡിയോ സര്‍വീസ് തുടങ്ങിയ ഫീച്ചറുകള് ഇന്‍സ്റ്റാഗ്രാമില് കൂട്ടിച്ചേര്‍ത്തു. കെവിന് സിസ്റ്റ്‌റോമും മൈക്ക് ക്രിഗെറും ചേര്‍ന്നാണ് ഇന്‍സ്റ്റാഗ്രാം രൂപീകരിച്ചത്. 2012 ഏപ്രില് 12ന് ഇന്‍സ്റ്റാഗ്രാമിനെ ഫേസ്ബുക്ക് സ്വന്തമാക്കി. ഒരു ബില്യണ് ഡോളറിനാണു ഫേസ്ബുക്ക് ഈ കമ്പനിയെ സ്വന്തമാക്കിയത്. കരാര് പ്രകാരം ഇന്‍സ്റ്റാഗ്രാം പ്രത്യേകമായി പ്രവര്‍ത്തിക്കുമെന്നു ഫേസ്ബുക്ക് അറിയിച്ചിരുന്നു.\nമരണം പണമാക്കുന്ന ക്രിപ്‌റ്റോകറന്‍സി


മെട്രോയ്ക്ക് പകരം സ്കൈബസ്, കേരളത്തിന് താൽപര്യമെങ്കിൽ മുന്നോട്ടു പോകാം: നിതിൻ ഗഡ്ഗരി | Sky Bus In Kerala\nമെട്രോയ്ക്ക് പകരം സ്കൈബസ്, കേരളത്തിന് താൽപര്യമെങ്കിൽ മുന്നോട്ടു പോകാം: നിതിൻ ഗഡ്ഗരി\nമനോരമ ലേഖകൻ June 14, 2019 12:56 PM IST\nSuspended Monorail, Representative Image\nമെട്രോയെ അപേക്ഷിച്ച് ചിലവ് കുറവും കൂടുതൽ കാര്യക്ഷമവുമായ സ്കൈബസ് പദ്ധതിയുമായി കേന്ദ്ര സർക്കാർ മുന്നോട്ടുപോകുകയാണെന്നാണ് ഗതാഗത മന്ത്രി നിതിൻ ഗഡ്ഗരി. ഇന്ത്യയിലെ 18 നഗരങ്ങൾ പദ്ധതി നടപ്പാക്കാൻ താൽപര്യമെടുത്തു കേന്ദ്രസർക്കാരിനെ സമീപിച്ചു. കേരളം മുന്നോട്ടുവന്നാൽ എല്ലാ സഹായവും ചെയ്യാൻ കേന്ദ്രം തയാറാണെന്നും ഗഡ്ഗരി പറയുന്നു.\nമെട്രോ ഒരു കിലോമീറ്റർ പണിക്ക് 350 കോടി രൂപ വേണം, സ്കൈബസിനു 50 കോടി മതി. ചെറിയ സ്കൈബസിന് ഒരേസമയം 300 ൽ അധികം യാത്രക്കാരെ വഹിക്കാനാവും. നിർമാണ ചിലവും വളരെ കുറവ്. ഇതിനായുള്ള ഡബിൾ ഡക്കർ സ്കൈബസുകൾ ഇന്ത്യയിൽ നിർമിക്കാൻ പോകുന്നു എന്നും മന്ത്രി പറഞ്ഞു.\nപില്ലറുകളിൽ ആകാശത്തുകൂടി നീങ്ങുന്ന ഡബിൾ ഡക്കർ സ്കൈ ബസുകൾ കൂടുതൽ ലാഭകരമാണ്. സ്ഥലം ഏറ്റെടുക്കേണ്ട ആവശ്യവും കുറവാണ്. തൂണുകൾ സ്ഥാപിക്കാൻ റോഡിനു നടുവിൽ ചെറിയ സ്ഥലം മതി. ദേശീയപാതയുടെ മീഡിയനുകളിൽ തൂണുകൾ സ്ഥാപിക്കാൻ അനുമതി നൽകുമെന്നും മന്ത്രി പറയുന്നു. രണ്ടാംനിരയിൽപെട്ട നഗരങ്ങളിലാണ് ഇതു കൂടുതൽ പ്രായോഗികം. മെട്രോയും ലൈറ്റ് മെട്രോയും നിർമിക്കുന്നതിന്റെ നാലിലൊന്നു ചെലവിൽ സ്കൈ ബസ് പദ്ധതി നടപ്പാക്കാം എന്നാണ് ഗഡ്ഗരി പറയുന്നത്.\nനിരവധി ലോകരാജ്യങ്ങൾ ഉപയോഗിക്കുന്ന സാങ്കേതിക വിദ്യയാണ് സസ്പെൻഡഡ് റെയിൽവേ. മോണോ റെയിലിന്റെ മറ്റൊരു രൂപമാണ് ഇത്. മുകളിലെ പാളത്തിൽ തൂങ്ങികിടക്കുന്നതുപോലെയാണ് ഇവയുടെ യാത്ര. ട്രാഫിക് കൂടുതലുള്ള സ്ഥലങ്ങളിലാണ് ഇവയുടെ കൂടുതൽ ഉപയോഗം. പില്ലറുകളിൽ പ്രവർത്തിക്കുന്നതിനാൽ അധികം സ്ഥലം വേണ്ട എന്നത് ഇതിന്റെ പ്രത്യേകതയാണ്. റോഡുകളുടെ മുകളിലൂടെ റെയിൽവേ ലൈൻ നിർമിക്കാൻ സാധിക്കും.


August 22, 2018 , മൊയ്തീന് പുത്തന്‍ചിറ\nഅപ്രതീക്ഷിതമായി ആഞ്ഞടിച്ച പ്രകൃതി ദുരന്തത്തില് പെട്ട് സര്‍വ്വതും നശിച്ച കേരളത്തിലെ ജനങ്ങളെ കൈയ്മെയ് മറന്ന് സഹായിച്ചു കൊണ്ടിരിക്കുന്ന വ്യക്തികള്‍ക്കും സന്നദ്ധസംഘടനകള്‍ക്കും എത്ര നന്ദി പറഞ്ഞാലാണ് തൃപ്തിയാകുക? മഹാപ്രളയത്തിന്റെ സം‌ഹാര താണ്ഡവത്തില് തകര്‍ത്തെറിഞ്ഞ കുടുംബങ്ങള് സ്വന്തം രാജ്യത്ത് അല്ലെങ്കില് സ്വന്തം ഗ്രാമത്തില് അഭയാര്‍ത്ഥികളെപ്പോലെയായി. വര്‍ഷങ്ങളുടെ സമ്പാദ്യം മുഴുവന് കുത്തൊഴുക്കില് ഒലിച്ചു പോകുന്നത് നിസ്സഹായതയോടെ നോക്കി നില്‍ക്കാനേ അവര്‍ക്ക് കഴിഞ്ഞുള്ളൂ. ഉരുള് പൊട്ടലിലും മലവെള്ളപ്പാച്ചിലിലും എത്രയോ പേരുടെ ജീവന് പൊലിഞ്ഞു. ചിലര് ആ കുത്തൊഴുക്കില്‍പെട്ട് വിസ്മൃതിയിലാണ്ടുപോയപ്പോള് ബാക്കിയായവര് വിവിധ അഭയകേന്ദ്രങ്ങളിലേക്കയക്കപ്പെട്ടു.\nമനുഷ്യജീവനുകളെ എങ്ങനെയും രക്ഷപ്പെടുത്തിയെടുക്കാന് തദ്ദേശീയരും സര്‍ക്കാരും വിവിധ സൈനിക വിഭാഗങ്ങളും അക്ഷീണം പ്രയത്നിച്ചപ്പോള് രക്ഷപ്പെട്ടത് ലക്ഷങ്ങള്. സ്വദേശത്തുനിന്നും വിദേശത്തു നിന്നും സഹായങ്ങളുടെ പ്രളയമാണ് ഇപ്പോള് കേരളത്തിലേക്ക് ഒഴുകിക്കൊണ്ടിരിക്കുന്നത്. ഈ മഹാപേമാരിയും പ്രളയവും കേരളം ചോദിച്ചു വാങ്ങിയതാണെന്ന് ഒരു കൂട്ടര് വാദിക്കുമ്പോള് മറുവശം അത് രാഷ്ട്രീയവത്ക്കരിക്കാന് ശ്രമിക്കുന്നു. ഇടതും വലതും അങ്ങോട്ടുമിങ്ങോട്ടും പഴിചാരുമ്പോള് സര്‍വ്വതും നഷ്ടപ്പെട്ടവര് നെഞ്ചത്തടിച്ചു അലമുറയിടുകയാണ്. കാരണം, അവരുടെ സമ്പാദ്യങ്ങള് മുഴുവന് നിമിഷ നേരം കൊണ്ടാണ് കുത്തിയൊലിച്ചു പോയത്. സഹായം നല്‍കി അവരെയൊക്കെ സമാശ്വസിപ്പിക്കുന്നതിനു പകരം ‘നീയൊക്കെ അവിടെ കിടന്ന് അനുഭവിക്ക്’ എന്ന മട്ടില് കേന്ദ്രം നിലയുറപ്പിക്കുകയാണ്, ഇവരൊക്കെ ചത്തൊടുങ്ങിയിട്ടു വേണം ആ ചെളിയില് താമര വിരിയിക്കാന് എന്ന മട്ടില്. “തിന്നുകയുമില്ല തീറ്റിക്കുകയുമില്ല” എന്ന ഈ മുടന്തന് ന്യായം അവര്‍ക്കു തന്നെ വിനയാകുമെന്ന് അടുത്ത തെരഞ്ഞെടുപ്പു വരുമ്പോള് അറിയാം.\nഅണക്കെട്ടുകളില് നിന്നും മലകളില് നിന്നും വരുന്ന കുത്തൊഴുക്കില് പെട്ട് നിരവധി വിഷ ജന്തുക്കളും നാട്ടിലിറങ്ങിയിട്ടുണ്ട്. ഉഗ്ര വിഷമുള്ള പാമ്പുകളും, തേള്, പഴുതാര മുതലായ വിഷ ജന്തുക്കളും വെള്ളം കയറിയ വീടുകളില് കയറിക്കൂടിയിട്ടുള്ളത് പല ചാനലുകളിലൂടെ കാണിച്ചുകൊണ്ടിരിക്കുന്നു. എന്നാല് അവയേക്കാള് വിഷമുള്ള മനുഷ്യജന്തുക്കളും ദുരിതാശ്വാസ കേന്ദ്രങ്ങളില് കയറി അവിടത്തെ അന്തേവാസികളെ ദ്രോഹിക്കുന്നു എന്നു കേള്‍ക്കുമ്പോള് കേരളത്തില് സമാനമായ മറ്റൊരു പ്രളയം വന്ന് അവരൊക്കെ അടിഞ്ഞു പോകട്ടേ എന്ന് അറിയാതെ പ്രാര്‍ത്ഥിച്ചുപോയെങ്കില് തെറ്റു പറയാന് കഴിയില്ല. സ്ത്രീകളേയും പെണ്‍കുട്ടികളേയും ഉപദ്രവിക്കുക, അന്തേവാസികള്‍ക്ക് നല്‍കാന് കൊണ്ടുവരുന്ന അവശ്യ വസ്തുക്കള് ബലമായി പിടിച്ചെടുക്കുക, ഫെയ്സ്ബുക്ക്, വാട്സ്‌ആപ്പ് വഴി അനാവശ്യ പോസ്റ്റുകള് പ്രചരിപ്പിക്കുക എന്നീ ദുഷ്‌പ്രവര്‍ത്തികളാണ് അവര് ചെയ്തുകൊണ്ടിരിക്കുന്നത്.\nകേരളത്തില് നടന്നുവന്നിരുന്ന വര്‍ഗീയത ഈ പ്രളയത്തിലൂടെ ഒലിച്ചുപോയെന്നും, എല്ലാവരും ഒരു പാഠം പഠിച്ചെന്നുമൊക്കെ നാം നിത്യവും കേള്‍ക്കുന്നു. ഹിന്ദുക്കള്‍ക്ക് പ്രാര്‍ത്ഥിക്കാന് മുസ്ലിങ്ങള് പള്ളികള് തുറന്നു കൊടുക്കുന്നു, മുസ്ലിങ്ങള്‍ക്ക് പ്രാര്‍ത്ഥിക്കാന് ഹൈന്ദവ ക്ഷേത്രങ്ങള് തുറന്നു കൊടുക്കുന്നു, അതുപോലെ ക്രൈസ്തവര്‍ക്ക് പ്രാര്‍ത്ഥിക്കാനും ഇക്കൂട്ടര് അവരവരുടെ ആരാധനാലയങ്ങള് തുറന്നു കൊടുക്കുന്നു….. എത്ര മനോഹരമാണീ കാഴ്ച. പക്ഷെ, കേരളത്തില് ഈ അടുത്ത കാലത്തു ഉരുത്തിരിഞ്ഞ മതവൈര്യം വടക്കേ ഇന്ത്യയില് നിന്ന് ഇറക്കുമതി ചെയ്താണെന്ന് എത്ര പേര്‍ക്കറിയാം? മതവൈര്യം ആളിക്കത്തുന്ന സംസ്ഥാനങ്ങളാണ് ഉത്തരേന്ത്യയില് മിക്കതും. എന്നാല് ദൈവത്തിന്റെ സ്വന്തം നാടെന്നു വിശേഷിപ്പിക്കുന്ന നമ്മുടെ കൊച്ചുകേരളത്തില് അതൊന്നും തൊട്ടുതീണ്ടിയിട്ടില്ലായിരുന്നു, കുറച്ചു വര്‍ഷങ്ങള് മുന്‍പു വരെ. ഉത്തരേന്ത്യയില് നിന്നുള്ള ചില സ്വാമിമാരും, സന്യാസിമാരും, രാഷ്ട്രീയക്കാരും കേരള മണ്ണില് കാലെടു വെക്കുകയും, അവരെ പൂജിക്കാനും വണങ്ങാനും അവരുടെ ആശ്രിതവത്സലരാകാനും കേരളത്തില് ഒരു കൂട്ടര് രംഗത്തിറങ്ങിയതോടെ മതവൈര്യം വളര്‍ത്തി വലുതാക്കാന് കേരളത്തില് വളക്കൂറുള്ള മണ്ണുണ്ടെന്ന് അവര്‍ക്ക് മനസ്സിലായി. അക്കൂട്ടരെ ഉന്നം വെച്ചുകൊണ്ടാണ് ഈ പ്രളയത്തിനുശേഷം മാനസാന്തരം വന്ന ചിലരുടെ പ്രവര്‍ത്തികള് മേലെ ഉദ്ധരിച്ചത്.\nപ്രളയക്കെടുതിയുടെ ആഘാതത്തില് നിന്ന് കേരള ജനത മോചിതരാകും മുന്‍പേ ഇതാ മറ്റൊരു വര്‍ഗീയ വിഷവാഹിനി സ്വാമി രംഗപ്രവേശം ചെയ്തു കഴിഞ്ഞു. കേന്ദ്രത്തില് ബിജെപി അധികാരത്തില് വന്നതിനുശേഷം നിരവധി മനുഷ്യരെയാണ് ‘ഗോ രക്ഷകര്’ എന്ന ഓമനപ്പേരിലറിയപ്പെടുന്ന ഗുണ്ടകള് തല്ലിക്കൊന്നിട്ടുള്ളത്. എന്നാല് കേരളത്തില് മാത്രം അക്കൂട്ടരുടെ വിളയാട്ടം നടന്നിട്ടില്ല. അവരതിന് ശ്രമിക്കുന്നുണ്ടെങ്കിലും കേരളത്തില് മാത്രം അത് വിലപ്പോയില്ല. എന്നാല് ഇപ്പോള് മേല്പറഞ്ഞ സ്വാമി അതേ ഗോ രക്ഷകന്റെ വേഷത്തില് പ്രസ്താവനകളിറക്കി ജനങ്ങളെ പ്രകോപിപ്പിക്കാന് ശ്രമിക്കുകയാണ്. കേരളത്തില് ഇപ്പോഴുണ്ടായ പ്രളയം കേരളീയര് ബീഫ് കഴിക്കുന്നതുകൊണ്ടാണെന്ന വാദവുമായാണ് ഹിന്ദുമഹാ സഭാ നേതാവ് ചക്രപാണി മഹാരാജ് രംഗത്തെത്തിയിരിക്കുന്നത്. കേരളത്തില് പശുക്കളെ കൊല്ലുന്നതുകൊണ്ടാണ് പ്രളയമുണ്ടായതെന്നാണ് ചക്രപാണിയുടെ വാദം. കൂടാതെ, പ്രളയത്തില് അകപ്പെട്ടവരില് ബീഫ് കഴിക്കാത്തവരെ മാത്രം ഹിന്ദുക്കള് സഹായിച്ചാല് മതിയെന്നും ഈ ചക്രപാണി പറയുന്നു. ഭൂമിയോട് പാപം ചെയ്തവര്‍ക്ക് പ്രകൃതി നല്‍കിയ ശിക്ഷയാണത്രേ പ്രളയം. കഴിക്കാന് മറ്റു ഭക്ഷണപദാര്‍ഥങ്ങള് ഉണ്ടായിരിക്കുമ്പോഴാണ് കേരളത്തിലെ ജനങ്ങള് പശുവിനെ കൊല്ലുകയും അതിന്റെ മാംസം കഴിക്കുകയും ചെയ്യുന്നതെന്നാണ് ഈ സ്വാമിയുടെ വാദം. പശുമാംസം കഴിച്ച് ഹിന്ദു മതവികാരം വ്രണപ്പെടുത്താന് ശ്രമിച്ചവരോടും റോഡില് പശുവിനെ അറുത്തവരോടും ക്ഷമിക്കരുതെന്നും, ചീത്ത മനുഷ്യര് മൂലം നിഷ്‌കളങ്കരായവരും അപകടത്തില് പെട്ടു എന്നും, ബീഫ് കഴിക്കുന്നവരെ സഹായിക്കണമെങ്കില് ഇനി ഒരിക്കലും ബീഫ് കഴിക്കില്ലെന്ന് സത്യം ചെയ്യിക്കണമെന്നുമാണ് ചക്രപാണി ആവശ്യപ്പെടുന്നത്. പ്രളയ ദുരന്തത്തില് പെട്ട ഇവരെ രക്ഷിച്ചാല് അവര് ബീഫ് ചോദിക്കുമെന്നായിരുന്നു ഗോസംരക്ഷകരുടെ വാദം. പ്രളയം കേരളം അര്‍ഹിക്കുന്നതാണെന്നും അവര് പറയുന്നു. പ്രളയം ആരംഭിച്ച ഘട്ടത്തില് ദേശീയ മാധ്യമങ്ങള് കേരളത്തിലെ അവസ്ഥയോട് മുഖം തിരിച്ചിരുന്നു. ബീഫ് നിരോധനത്തിനെതിരെ വ്യാപകമായി ബീഫ് ഫെസ്റ്റ് നടത്തിയതിനുള്ള ശിക്ഷയാണെന്നായിരുന്നു കേരളത്തിനെതിരെ വരുന്ന ചില വിദ്വേഷ പോസ്റ്റുകള്.\nഇപ്പോള് കേരളത്തില് ചികിത്സയില് കഴിയുന്ന സ്വാമി അഗ്നിവേശ് ഒരു ചാനലിന് നല്‍കിയ അഭിമുഖത്തില് പറഞ്ഞത് ശ്രദ്ധിക്കാം:\n” ഝാര്‍ഖണ്ഡില് ആക്രമണത്തിന് ഇരയായതിനു ശേഷം വയറിന്റെ ഇടതുവശത്ത് ആഴത്തില് മുറിവുണ്ടായി. ഇപ്പോള് ജേക്കബ് വടക്കഞ്ചേരിയുടെ ചികിത്സയിലാണ്. ഇനി ഒരുമാസമോ അതിലധികമോ മുറിവുണങ്ങാന് ആവശ്യമാണ്. അദ്ദേഹം പറയുന്നതുപോലെ, നിരാഹാരമടക്കമുള്ള മുറകള് പരിശീലിക്കുകയാണ് ഇപ്പോള്. സംഘപരിവാര് എന്നെ നിലത്തേക്കു തള്ളിയിട്ടു. എന്റെ കണ്ണട ചവിട്ടിപ്പൊട്ടിച്ചു. വാച്ചും വസ്ത്രവുമെല്ലാം നശിപ്പിച്ചു. എന്തിനാണ് ഉപദ്രവിക്കുന്നതെന്നു കൈകൂപ്പി ചോദിച്ചിട്ടും അവര് മറുപടി പറഞ്ഞില്ല. നമുക്ക് ചര്‍ച്ച ചെയ്യാമെന്നു പറഞ്ഞിട്ടും അവര് കേട്ടില്ല. ഞാന് മാപ്പു ചോദിക്കാന് തയാറാണെന്നു പറഞ്ഞിട്ടും ആക്രമണം നിര്‍ത്തിയില്ല. മഹത്തായ പാരമ്പര്യം പിന്തുടരുന്ന സംസ്ഥാനമാണു കേരളം. എങ്ങനെയിതു സംഭവിച്ചു എന്നു ചോദിച്ചാല് അറിയില്ല. അത് കൊച്ചി മഹാരാജാവിന്റെ കാലത്തിനു മുമ്പേ തുടങ്ങിയതാണ്. വിദ്യാഭ്യാസത്തിലും മതസൗഹാര്‍ദത്തിലും ഏറെ മുന്നിലാണു കേരളം. ക്രിസ്തുവിന്റെ അനുയായിയായിരുന്ന തോമാശ്ലീഹ വന്നിട്ടുള്ള നാടാണിത്. സംശയിക്കുകയും തര്‍ക്കിക്കുകയും സ്വയം മാറുകയും ചെയ്യുകയെന്നത് ഒരു മനുഷ്യന്റെ ജന്മാവകാശമാണ്. അങ്ങനെയാണ് നമ്മര് വികസിച്ചതും വളര്‍ന്നതും. നിര്‍ഭാഗ്യവശാല് ‘മോഡി’ യുഗത്തില് രാജ്യമെമ്പാടും അലയടിക്കുന്ന സംഭവങ്ങള് കേരളത്തെയും ബാധിക്കുന്നുണ്ടെന്നാണു കരുതുന്നത്. എങ്കിലും ഇവിടുത്തെ ഇടതു സര്‍ക്കാര് അതിനെ നന്നായി കൈകാര്യം ചെയ്യുന്നുണ്ട്. ഇവിടുത്തെ മനുഷ്യസമ്പത്തിനെക്കുറിച്ചും സര്‍ക്കാരിനു ധാരണയുണ്ട്. രാഷ്ട്രീയ ബോധത്തെക്കുറിച്ചും യുവാക്കളെക്കുറിച്ചും നല്ല ബോധ്യമുണ്ട്. കോണ്‍ഗ്രസും ജനാധിപത്യ മൂല്യങ്ങളില് അടിയുറച്ചാണിവിടെ മുന്നോട്ടു പോകുന്നത്. സംഘപരിവാറിന്റെ വളര്‍ച്ചയെ എങ്ങനെ പ്രതിരോധിക്കണമെന്ന് അവര്‍ക്കു ബോധ്യമുണ്ട്. ഞാന് കേരളത്തില് അങ്ങേയറ്റം സുരക്ഷിതനാണ്. ഞാന് ആവശ്യപ്പെടാതെ തന്നെ എനിക്കാവശ്യമായ എല്ലാ സുരക്ഷയും അവര് നല്‍കുന്നു. അക്കാര്യത്തില് പിണറായി വിജയനോട് നന്ദിയുണ്ട്. എന്റെ എല്ലാ യാത്രകള്‍ക്കും ആവശ്യമായ സുരക്ഷ അദ്ദേഹം ഇടപെട്ടു നല്‍കുന്നുണ്ട്. ഒരു ഭീഷണിയും ഇവിടെയില്ല. ബിജെപി ഭരിക്കാത്ത സംസ്ഥാനങ്ങള് നോക്കിയാലും അതിലും കൂടുതല് സുരക്ഷ ഇവിടെയുണ്ട്.” സ്വാമിമാരിലും സന്യാസിമാരിലും വിവിധ ചിന്താഗതിയുള്ളവരുണ്ടെന്ന് ഇതില് നിന്ന് മനസ്സിലാക്കാവുന്നതേ ഉള്ളൂ.\nമലവെള്ളപ്പാച്ചിലില് ജീവന്മരണ പോരാട്ടം നടത്തുന്നവരെ ജാതിയോ മതമോ വിശ്വാസമോ നോക്കാതെ രക്ഷപ്പെടുത്തുന്ന രംഗങ്ങള് ശ്വാസമടക്കിപ്പിടിച്ചാണ് നാമെല്ലാം കണ്ടത്. ചില രംഗങ്ങള് കരളലിയിക്കുന്നതുമായിരുന്നു. നേവിയും എയര്‍ഫോഴ്സും കരസേനയും ഒത്തൊരുമിച്ചു നടത്തിയ രക്ഷാപ്രവര്‍ത്തനങ്ങള് ഈ യുഗത്തില് ജീവിച്ച ഒരാളും മറക്കാനിടയില്ല. അതുപോലെ മത്സ്യത്തൊഴിലാളികള് ഇത്രയും ധൈര്യശാലികളും സേവനമനസ്ക്കരുമാണെന്നും നമ്മളില് പലര്‍ക്കും അറിയില്ലായിരുന്നു. മുഖ്യമന്ത്രി പിണറായി വിജയന് പറഞ്ഞതുപോലെ “അവരാണ് കേരളത്തിന്റെ യഥാര്‍ത്ഥ സൈനികര്..!!” ഇപ്പോള് കേരളത്തില് നടന്ന രക്ഷാപ്രവര്‍ത്തനങ്ങള് ചരിത്രത്തിന്റെ ഏടുകളില് തങ്കലിപികളാല് എഴുതിച്ചേര്‍ക്കേണ്ടതാണ്. ദുരിതാശ്വാസ കേന്ദ്രങ്ങളില് അഭയം തേടിയവര്‍ക്ക് ഉണ്ണാനും ഉടുക്കാനും യഥേഷ്ടം വിഭവങ്ങളെത്തിച്ച സന്നദ്ധ സേവകര്‍ക്കും സംഘടനകള്‍ക്കും എത്ര നന്ദി പറഞ്ഞാലാണ് തൃപ്തിയാകുക. സ്വാമി ചക്രപാണിയെപ്പോലുള്ള പ്രാണികളെ കേരളത്തിന്റെ മണ്ണില് വളരാന് അനുവദിച്ചാല് ദൈവം പോലും ക്ഷമിച്ചെന്നു വരില്ല.\nദുരിതമുഖത്ത് ഹിന്ദുവും മുസല്‍മാനും ക്രിസ്ത്യാനിയുമെല്ലാം കൈകകോര്‍ത്ത കാഴ്ചയ്ക്കാണ് കേരളം സാക്ഷ്യം വഹിച്ചുകൊണ്ടിരിക്കുന്നത്. വെന്നിയോട് നദി കരകവിഞ്ഞൊഴുകിയതിനെ തുടര്‍ന്ന് മലിനമാക്കപ്പെട്ട വയനാട്ടിലെ വെന്നിയോട് ശ്രീ മഹാവിഷ്ണു ക്ഷേത്രം ശുചീകരിച്ചത് കോഴിക്കോട് മുക്കത്തു നിന്നും വന്ന മുസ്ലിം യുവാക്കളായിരുന്നു. വെള്ളം കയറി നാശം വിതച്ച വീടുകള് ശുചീകരിക്കാനിറങ്ങിയ ഇവരോട് ക്ഷേത്രത്തിന്റെ അവസ്ഥ വളരെ മോശമാണെന്നും പറ്റുമെങ്കില് ഞങ്ങള്‍ക്കൊപ്പം നിന്ന് ഒന്നു സഹായിക്കണമെന്നും ക്ഷേത്രഭാരവാഹികള് ആവശ്യപ്പെടുകയായിരുന്നു. ഞങ്ങള് മുസ്ലീങ്ങളാണെന്നും അമ്പലത്തില് കയറിയാല് കുഴപ്പമുണ്ടാകുമോ എന്ന അവരുടെ ചോദ്യത്തിന് ‘അതിനൊന്നും ഇനി പ്രസക്തിയില്ല’ എന്ന ഉറപ്പാണത്രേ ഈ ഇരുപതംഗ മുസ്ലിം യുവാക്കളെ ക്ഷേത്രം വൃത്തിയാക്കാന് പ്രേരിപ്പിച്ചത്. പിന്നെ ഇവര് ഒത്തുചേര്‍ന്ന് ക്ഷേത്ര ശുചീകരണങ്ങള് വേഗത്തിലാക്കുകയായിരുന്നു. ഇവര്‍ക്ക് വേണ്ട എല്ലാ സഹായത്തിനും ക്ഷേത്രഭാരവാഹികളും ഒപ്പമുണ്ടായിരുന്നു. വെന്നിയോട് ശ്രീ മഹാവിഷ്ണു ക്ഷേത്രത്തില് പ്രവേശിച്ചത് 18 മുസ്ലിം യുവാക്കളുടെ സംഘമാണ്. ചെളിയും മണ്ണും നിറഞ്ഞ ക്ഷേത്രത്തിന്റെ ശ്രീകോവിലിന്റെ ഉള്ള് ഒഴികെ ഭിത്തിവരെ മുസ്ലിം യുവാക്കള് ശുചിയാക്കി. ക്ഷേത്രം മണ്ണും ചെളിയും അഴുക്കും കൊണ്ടു നിറഞ്ഞിരുന്നു. ഇതേ മാതൃകയിലാണ് പാലക്കാട് മണ്ണാര്‍ക്കാട് അയ്യപ്പക്ഷേത്രം നാലു മണിക്കൂര് നീണ്ട ശുചീകരണത്തിലൂടെ വീണ്ടും പഴയത് പോലെയാക്കിയത് മണ്ണാര്‍ക്കാട് സമസ്ത കേരള സുന്നി സ്റ്റുഡന്റ്‌സ് ഫെഡറേഷനില് പെടുന്ന 20 മുസ്ലിം യുവാക്കളായിരുന്നു. കോല്‍പ്പുഴയുടെ തീരത്ത് സ്ഥിതി ചെയ്യുന്ന ക്ഷേത്രം നാലു ദിവസം മുമ്പാണ് ചെളിയും മണ്ണും കയറി മലിനമായത്. ജാതിമത ചിന്തകള്‍ക്ക് അപ്പുറത്ത് അവരുടെ സഹായത്തെ ഏറെ മതിക്കുന്നതായി ക്ഷേത്രം നടത്തിപ്പ് കമ്മറ്റി പറയുന്നു. അരാഫ നോമ്പ് കാലത്താണ് രണ്ട് ജില്ലകളിലെ രണ്ട് ക്ഷേത്രങ്ങളില് മതവിവേചനത്തിന്റെ വര മാഞ്ഞുപോയത്. യുദ്ധത്തില് പോലും ഓരോരുത്തരുടേയും ആരാധനാലയങ്ങള് സംരക്ഷിക്കുക എന്നത് ഓരോരുത്തരുടെയും കടമയാണെന്നാണ് ഇസ്‌ളാം പറയുന്നത്. പ്രളയം പോലെയുള്ള പരീക്ഷണ കാലത്ത് ചെയ്തില്ലെങ്കില് ഞങ്ങള് വിശ്വസിക്കുന്ന ദൈവത്തോട് മറുപടി പറയേണ്ടി വരുമെന്നും ഇവര് പറയുന്നു. ഏറ്റവും സ്പര്‍ശിച്ചത് തങ്ങളെ സ്വീകരിക്കാന് ക്ഷേത്രം ഭാരവാഹികള് കാട്ടിയ മനസാണെന്നും അവര് പറയുന്നു. പ്രധാന പൂജാരിയുടെ പോലും സഹായമില്ലാതെയാണ് ശ്രീകോവിലില് പോലും ശുചീകരണ പ്രവര്‍ത്തനങ്ങള് നടത്തിയത്. എസ്‌കെഎസ്എസ്എഫിന്റെ ജീവകാരുണ്യ പ്രവര്‍ത്തനങ്ങള് മറക്കാന് കഴിയാത്തതാണെന്നും ശ്രീകോവില് വരെ മാലിന്യം അടിഞ്ഞു കിടക്കുന്ന സ്ഥിതിയിലായിരുന്നെന്നും മണ്ണാര്‍കാട് അയ്യപ്പക്ഷേത്രം ഭാരവാഹികള് വ്യക്തമാക്കി.\nഇതിനിടെ കേരളത്തിലെ പ്രളയം മനുഷ്യനിര്‍മ്മിതമാണെന്നാണ് പരിസ്ഥിതി ശാസ്ത്രജ്ഞന് മാധവ് ഗാഡ്ഗില് പറയുന്നത്. എന്നാല് അത് അംഗീകരിക്കാന് കൂട്ടാക്കാതെ പരസ്പരം പഴിചാരി ഭരണ-പ്രതിപക്ഷ പാര്‍ട്ടികള് രംഗം കൊഴുപ്പിക്കുകയാണ്. വെള്ളപ്പൊക്കം ഇത്ര ആഘാതമാകാന് കാരണം അണക്കെട്ടുകള് ഒന്നിച്ചു തുറന്നു വിട്ടതുകൊണ്ടാണെന്ന് ഗാഡ്ഗില് പറയുമ്പോള് അത് സമ്മതിക്കാതെ കെ‌എസ്‌ഇ‌ബിയും രംഗപ്രവേശം ചെയ്തു കഴിഞ്ഞു. അശാസ്ത്രീയമായി ഡാമുകള് ഒന്നിച്ച് തുറന്ന് വിട്ടതാണ് കേരളത്തില് പ്രളയക്കെടുതിക്ക് ഇത്രയും ആക്കം കൂട്ടിയതെന്നാണ് അദ്ദേഹത്തിന്റെ കണ്ടെത്തല്. വര്‍ഷങ്ങളായി പശ്ചിമഘട്ടത്തില് നടന്നുവരുന്ന ഘനന പ്രവര്‍ത്തനങ്ങളും പ്രകൃതി ദുരന്തത്തിന്റെ ശക്തി കൂട്ടി മനുഷ്യനിര്‍മ്മിതമായ ദുരന്തത്തിനാണ് കേരളം സാക്ഷിയായതെന്നും അദ്ദേഹം തറപ്പിച്ചു പറയുന്നു.\nഅതിസങ്കീര്‍ണ്ണമായ പ്രക്യതി ദുരന്തത്തിലൂടെയാണ് കേരളം കടന്നു പോയത്. പശ്ചിമഘട്ടത്തില് പ്രവര്‍ത്തിക്കുന്ന ക്വാറികളും മണ്ണിടിച്ചിലുമാണ് ദുരന്തം വരുത്തിവെച്ചതിന് പ്രധാന കാരണം. ശാസ്ത്രീയമായി ഡാമുകളിലെ ജലനിരപ്പ് നിയന്ത്രിക്കാതെ അപ്രതീക്ഷിതമായി ഡാമുകള് തുറന്ന് വിട്ടതാണ് സുരക്ഷിതമായ പല സ്ഥലങ്ങളെയും വെള്ളത്തിനടയിലാക്കിയത് ഗാഡ്ഗില് പറയുന്നു. കേരളത്തില് പ്രവര്‍ത്തിക്കുന്ന നിയമവിരുദ്ധമായ പല പാറമടകളും സര്‍ക്കാര് നിയമ വിധേയമാക്കുകയാണ്. ഇത് വീണ്ടും ദുരന്തമാവര്‍ത്തിക്കാന് കാരണമാകും. 50 വര്‍ഷങ്ങള് പഴക്കമുള്ള ഡാമുകള് ഡീകമ്മീഷന് ചെയ്യണമെന്ന തന്റെ റിപ്പോര്‍ട്ടിലെ നിര്‍ദ്ദേശങ്ങളെക്കുറിച്ച് ചിന്തിക്കേണ്ടിയിരിക്കുന്നു. ദുരന്തത്തില് തകര്‍ന്ന പ്രദേശങ്ങള് പുനര്‍നിര്‍മ്മിക്കുപ്പോള് ശാസ്ത്രീയമായതും പ്രകൃതിക്ക് അനുയോജ്യമായ നിര്‍മ്മാണ പ്രവര്‍ത്തനങ്ങള് നടത്തണമെന്നും ഗാഡ്ഗില് മുന്നറിയിപ്പ് നല്‍കുന്നു.\nഅതേസമയം, ബാണാസുര അണക്കെട്ട് തുറന്നതില് പാളിച്ചയുണ്ടായെന്ന് സമ്മതിച്ച് ചീഫ് സെക്രട്ടറി ടോം ജോസ് രംഗത്തെത്തി. മുന്നറിയിപ്പ് നല്‍കുന്നതില് കമ്യൂണിക്കേഷന് ഗ്യാപ് ഉണ്ടായിട്ടുണ്ടെന്നും എന്നാല് മറ്റ് ഡാമുകള് തുറക്കുന്നതില് പാളിച്ചയുണ്ടായിട്ടില്ലെന്നും ടോം ജോസ് പറയുന്നു. ബാണാസുര അണക്കെട്ട് തുറക്കുന്നതിന് മുന്‍പ് മുന്നറിയിപ്പു നല്‍കിയില്ലെന്ന് വയനാട് ജില്ലാ കലക്ടര് നേരത്തെ ആരോപിച്ചിരുന്നു. എന്നാല്, കൃത്യമായ വിവരം നല്‍കിയിരുന്നുവെന്നതിന്റെ തെളിവുകള് തന്റെ പക്കലുണ്ടെന്നായിരുന്നു കെ.എസ്.ഇ.ബി ചെയര്‍മാന്റെ വാദം. ബാണാസുര അണക്കെട്ടു മുന്നറിയിപ്പില്ലാതെ തുറന്നുവെന്ന ആരോപണം കെ.എസ്.ഇ.ബി ചെയര്‍മാന് എന്.എസ് പിള്ള നിഷേധിച്ചിരുന്നു. ബാണാസുരയുമായി ബന്ധപ്പെട്ട ആരോപണം സത്യത്തിന് നിരക്കാത്തതാണ്. ഇടുക്കി തുറക്കുന്നതിനു മുമ്പ് തന്നെ ബാണാസുര തുറന്നിരുന്നു. ജലനിരപ്പ് ഉയര്‍ന്ന സമയത്ത് തന്നെ ഇതുസംബന്ധിച്ച് അറിയിപ്പു കൊടുത്തിരുന്നെന്നുമായിരുന്നു അദ്ദേഹം പറഞ്ഞത്. ഉത്തരവാദപ്പെട്ടവര് രക്ഷപ്പെടാന് ഇങ്ങനെ പരസ്പരം പഴിചാരുമ്പോഴും ചെളിവാരിയെറിയുമ്പോഴും ആ ചെളിയില് സര്‍വ്വസ്വവും പൂണ്ടുപോയ സാധാരണ ജനങ്ങള് നിങ്ങള്‍ക്ക് മാപ്പു തരില്ല.\nOne response to “പുര കത്തുമ്പോള് വാഴ വെട്ടുന്നവര്”\nപി പി ചെറിയാന്, ഡാളസ് says:\nരാവിലെ ഒറ്റയിരിപ്പില് ലേഖനം വായിച്ചു. അടുക്കും ചിട്ടയോടും കൂടെ സമകാലിക വിഷയങ്ങള് കോര്‍ത്തിണക്കി അവതരിപ്പിച്ച ലേഖന കര്‍ത്താവ് മൊയ്ദീന് സാബിന് അഭിനന്ദനങ്ങള്. പ്രളയദുരന്തത്തെക്കാള് പ്രളയാനന്തര ദുരിതങ്ങള് ഒഴിവാക്കാനായിരിക്കണം പ്രത്യേകം ശ്രദ്ധിക്കേണ്ടത് .


സിമിയുടെ ബ്ലോഗ്: മയില്‍പ്പീലി\nവീട്ടുകാരുടെ കരച്ചിലും ബഹളവും സഹിക്കാ‍തെ ചുവപ്പുകരയുള്ള വെളുത്ത കസവുസാരിചുറ്റി ഉടുത്തൊരുങ്ങി നെറ്റിയില് കറുത്ത വലിയ പൊട്ടുംതൊട്ട് മുടി പിന്നിയിട്ട് അയലത്തെ വീട്ടില് നിന്നും കടം വാങ്ങിയ സ്വര്‍ണ്ണാഭരണങ്ങളും അണിഞ്ഞ് ചായയും പലഹാരങ്ങളും നിരത്തിയ താലവുമെടുത്ത് കെട്ടുകാഴ്ച്ചയ്ക്കു ചെന്നുനിന്നുകൊടുത്തു. ചായയും നീട്ടി മുന്‍പില് ചെന്നുനില്‍ക്കുമ്പോള് മഞ്ഞക്കണ്ണുകളും തടിച്ചുമലര്‍ന്ന ചുണ്ടുകളും വിടര്‍ത്തി പുതുപ്പയ്യന്റെ ഒരു ചിരി. പുതുപ്പയ്യന് പോലും! മുകളിലെ രണ്ടു കുടുക്കുകള് അഴിഞ്ഞ വെള്ള ഷര്‍ട്ടിലൂടെ അവന്റെ കുറുകിയ കഴുത്തും നെഞ്ചിലെ ചുരുണ്ട രോമങ്ങളും കാണാം. കറുത്ത മുഖത്ത് അതിലും കറുത്ത വടു. പത്താം ക്ലാസില് പഠിത്തം നിറുത്തി കുറെ നാള് കൂലിത്തല്ലും കള്ളും പെണ്ണുപിടിയുമായി നടന്ന ഇങ്ങനെയൊരുത്തന് പെണ്ണുകൊടുക്കാന് തന്റെ വീട്ടുകാര്‍ക്ക് എങ്ങനെ മനസ്സുവന്നു?. വേറൊന്നിനോടും ചേരാത്ത തന്റെ മുടിഞ്ഞജാതകവും തന്നെ പിടിച്ചിറക്കിക്കൊണ്ടു പോവാന്‍പോലും നട്ടെല്ലില്ലാത്ത ഒരു കാമുകനും. എല്ലാം നശിച്ചുപോട്ടെ!. ആകെ ജാതകം ചേര്‍ന്നത് ഈ ഇറച്ചിവെട്ടുകാരനോട്. സ്ത്രീധനം ഒന്നും വേണ്ടപോലും. കുറച്ചുകാലമായി അവന് നല്ലവനാണുപോലും. ദീനതയോടെ പിടയുന്ന മൃഗത്തിന്റെ കഴുത്തുകണ്ടിക്കുന്നവന് എങ്ങനെ നല്ലവനാവാന്. പണം കൊണ്ട് എല്ലാം വാങ്ങാന് കഴിയും, പക്ഷേ തന്റെ മനസ്സോ? ഇത്രയും വര്‍ഷം വെയില്പോലും കൊള്ളിക്കാതെ ആറ്റുനോറ്റ സൌന്ദര്യവും സ്വപ്നങ്ങളും ആര്‍ക്കും വേണ്ടാത്തതോ? ഉപചാരങ്ങളും കുശലാന്വേഷണങ്ങളും കഴിഞ്ഞ് അവനു തന്നോട് ഒറ്റയ്ക്കു സംസാരിക്കണം പോലും. കടുപ്പിച്ചമുഖത്തോടെ അവന്റെ മുഖത്തുനോക്കി തറപ്പിച്ചുപറഞ്ഞു. “എനിക്ക് മറ്റൊരാളെ ഇഷ്ടമാണ്, എന്നെ കെട്ടരുത്. ദയവുചെയ്ത് എന്നെ ഇഷ്ടപ്പെട്ടില്ല എന്ന് എന്റെ വീട്ടുകാരോടുപറയൂ“. അറവുകാരനിലും അല്പമെങ്കിലും നന്മ കാണാതിരിക്കുമോ? ജോലിയൊന്നും ഇല്ലാതെ വീട്ടില് തന്നെയിരിക്കുന്ന, കിളിസ്വരത്തില് സംസാരിക്കുന്ന, വെളുത്തുചടച്ച, നാട്ടിലെ സാഹിത്യകാരനെയാണ് തനിക്കിഷ്ടമെന്നറിഞ്ഞ് രഘു ചിരിച്ചു. കാരണവന്മാരോട് “എനിക്ക് പെണ്ണിനെ ഇഷ്ടപ്പെട്ടു, കല്യാ‍ണത്തീയതി പിന്നീട് സംസാരിക്കാം“ എന്നും‌പറഞ്ഞ് രഘു ഇറങ്ങിപ്പോയി. അവന്റെ ധാര്‍ഷ്ട്യത്തില് അമ്പരന്നുനിന്ന വീട്ടുകാര്‍ക്ക് അപ്പോഴെങ്കിലും മറുത്തുപറഞ്ഞുകൂടേ, ഈ കല്യാണം വേണ്ട എന്ന്? ഒരു പെണ്ണിനെ എങ്ങനെയെങ്കിലും കെട്ടിച്ചുവിടുന്നതാണോ ഇവര്‍ക്കുവലുത്? തകര്‍ന്ന വിവാഹങ്ങളിലും എന്തുകൊണ്ടും നല്ലതല്ലേ താന് വീട്ടില്‍ത്തന്നെ ഇരിക്കുന്നത്? ഇരുപത്തിയാറു വയസ്സു കഴിഞ്ഞുപോലും. ഭാരം പോലും, ഭാരം!. പെറ്റുവീണപ്പൊഴേ ഏതെങ്കിലും കുപ്പക്കുഴിയില് കളഞ്ഞുകൂടായിരുന്നോ ഇവര്‍ക്ക്? ഒരു മണവാളന് വന്നിരിക്കുന്നു. എല്ലാം മുടിഞ്ഞുപോവട്ടെ.\nകല്യാണമുറപ്പിച്ച് രഘു പലതവണ കാണാന് വന്നിരുന്നു. ആദ്യം കാണാന് വന്നത് ഒരു തത്തക്കൂടുമായിട്ടായിരുന്നു. ഉണ്ടക്കണ്ണുള്ള പച്ചത്തത്തയെ മുറിയിലെ വട്ടമേശയ്ക്കുമുകളില് വെച്ച് അവന് എന്തൊക്കെയോ ചോദിച്ചു. എല്ലാ ചോദ്യത്തിനും ഒറ്റവാക്കില് മറുപടികൊടുത്തു. ഒടുവില് ഇറങ്ങാന് നേരം “ദയവുചെയ്ത് എന്നെ വെറുതേ വിടൂ, എന്നെ കെട്ടാന് പറ്റില്ല എന്ന് എന്റെ വീട്ടുകാരോടു പറയൂ“ എന്ന് വീണ്ടും കരഞ്ഞുപറഞ്ഞു. ചിരിക്കുന്ന കണ്ണുകളുമായി അവന് ഒന്നും മിണ്ടാതെ പടികളിറങ്ങി. മറ്റുള്ളവരുടെ പ്രാണവേദന കാണുമ്പോള് അല്ലെങ്കിലും ചിലര്‍ക്കു ചിരിയാണ്. തത്ത കൂട്ടിനുള്ളിലിരുന്ന് കള്ളീ കള്ളീ എന്ന് ഉറക്കെവിളിക്കുന്നുണ്ടായിരുന്നു. തത്തയെ കഴുത്തു ഞെരിച്ച് കൊല്ലാനുള്ള ദേഷ്യം വന്നു. എങ്കിലും തത്തയും തന്നെപ്പോലൊരുത്തി എന്നുവിചാരിച്ച് കൂടുതുറന്ന് അതിനെ വെറുതേവിട്ടു. മുറിച്ച ചിറകുകള് വിടര്‍ത്തി തത്തിയും ചാടിയും ചിറകടിച്ചും തത്ത എങ്ങോ പോയി. തത്തക്കൂടെടുത്ത് ചവറ്റുകൊട്ടയിലെറിഞ്ഞു. വീണ്ടും കള്ളീ കള്ളീ എന്ന വിളി. പുറത്തിറങ്ങി മച്ചിനു മുകളിലും മരങ്ങളിലും നോക്കിയെങ്കിലും തത്ത അവിടെയെങ്ങും ഇല്ലായിരുന്നു. അടുത്ത രണ്ടുമൂന്ന് ദിവസം പാതിരാവിലും ആളൊഴിഞ്ഞ നേരത്തിലും മുറിയില് അസമയത്ത് കള്ളീ കള്ളീ എന്ന വിളികേട്ടു. അതും കാതുതുളയ്ക്കുന്ന ശബ്ദത്തില്. മെത്തയില് സുഖമായിക്കിടന്ന മടിയന് പൂച്ച പതിയെ മ്യാവൂ എന്നു മുരണ്ടു. താന് പല്ലുഞെരിച്ചു. നാശം!. രണ്ടുദിവസം കഴിഞ്ഞ് ആ തത്ത വഴിവക്കില് ബസ്സുകയറി ചത്തുകിടക്കുന്നു എന്ന് അമ്മ പറഞ്ഞു. ഹാവൂ, സമാധാനമായി. രാത്രിയായപ്പോള് വീണ്ടും കള്ളീ കള്ളീ എന്ന നീട്ടിവിളി. ചത്താലും സ്വൈരം തരാത്ത വര്‍ഗ്ഗം. എന്തായാലും രണ്ടുമൂന്നു ദിവസം കഴിഞ്ഞപ്പോള് അതും നിന്നു.\nരഘുവിന്റെ രണ്ടാമത്തെ വരവ് ഒരു സ്വര്‍ണ്ണമാലയുമായിട്ടായിരുന്നു. പഴയപോലെ വീണ്ടും ചോദ്യങ്ങളും ഉത്തരങ്ങളും. അറവുകാരന്റെ കാശിന്റെ ഹുങ്ക്. അവന്റെ കയ്യിലേയ്ക്ക് തിരിച്ചുകൊടുക്കാനാഞ്ഞ മാല നിലത്തുവീണപ്പോള് അതിലെവിടെയെങ്കിലും കുഞ്ഞാടുകളെ അറുത്ത ചോരക്കറ പറ്റിയിട്ടുണ്ടോ എന്ന് വെറുതേ ഒരു കൌതുകത്തോടെ തിരഞ്ഞു. ഇല്ല, നല്ല മഞ്ഞനിറം. നിലത്തുനിന്നും മാലപെറുക്കി അവന്റെ കയ്യില്‍ത്തന്നെ തിരിച്ചുകൊടുത്തു. നല്ല ഭാരം. ഒന്നും മിണ്ടാതെ അവന് തിരിച്ചുപോയി.\nമൂ‍ന്നാ‍മത്തെ കൂടിക്കാഴ്ച്ച ഇന്നലെ രാവിലെയായിരുന്നു. അമ്മ അയലത്തെ വീട്ടില് ഇരുന്ന് ടി.വി. കാണുന്നു. രഘു കറപിടിച്ച മഞ്ഞപ്പല്ലുകള് കാട്ടി ചിരിച്ചുകൊണ്ട് ഒരു പുസ്തകം മുന്നോട്ടുനീട്ടി. മലയാളത്തിലെ ഒരു നാലാംകിട സാഹിത്യ പുസ്തകം. അറയ്ക്കുന്ന ഉപമകളും പൈങ്കിളിക്കഥകളും എഴുതുന്ന ഈ എഴുത്തുകാരന്റെ “പിടയ്ക്കുന്ന ഹൃദയം“ എന്ന കഥവായിച്ച് കാമുകനായ കഥാകൃത്ത് ശര്‍ദ്ദിച്ചതോര്‍ത്ത് താന് ഉള്ളാലെ ചിരിച്ചു. എഴുത്തും വായനയും തനിക്ക് ഇഷ്ടമാണെന്ന് അറിഞ്ഞായിരിക്കും പുതിയ സാഹസം. അറവുകാരനിലും സാഹിത്യമോ. ജാത്യാലുള്ളത് തൂത്താല് പോവുമോ. താന് ഒന്നും മിണ്ടാതെ നിന്നു. എന്നാലും അത്രയും നാളത്തെ കൂടിക്കാഴ്ച്ചകളില് കണ്ട തന്റേടവും പുച്ഛവും കാര്‍ക്കശ്യവും അല്പം മങ്ങിയിരിക്കുന്നു. രഘുവിന്റെ കണ്ണുകളില് ദൈന്യം പോലെ എന്തോ. പ്രണയം കൊണ്ട് കരിങ്കല്ലും ഉരുകുമെന്നാണ് പ്രമാണം. പക്ഷേ ഇവനോ? ഏയ് വഴിയില്ല. എങ്കിലും ചുറ്റിനിന്ന അവന്റെ നോട്ടം അതുവരെ കാണാത്ത ഒരു നോട്ടമല്ലേ എന്നു ചിന്തിച്ചപ്പോള് നെഞ്ചില് എന്തോ കൊളുത്തിപ്പിടിച്ചു. അറിയാതെ കൈനീട്ടിപ്പോയി. പുസ്തകം വാങ്ങാനാഞ്ഞ തന്റെ കയ്യില് അവന്റെ തടിയന് കൈത്തണ്ട തട്ടിയപ്പോള് ഷോക്കടിച്ചതുപോലെ. ഒരു ഞെട്ടലില് പെട്ടെന്നു മാറ്റിയ കൈകള്‍ക്കിടയില് നിന്ന് പുസ്തകം താഴെവീണു. അതിനുള്ളില് നിന്ന് ഒരു മയില്‍പ്പീലി പുറത്തുചാടി. മുടിയും വിടര്‍ത്തി നിലത്തുകിടന്ന മയില്‍പ്പീലിയെ എടുത്ത് വീണ്ടും പുസ്തകത്തിനകത്താക്കി. പുസ്തകം കിടപ്പുമുറിയിലെ അലമാരയില് വെച്ചു. രഘു ഒന്നും മിണ്ടാതെ ഇറങ്ങിപ്പോയി.\nവൈകിട്ട് ആളൊഴിഞ്ഞ നേരത്ത് ജനാലയ്ക്കല് ബീഡിപ്പുകയുടെ മണം. പൂത്തുലഞ്ഞ് ഓടിയിറങ്ങിച്ചെന്നപ്പോള് പൂങ്കുലകള് വീണുകിടന്ന തേന്മാവും ചാരി സാഹിത്യകാരന് നില്‍ക്കുന്നുണ്ടായിരുന്നു. അവന്റെ അഴുക്കുപുരണ്ട ഇളം നീല ജീന്‍സിന്റെ അറ്റം പിഞ്ഞുകീറിയിരുന്നു. തുകല്‍ച്ചെരുപ്പ് അവിടവിടെ പൊട്ടിത്തുടങ്ങിയിരുന്നു. പാവം. അവന്റെ കണ്ണുകള് കരുവാളിച്ചിരുന്നു. ഒരുപാടുരാത്രികളില് ഉറക്കമിളച്ചതാവും. കുറ്റിത്താടിയും നനുത്ത മീശയും കുറെ നാളായി വടിക്കാതെ നീണ്ടിരിക്കുന്നു. ഈശ്വരനു സ്തുതി, ഇപ്പോഴെങ്കിലും തന്നെ കാ‍ണാന് വരാന് തോന്നിയല്ലോ. നിര്‍ത്താതെ ബീഡിവലിച്ച് ചുണ്ടുകള് കറുത്തിരിക്കുന്നു. വലി നിറുത്തണം എന്ന് താന് എത്രതവണ പറഞ്ഞതാണ്. കവിളുകള് ഒട്ടിയിരിക്കുന്നു. മുന്‍പ് കണ്ടതിനെക്കാളും മെലിഞ്ഞിട്ടുമുണ്ട്. താനില്ലാതെ അവനു ജീവിക്കാന് പറ്റില്ലെന്നുപറയുമ്പോഴും തന്റെ അച്ഛനമ്മമാരെ കണ്ട് സംസാരിക്കാന് അവനു പേടിയായിരുന്നു. പാവം. മക്കളെ ഒരുപാട് അടിച്ചുവളര്‍ത്തിയ വീട്ടില് നിന്നായതുകൊണ്ടായിരിക്കണം, അവന് എല്ലാം പേടിയാണ്. ചേട്ടനെയും അച്ചനെയും അമ്മയെയും നാട്ടുകാരെയും എല്ലാം. എന്നാലും എന്നെക്കാണാതെ ഇവന് ഇത്രയും നാള് എങ്ങനെ പിടിച്ചുനിന്നു. ആകെ അവന് മനസ്സുതുറന്നത് തന്നോടേയുള്ളൂ. ആ മനസ്സിനെ താനെത്ര താലോലിച്ചു. സ്നേഹം വാരിക്കോരിക്കൊടുത്തിട്ടും അവന് എഴുതുന്ന കഥകളില് അരക്ഷിതാവസ്ഥ തുളുമ്പിനിന്നു. കുട്ടിക്കാലത്ത് അവരവനെ അത്ര കഷ്ടപ്പെടുത്തിക്കാണണം. ചില മുറിവുകള് എത്ര മരുന്നുപുരട്ടിയാലും ഉണങ്ങില്ലായിരിക്കും. അവന്റെ കുറുമ്പുകള്‍ക്കും പരിഭവങ്ങള്‍ക്കും വേണ്ടി അവനെക്കാണാതിരുന്ന ഇത്രയും രാവുകളില് താനെത്ര വിങ്ങി. പാവം. ഇപ്പോഴെങ്കിലും ഒന്നു വന്നല്ലോ. നാടുവിടാമെന്ന്. എവിടെ, എങ്ങോട്ട് എന്നൊന്നും പറഞ്ഞില്ല. നാളെ പുലര്‍ച്ചെ നാലുമണിക്ക് കുന്നിന്‍ചെരിവിലെ ബസ് സ്റ്റോപ്പില് അടുത്ത ജില്ലയിലേയ്ക്കുള്ള ട്രാന്‍സ്പോര്‍ട്ടു ബസ്സുവരുമെന്ന്. അവന് കാത്തുനില്‍ക്കുമെന്ന്. അവന്റെ കയ്യില് കുറച്ചു കാശുണ്ടെന്ന്. ഈശ്വരാ. സന്തോഷം കൊണ്ട് മിണ്ടാന് വാക്കുകള് കിട്ടിയില്ല. പാവം. ഇപ്പോഴെങ്കിലും ഇതുതോന്നിയല്ലോ. ഇത്രയും കടുപ്പിച്ച് ഒരു തീരുമാനം എടുത്ത ശക്തിയില് അവന് വിങ്ങിക്കരയുന്നുണ്ടായിരുന്നു. പാവം. ഇറുക്കി കെട്ടിപ്പിടിച്ച് അവന്റെ കണ്ണുനീരെല്ലാം മുത്തിയെടുക്കണമെന്നുണ്ടായിരുന്നു. ഒന്നു തൊട്ടുപോലുമില്ല. അവന് പോയി. ഇപ്പോഴെങ്കിലും ഒന്നു വന്നല്ലോ.\nരാത്രി അത്താഴസമയത്ത് വീണ്ടും രഘു കയറിവന്നിരിക്കുന്നു!. ഈ സമയത്തു വരുന്നതല്ല. പ്രത്യേകിച്ചും ഒരു ദിവസം രണ്ടുതവണ. ഈ നേരത്തുവരാന് അവന് എങ്ങനെ ധൈര്യം തോന്നി? ഞാന് ഒളിച്ചോടാന് പോവുന്നത് അവന് അറിഞ്ഞോ? എങ്ങനെ? ഒരാളോടുപോലും താനിതുപറഞ്ഞിട്ടില്ല. സാഹിത്യകാരനു കൂട്ടുകാര് ആരുമില്ല. രഘുവിന്റെ മുഖത്തുപോലും നോക്കാതെ മുറിയില് കയറി കതകടച്ചു. അവന് അച്ഛനും അമ്മയുമായി എന്തോ സംസാരിച്ചിരിക്കുന്നുണ്ടായിരുന്നു. പുതിയ മരുമകന്റെ അവകാശങ്ങള്. കാണിച്ചുകൊടുക്കുന്നുണ്ട്. പെട്ടിതുറന്ന് വസ്ത്രങ്ങളും ഇതുവരെയുള്ള സമ്പാദ്യവും സോപ്പും തോര്‍ത്തുമെല്ലാം എടുത്തുവെച്ചു. ഈശ്വരനെവിളിച്ച് ഭഗവദ്ഗീതയും എടുത്തുവെച്ചു. കൃഷ്ണാ, ഗുരുവായുരപ്പാ. ഗീതയ്ക്കപ്പുറം രാവിലെ രഘു തന്ന പുസ്തകത്തിന്റെ താളില് നിന്ന് മയില്‍പ്പീലിയുടെ മുടികള് തള്ളിനില്‍ക്കുന്നു. പീലിത്തലമുടിയുമായി കോളിളക്കമുള്ള സമുദ്രത്തില് വെറുമൊരാലിലയിലേറി തുഴഞ്ഞുവരുന്ന ആലിലക്കണ്ണന്റ മുടിപ്പീലി. എന്നിട്ടും പുസ്തകം കാണുമ്പോള് രഘുവിന്റെ കറുത്തിരുണ്ട ശരീരവും മഞ്ഞപ്പല്ലുകള് കാട്ടിയുള്ള ചിരിയും മനസ്സില് തെളിഞ്ഞുവന്നു. ഒന്ന് അറച്ച് ആ പുസ്തകവും എടുത്ത് പെട്ടിയില് വെക്കാനാഞ്ഞപ്പോള് മയില്‍പ്പീലി പുസ്തകത്തിനകത്തിരുന്നു വിറയ്ക്കുന്നു. പുസ്തകം തുറന്നപ്പോള് മയില്‍പ്പീലിയുടെ നീലക്കണ്ണുകള് തന്നെ തുറിച്ചുനോക്കുന്നു. രഘുവിന്റെ കണ്ണുകള് പോലെ!. അങ്ങനെവരില്ല. തോന്നിയതാവും. കൈ വിറച്ചതാവും. മയില്‍പ്പീലിയെ ഒന്നുകൂടി പുസ്തകത്തിനകത്ത് ഒതുക്കിവെച്ച് പുസ്തകം പെട്ടിയുടെ ഏറ്റവും അടിയിലാക്കി. അച്ചന്റെയും അമ്മയുടെയും തോളില് കൈയ്യിട്ട് താന് ചിരിച്ചുകൊണ്ടുനില്‍ക്കുന്ന ഒരു ഫോട്ടോയും കൂടെ പെട്ടിക്കകത്ത് എടുത്തുവെച്ചു. എന്നോടു പൊറുക്കുമോ ആവോ. അലാറം വെച്ച് ലൈറ്റ് അണച്ചു. വീട്ടുകാരോട് യാത്രപറഞ്ഞിറങ്ങുന്ന രഘുവിന്റെ കര്‍ക്കശശബ്ദത്തില് നിരാശ പറ്റിയിരുന്നു. നാളെ ഞാന് നാടുവിടുന്നു!. സാഹിത്യകാരന് ഉറങ്ങാതെ കിടക്കുന്നുണ്ടാവും. തലവഴിയേ കമ്പിളി മൂടിപ്പുതച്ചുകിടന്നു. ഉറക്കം വന്നില്ല. ഓരോരോ സ്വപ്നങ്ങളും കണ്ട് കണ്ണും മിഴിച്ചുകിടന്നപ്പോള് അലാറം അടിച്ചു. ഇത്ര പെട്ടെന്നോ?\nരാവിലെ. പൂങ്കോഴി മുരിങ്ങമരത്തിലിരുന്ന് ഉറക്കം തൂങ്ങുന്നു. ശബ്ദമുണ്ടാക്കാതെ കതകുതുറന്നു. വിജാഗിരി കരഞ്ഞില്ല. ഭാഗ്യം. കതകു ശബ്ദമുണ്ടാക്കാതെ പതിയെച്ചാരി പടി തൊട്ടുവണങ്ങി പെട്ടിയും തൂക്കി പുറത്തിറങ്ങി. ഈശ്വരാ, പൊറുക്കണേ. പൂച്ച ഉറക്കമുണര്‍ന്ന് തീക്കട്ടക്കണ്ണുകളുമായി ജനലില് കൂടി തല പുറത്തേയ്ക്കിട്ട് മിണ്ടാതെ തന്നെത്തന്നെ നോക്കുന്നു. അവള്‍ക്കിനി ആരു പാലുകൊടുക്കും. റോഡില് ആരുമില്ല. കള്ളന്മാരോ പിടിച്ചുപറിക്കാരോ ആരെങ്കിലും ഉണ്ടെങ്കില് ഒന്നു കൂവിവിളിക്കാന് പോലും പറ്റില്ല. പെട്ടിയും തൂക്കി അസമയത്ത് ഒളിച്ചോടാനാഞ്ഞതിന്റെ മാനക്കേട് ജീവിതം മുഴുവന് പേറേണ്ടിവരും. എങ്കിലും കൂവിവിളിച്ച് ആളെക്കൂട്ടണം. രാത്രി ഉറക്കത്തില് എണീറ്റുനടക്കുന്ന സ്വഭാവമുള്ള പതിനെട്ടുകാരിയെ മദ്രാസില് മൂന്നുപേര് ചേര്‍ന്ന് ബലാത്സംഗം ചെയ്തത്രേ. ശ്രീലങ്കയില് ഒരു കുടുംബത്തിലെ എല്ലാ സ്ത്രീകളെയും കെട്ടിയിട്ട് ബലാത്സംഗം ചെയ്തത്രേ. തല ഇങ്ങനെയാണ്. വേണ്ടാത്ത കാര്യങ്ങള് വേണ്ടാത്തസമയത്ത് ഓടിവരും. വീട്ടുകാരുമൊത്ത് കളിച്ചും ചിരിച്ചും ഇരിക്കുമ്പോള് ഇതൊന്നും ഓര്‍മ്മവരികയുമില്ല. വീട്ടുകാരെ ഇനി എന്നു കാണുമോ ആവോ. മുന്‍പില് ഒന്നും കാണാന് വയ്യാത്തത്ര ഇരുട്ട്. ചീവീടുകളുടെ ഇരപ്പിന് ഇത്ര ഒച്ചയോ?. മുന്‍പിലെ ആല്‍മരത്തില് എന്തോ തൂങ്ങിയാടുന്നു. വേരുകള് തന്നെയാണോ? ആരെങ്കിലും തൂങ്ങിച്ചത്തതാണെങ്കില്? ആല്‍ത്തറയില് ആരെങ്കിലും ഒരു തിരിയെങ്കിലും കത്തിച്ചെങ്കില് മതിയായിരുന്നു. പൊന്തക്കാടുകളില് എന്തോ അനങ്ങുന്നു. വല്ലൊ പാമ്പും ആണെങ്കില്? വളവുതിരിഞ്ഞപ്പോള് വഴിയില് രഘുവിന്റെ വീട്ടിനകത്ത് ലൈറ്റുകിടക്കുന്നു. അമ്മേ! രഘു അറിഞ്ഞോ? ഉള്ളില് ഒരു കാളല്! ഇല്ല. വഴിയില്ല. ഹൃദയം ചീവീടുകളുടെ ശബ്ദത്തെക്കാളും ഉറക്കെ ഇടിക്കുമോ?. എന്റെ ദൈവമേ, രഘു അറിഞ്ഞാല്?. ചീവീടുകള് പെട്ടെന്ന് നിശബ്ദരാ‍യതാണോ? കാലുകള് ചലിക്കുന്നത് താന്‍പോലും അറിയുന്നില്ല. വളവു തിരിഞ്ഞു. രഘുവിന്റെ വീടും വെളിച്ചവും വളവിനു പിന്നിലാ‍യി. ബസ് സ്റ്റോപ്പിനു മുന്‍പില് ഒരു തെരുവുവിളക്കു കത്തുന്നു. മഴ ചാറാന് തുടങ്ങി. മഴത്തുള്ളികള്‍ക്കിടയിലൂടെ ബസ് സ്റ്റോപ്പില് നിന്ന് ബീഡിപ്പുക ഉയരുന്നു. ഹായ്!.\nഓടിച്ചെന്ന് അവനെ കെട്ടിപ്പിടിച്ചു. ഒരിക്കലും കരയാത്ത തന്റെ കണ്ണില് നിന്ന് കണ്ണീര് ധാരാളം ഒഴുകി. നമുക്ക് ദൂരെ എവിടെയെങ്കിലും പോവണം. എന്തെങ്കിലും ചെറിയ ജോലിചെയ്ത് നമുക്കുജീവിക്കാം. ഏതെങ്കിലും ഓഫീസില് എന്തെങ്കിലും ഉദ്യോഗം കിട്ടും. അല്ലെങ്കില് അല്ലെങ്കില് ഒരു ട്യൂട്ടോറിയലില് പഠിപ്പിക്കാം. ഞാന് ഒരു തുണിക്കടയില് നില്‍ക്കാം. അവന് ചിരിച്ചുകൊണ്ടു വേണ്ട എന്ന ഭാവത്തില് കൈ വീശി. എന്തെങ്കിലും ഒക്കെ മനസ്സില് കണ്ടിട്ടുണ്ടോ? ഞാനും കുറച്ച് പൈസ എടുത്തിട്ടുണ്ട്. നമ്മള് എങ്ങോട്ടാണ് പോവുന്നത്? ഒരു വീട് വാടകയ്ക്ക് എടുക്കണ്ടേ? രഘു തിരക്കിവരാത്തത്ര ദൂരേയ്ക്കു പോവണം. ദൈവമേ, അവന് ഒന്നിനും മടിയില്ലാത്തവനാണ്. രഘുവില് നിന്ന് സംരക്ഷണം ആവശ്യപ്പെട്ട് നമുക്ക് പോലീസില് പരാതികൊടുത്താലോ? അവനില് നിന്നും നമുക്ക് ഓടിപ്പോവാം. ഒരു രെജിസ്റ്റര് മാരേജുകഴിഞ്ഞാല് പിന്നെ പേടിക്കണ്ട. എന്തെങ്കിലും പറ.\n“നെഞ്ചില് വളഞ്ഞ വാലുകുത്തിയിറക്കുന്ന ഓര്‍മ്മകളെയും ദു:സ്വപ്നങ്ങളെയും ഞാന് കഥകളില് പൊതിഞ്ഞ് ചുരുട്ടിക്കൂട്ടി വായനക്കാരുടെ നേര്‍ക്ക് വലിച്ചെറിയും. ഓര്‍മ്മകളേ, പോ, ഫോ“. ഇതു പറഞ്ഞപ്പോള് സ്ഥിരം രോഗിയും അബലനുമായ അവന്റെ കണ്ണുകള് തുറിച്ച് ചോരഞരമ്പുകള് എഴുന്നുവന്നു. ബീഡിപ്പുകയേറ്റ ചുണ്ടുകളും കയ്യും മെലിഞ്ഞ ശരീരവും മഴനനഞ്ഞുനിന്ന് വിറയ്ക്കുന്നുണ്ടായിരുന്നു. അവള് ഒരു വിങ്ങലോടെ അവന്റെ കൈപ്പത്തി തന്റെ ഇളംചൂടുള്ള രണ്ടു കൈകള്‍ക്കും ഉള്ളിലാക്കി. പറഞ്ഞ വാക്യങ്ങളുടെ ശക്തിയില് തളര്‍ന്ന് അവളുടെ ചുമലില് ചാഞ്ഞിരുന്ന് അവന് പലതും പതിയെ പറയുന്നുണ്ടായിരുന്നു. എന്റെ കഥകള് പ്രസിദ്ധീകരിച്ച് പത്രാധിപന്മാര് അയച്ചുതരുന്ന കാശുപോരേ നമുക്ക് ജീവിക്കാന്. ഒരു പുസ്തകം പ്രസിദ്ധീകരിച്ച് പുരസ്കാരങ്ങള് ലഭിക്കുമ്പോള് പിന്നെയും കാശുകിട്ടും. നീ നോക്കിക്കോ. നിന്റെ സ്നേഹത്തില് ഞാന് എഴുതുന്ന കഥകളെല്ലാം സൂര്യകാന്തിപ്പൂക്കളെപ്പോലെ വിരിഞ്ഞുനില്‍ക്കും. ഏതെങ്കിലും വിദ്യാലയത്തില് പഠിപ്പിക്കാനോ കുട്ടികളെ ട്യൂഷന് എടുക്കാനോ ഒക്കെ എനിക്ക് ആഗ്രഹമില്ലാഞ്ഞിട്ടല്ലപൊന്നേ, എനിക്ക് അധികം സംസാരിക്കാന് ഇഷ്ടമല്ലാത്തതുകൊണ്ടല്ലേ. ഇഷ്ടമല്ലാത്തവരോടും പരിചയമില്ലാത്തവരോടും സംസാരിക്കുന്നതിന്റെ വേദന നിനക്കു മനസിലാവില്ല. വാക്കുകള് കിട്ടാതെ കണ്ണുപൊട്ടനെപ്പോലെ ഞാന് പരതുമ്പോള് അവര് ചിരിക്കുന്നതിന്റെ പൊരുള് നിനക്കറിയില്ല. അവന് പിന്നെയും പലതും പറഞ്ഞെങ്കിലും എഴുതിയ കഥകളൊക്കെ പ്രസിദ്ധീകരിക്കാതെ അവര് തിരിച്ചയച്ചതിന്റെ വേദന അവന്റെ കണ്ണുകളില് തുളുമ്പിനിന്നു. അവളുടെ മനസ്സ് അപ്പോള് വഴുതിമാറി വര്‍ഷങ്ങള്‍നീണ്ട പ്രണയത്തിന്റെ വേരുകള് ചികയുകയായിരുന്നു. അവന്റെ വര്‍ണ്ണസ്വപ്നങ്ങളില് മയങ്ങി കിനാവുകള് കണ്ട് നാണിച്ചുചിരിച്ച ഗതകാലത്തെ സുഖശീതളരാത്രികള് നിറം മങ്ങി നരച്ച് പനിപിടിച്ച രാത്രികളായി അവളുടെ മനസ്സില് തെളിഞ്ഞു. പഴയ നല്ലോര്‍മ്മകള് തിരഞ്ഞ് മനസ്സിന്റെ അറകള് ഓരോന്നും വലിച്ചുതുറന്നെങ്കിലും അവയെല്ലാം ഒഴിഞ്ഞുകിടന്നിരുന്നു. ഇത്രയും നാള് ഞാന് പ്രണയിച്ചത് എന്തിനെയായിരുന്നു? ഈ നിര്‍ണ്ണായകനിമിഷത്തിലും തനിക്കു ധൈര്യം പകരാതെ അവന് സ്വപ്നം കാണുന്നു. തണുത്ത പ്രഭാതത്തില് വിറങ്ങലിച്ചുനില്‍ക്കുന്ന ബസ് സ്റ്റോപ്പിലും നശിച്ച മഴയിലും മുനിഞ്ഞുകത്തുന്ന തെരുവിളക്കിലും നനഞ്ഞ ചുവരിലും ഒക്കെ ഭാവി വലിയ ചോദ്യച്ചിഹ്നങ്ങളായി മങ്ങുകയും തെളിയുകയും ചെയ്യുന്നു. സാഹിത്യകാരന് സ്വപ്നലോകത്ത് തെന്നിനടക്കുന്നു. മധുരസ്വപ്നങ്ങളുടെ മായാലോകത്തില് ഇരുന്ന് കൊച്ചുകുട്ടിയെപ്പോലെ ചിരിക്കുന്നു. നാളെയെക്കുറിച്ചുള്ള വലിയ സ്വപ്നങ്ങള് വിളമ്പുന്നു. ഇല്ല, ഇതല്ല താന് പ്രേമിച്ചത്. ഇതല്ല എന്റെ പ്രേമം. ഇതിനായല്ല എണ്ണമറ്റരാത്രികളില് തന്റെ ഹൃദയം വിങ്ങിയത്. വീണ്ടും വീണ്ടും കണ്ട് വിഴുക്കിയലപ്പിച്ച സ്വപ്നങ്ങള് ചത്തുമലച്ച മൃഗങ്ങളുടെയും പക്ഷികളുടെയും പാതിയടഞ്ഞ മിഴികളെയും അവയുടെ നിര്‍വ്വികാരമായ ചുണ്ടുകളെയും ഓര്‍മ്മിപ്പിച്ചു. അവയ്ക്കിടയിലെവിടെയോ ഒരു മുഖം പതിയെ തെളിയുന്നു. മീശയില്ലാത്ത, കുറ്റിത്താടി വടിക്കാത്ത ആ മുഖത്തുനിന്ന് രണ്ട് മഞ്ഞക്കണ്ണുകള് തന്നെ തുറിച്ചുനോക്കുന്നതുകണ്ട് അവളമ്പരന്നു. സാഹിത്യകാരന് അവളുടെ മുഖം ഇരുളുന്നതും കണ്‍പീലികള് വിറയ്ക്കുന്നതും അവള് മിണ്ടാതെ വിതുമ്പുന്നതും കണ്ടില്ല. മനസ്സിന്റെ ഗര്‍ഭപാത്രങ്ങളില് അന്തിയുറങ്ങുന്ന പെറാത്ത കഥകളെ അവന് കിനാവുകാണുകയായിരുന്നു. അവന്റെ സംസാരത്തിനും അവളുടെ വിതുമ്പലിനും ഇടയില് ഒരു ഹൃദയമിടിപ്പ് തെളിഞ്ഞുകേള്‍ക്കുന്നതുപോലെ അവള്‍ക്കുതോന്നി. ഈ ബസ് സ്റ്റോപ്പില് മുഷിഞ്ഞുകാത്തിരിക്കുന്ന ശപ്തമായ തന്റെ വിധിയെ അവള് ചുണ്ടുകടിച്ചുപിടിച്ച് പഴിച്ചു. ഇത്രയും നാള് നെയ്തുകൂട്ടിയ നാളെയെക്കുറിച്ചുള്ള നല്ലസ്വപ്നങ്ങള് കഞ്ഞിക്കലത്തിലെ കുമിളകളെപ്പോലെ പതഞ്ഞുമുകളിലേയ്ക്കുവന്ന് പൊട്ടിക്കൊണ്ടിരുന്നു. ചത്ത പ്രണയം അവളുടെ വിഹ്വലമായ കണ്ണുകളില് മിഴിച്ചു. കൈകളിലെ ചൂട് വാര്‍ന്നുപോയി. എങ്കിലും അവന് അവളുടെ കൈകളെ ഇറുക്കിപ്പിടിച്ച് കാല്‍പ്പനികസ്വപ്നങ്ങളെ ബസ്സ്റ്റോപ്പിലെ നനഞ്ഞ നിലത്ത് നിരത്തിവെച്ചുകൊണ്ടിരുന്നു. ഹൃദയമിടിപ്പിന്റെ ശബ്ദം കൂടിക്കൂടിവന്നു. അന്താരാഷ്ട്ര പുരസ്കാരങ്ങളെക്കുറിച്ചുള്ള സ്വപ്നങ്ങള് അവന് നിരത്തുമ്പോള് അവള് ഒരു ഞെട്ടലോടെ തിരിച്ചറിഞ്ഞു, ഹൃദയമിടിപ്പ് അവന്റെയോ അവളുടെയോ അല്ലായിരുന്നു, ഹൃദയമിടിപ്പ് തന്റെ പെട്ടിക്കുള്ളില് നിന്നായിരുന്നു.\nബസ് സ്റ്റോപ്പിനു മുന്‍പിലെ കുറ്റിക്കാട്ടിന്റെ മറവില് കുന്തിച്ചിരുന്ന് ഇറച്ചിവെട്ടുന്ന കത്താള്‍കൊണ്ട് പോച്ചത്തലപ്പുകളെ രഘു വെറുതേ അരിഞ്ഞു. തന്റെ പ്രതിശ്രുതവധു സാഹിത്യകാരന്റെ കൈകളിലമരുന്നതും അവളുടെ തോളില് ചാഞ്ഞ് അവന് കഥകള് പറയുന്നതും കണ്ട് രഘുവിന്റെ ഉള്ളംകയ്യും നെറ്റിത്തടവും കഴുത്തും വിയര്‍ത്തു. ഒരു തേങ്ങല് ഉള്ളില് നിന്ന് തികട്ടിവന്ന് തൊണ്ടയില് തങ്ങിനിന്നു. തലയില് ആയിരം തേനീച്ചകള് മൂളുന്നതുപോലെ. ഒന്ന് അലറി മുന്നോട്ടാഞ്ഞാല് ഒരു വെട്ടിനു രണ്ടിനെയും അരിയാം. ഒറ്റക്കുതിപ്പ്, ഒരലര്‍ച്ചമാത്രം. ഒരു ഞരക്കവുമില്ലാതെ സാഹിത്യകാരനും ചീറിക്കൊണ്ട് അവളും പിടഞ്ഞുവീഴും. കുലട!. ഇല്ല, അവള് അവനോടൊത്തു ജീവിക്കട്ടെ. ഞാനവളെ സ്നേഹിക്കുന്നു! അവള്‍ക്കു നല്ലതുവരട്ടെ. ദു:സ്വപ്നങ്ങളില് പോലും അവള് എന്നെ ഓര്‍ക്കരുത്. കത്തി കൈപ്പിടിയിലിരുന്നു ഞെരിഞ്ഞു. ജീ‍വിതത്തില് അതുവരെ തോന്നിയിട്ടില്ലാത്ത നിസ്സഹായത അവന്റെ കണ്ണുകളെ തളര്‍ത്തി. തന്നെക്കൊല്ലാന് ഓടിയാര്‍ക്കുന്ന ജനക്കൂട്ടത്തിനു നേരെ തിരിഞ്ഞുനിന്ന് വെറുമൊരു പിച്ചാത്തിചൂണ്ടി അലറിത്തളച്ചിട്ട ശക്തമായ കൈകളും നാവും പൊന്തക്കാട്ടിലിരുന്ന് തളര്‍ന്നു. വലിയ ശബ്ദത്തോടെ കണ്ണഞ്ചിക്കുന്ന മഞ്ഞ വെളിച്ചം മുന്നോട്ടുചീറ്റിക്കൊണ്ട് ബസ്സ് പൊന്തക്കാടിന്റെ തൊട്ടടുത്തുവന്നു നിന്നു.\nഡ്രൈവര് ബസ്സിന്റെ എഞ്ജിന് ഓഫാക്കി. മൂത്രമൊഴിക്കാന് ഡ്രൈവറും യാത്രക്കാരും പുറത്തേയ്ക്കിറങ്ങി. അവളും സാഹിത്യകാരനും ബസ്സിന്റെ ഉള്ളില് കയറി രഘു ഒളിച്ചിരുന്ന പൊന്തക്കാടിനോടു ചേര്‍ന്നുള്ള ജനാലയ്ക്ക് അടുത്തായി ഇരുന്നു. പെട്ടിയില് നിന്നുള്ള ശബ്ദം ഉയര്‍ന്നുയര്‍ന്നുവന്ന് പെരുമ്പറ കൊട്ടുന്നതുപോലെ മുഴങ്ങുന്നു. “എന്താ‍ണത്?“ അല്പം വിളറിക്കൊണ്ട് അവള് രഘു തന്ന അവസാനത്തെ സമ്മാനത്തിന്റെ കാര്യം പറഞ്ഞു. “നാശം!, അവന്റെ ഓര്‍മ്മകളും കൊണ്ടാണോ നീ വണ്ടികയറിയത്?” അതുവരെ കാണിച്ചിട്ടില്ലാത്ത ധൈര്യത്തോടെ സാഹിത്യകാരന് അവളുടെ പെട്ടി വലിച്ചുതുറന്നു. നാലാംകിട പുസ്തകം പെട്ടിയില് കിടന്ന് കുതറിച്ചാ‍ടുന്നുണ്ടായിരുന്നു. ചാട്ടത്തിനിടയിലും മയില്‍പ്പീലിയുടെ ഒറ്റക്കണ്ണ് അവളെ കുറ്റപ്പെടുത്തിക്കൊണ്ട് തുറിച്ചുനോക്കി. പീലിക്കണ്ണിന്റെ നോട്ടം കണ്ട് സാഹിത്യകാരന്റെ മുഖം വിളറി. അവള് പല്ലുഞെരിച്ച് പുസ്തകത്തിനെ വലിച്ചടച്ച് രണ്ടുകൈകൊണ്ടും അമര്‍ത്തിപ്പിടിച്ച് ബസ്സിന്റെ മഴനനഞ്ഞ ജനാലയിലൂടെ പുറത്തേയ്ക്കു വലിച്ചെറിഞ്ഞു. യാത്രക്കാരും ഡ്രൈവറും കയറി. ബസ്സു വിട്ടു. ബസ്സിന്റെ ശബ്ദം വളവുതിരിഞ്ഞ് നേര്‍ത്തുമറഞ്ഞു.\nപൊന്തക്കാട്ടില് നിന്ന് പതിയെ എണീറ്റ് നിലത്തു മഴനനഞ്ഞുകിടന്ന മയില്‍പ്പീലിയെടുത്ത് അതില്‍പ്പറ്റിയിരുന്ന ചെളിതട്ടിക്കളഞ്ഞ് പുസ്തകത്തിനുള്ളിലാക്കി രഘു തന്റെ വീട്ടിലേക്കുനടന്നു.\n(കുറിപ്പ്: ഈ മയില്‍പ്പീലി രഘുവിന് ഒന്‍പതുവയസ്സുള്ളപ്പോള് (നാലാം ക്ലാസില്) അവന്റെ കൂടെപ്പഠിച്ച വിടര്‍ന്ന കണ്ണുകളും ഇരുണ്ടനിറവുമുള്ള ഒരു പെണ്‍കുട്ടി കൊടുത്തതായിരുന്നു. ഇരട്ടവരയുള്ള നോട്ടുപുസ്തകത്തിനകത്ത് തങ്കം പോലെ സൂക്ഷിച്ചിരുന്ന ആ മയില്‍പ്പീലി രഘു ഒരുപാടുനേരം നിന്നു ചിണുങ്ങിയിട്ടാണ് അവള് അവനു കൊടുത്തത്. അവള്‍ക്കു രഘുവിനെ അത്രയ്ക്കും ഇഷ്ടമായിരുന്നല്ലോ. അഞ്ചുമുതല് പത്തുവരെ വേറൊരു ബോയ്സ് സ്കൂളില് പഠിച്ച രഘു ആ പെണ്‍കുട്ടിയെ പിന്നീട് കണ്ടില്ല. എങ്കിലും ഏതൊക്കെയോ പുസ്തകങ്ങളുടെ താളില് രഘു മയില്‍പ്പീലിയെ സൂക്ഷിച്ചുവെച്ചിരുന്നു. ഈ മയില്‍പ്പീലി ഒരിക്കലും പെറ്റില്ല. പത്താംക്ലാസ് കഴിഞ്ഞ് കൊള്ളരുതാത്തവനായി നടക്കുമ്പൊഴും തല പെരുക്കുമ്പൊഴൊക്കെ രഘു പുസ്തകം തുറന്ന് ഈ മയില്‍പ്പീലിയെ നോക്കുമായിരുന്നു. രഘുവിന്റെ ജീവിതത്തിലെ വിലമതിയാത്ത ചുരുക്കം സമ്പാദ്യങ്ങളില് ഒന്നായിരുന്നു ഈ മയില്‍പ്പീലി എന്ന് പറയേണ്ടതില്ലല്ലോ)


Brexit | അവസാന നിമിഷം ടോറി എംപിമാരുടെ കാലുപിടിച്ച് തെരേസ മെയ്; അന്തിമ വിലയിരുത്തൽ ബ്രെക്‌സിറ്റ് ബിൽ പരാജയപ്പെടുമെന്ന് തന്നെ; ബിൽ തോറ്റാലുടൻ അവിശ്വാസവുമായി ലേബർ പാർട്ടിയെത്തും; ബ്രെക്‌സിറ്റിന്റെ ഭാവിയും തെരേസ മേയുടെ ഭാവിയും ഇന്നറിയാം - MarunadanMalayali.com\nJanuary 15, 2019 | 08:14 AM IST | Permalink\nലണ്ടൻ: ബ്രിട്ടനിലെ തെരേസ മെയ് സർക്കാരിന് അതിനിർണായകമായ ദിവസമാണ് ഇന്ന്. ബ്രെക്‌സിറ്റ് ബിൽ പാർലമെന്റിൽ ചർച്ചയ്‌ക്കെടുക്കാനിരിക്കെ, തെരേസ ഏതുവിധേനയും വിജയം ഉറപ്പിക്കാനുള്ള ശ്രമത്തിലാണ്. സ്വന്തം പാർട്ടിയിലെ വിമതരും ബ്രെക്‌സിറ്റ് വിരുദ്ധരും ലേബർപാർട്ടിയും ചേരുന്നതോടെ, ബിൽ കോമൺസിൽ വിജയിക്കില്ലെന്നതാണ് അന്തിമ വിലയിരുത്തൽ. ബിൽ പരാജയപ്പെടുകയാണെങ്കിൽ, തൊട്ടുപിന്നാലെ അവിശ്വാസ പ്രമേയവുമായി രംഗത്തെത്താനുള്ള തയ്യാറെടുപ്പിലാണ് ലേബർ പാർട്ടി നേതാവ് ജെറമി കോർബിൻ. ഫലത്തിൽ, തെരേസ മേയുടെ ഭാവിതന്നെയാകും ബ്രെക്‌സിറ്റ് ബില്ലിന്മേൽ നടക്കുന്ന വോട്ടെടുപ്പ് എന്നുറപ്പായി.\nബ്രെക്‌സിറ്റ് ബില്ലിനെതിരേ വോട്ടുചെയ്യുന്ന കൺസർവേറ്റീവ് പാർട്ടി അംഗങ്ങൾ ജെറമി കോർബിന്റെ നേതൃത്വത്തിലുള്ള ലേബർ പാർട്ടി സർക്കാരിന് സ്വാഗതമോതുകയാണെന്ന് തെരേസ മെയ് മുന്നറിയിപ്പ് നൽകിക്കഴിഞ്ഞു. ബിൽ പരാജയപ്പെടുകയാണെങ്കിൽ തെരേസ മെയ് രാജിവെച്ചേക്കുമെന്ന സൂചനകൂടി ഈ മുന്നറിയിപ്പിലുണ്ട്. 200 വോട്ടുകൾക്കെങ്കിലും ബ്രെക്‌സിറ്റ് ബിൽ പാർലമെന്റിൽ പരാജയപ്പെടുനമെന്നാണ് കണക്കാക്കുന്നത്. അത്തരമൊരു സാഹചര്യത്തിൽ സർക്കാരിന് പിന്നീട് പിടിച്ചുനിൽക്കുക എളുപ്പമാകില്ല.\nബ്രെക്‌സിറ്റ് ബിൽ പരാജയപ്പെടുകയാണെങ്കിൽ ആ സാഹചര്യം മുതലാക്കുകയാണ് കോർബിന്റെ ലക്ഷ്യം. ബ്രെ്ക്‌സിറ്റ് വോട്ടെടുപ്പുതന്നെ അവിശ്വാസപ്രമേയമാക്കി മാറ്റുകയാണ് ലേബർ പാർട്ടിയുടെ ഉന്നം. അത്തരമൊരു സാഹചര്യം ഒഴിവാക്കുകയും പൊതുതിരഞ്ഞെടുപ്പിലേക്ക് രാജ്യത്തെ നയിക്കുകയുമാണ് തെരേസ ഉന്നമിടുന്നതെന്നും വിലയിരുത്തുന്നു. പാർലമെന്റിൽ പരാജയപ്പെടുമെന്നത് ഉറപ്പാണെങ്കിൽക്കൂടി ബ്രെക്‌സിറ്റ് ബില്ലുമായി പാർലമെന്റിനെ നേരിടണമെന്നുതന്നെയാണ് തെരേസയ്ക്ക് അനുയായികൾ നൽകിയിട്ടുള്ള നിർദ്ദേശം.\nബ്രെക്‌സിറ്റ് ബിൽ പാർലമെന്റിൽ പരാജയപ്പെടുന്നത് അപകടകരമായ സാഹചര്യത്തിലേക്ക് രാജ്യത്തെ നയിക്കുമെന്ന് തെരേസ മെയ് ടോറി എംപിമാർക്ക് മുന്നറിയിപ്പ് നൽകി. ബ്രെക്‌സിറ്റ് നടപ്പാക്കുകയെന്ന നിർദേശമാണ് ബ്രിട്ടീഷ് ജനത നൽകിയിരിക്കുന്നതെന്നും അത് പാലിക്കുകയല്ലാതെ മറ്റു വഴികളില്ലെന്നും തെരേസ പറഞ്ഞു. മാത്രമല്ല, പാർലമെന്റിൽ ബ്രെക്‌സിറ്റ് ബിൽ പരാജയപ്പെടുകയാണെങ്കിൽ, സ്‌കോട്ടിഷ് നാഷണലിസ്റ്റ് പാർട്ടി വീണ്ടും സ്‌കോട്ട്‌ലൻഡിന് സ്വാതന്ത്ര്യം വേണമെന്ന ആവശ്യവുമായി ശക്തമായി മുന്നോട്ടുവരാനിടയുണ്ട്. അത് യുകെയുടെ നിലനിൽപ്പിനെയും ബാധിക്കുമെന്നും അവർ പറയുന്നു.\nപ്രഭുസഭയിൽ നടന്ന വോട്ടെടുപ്പിൽ ബ്രെക്‌സിറ്റ് ബിൽ 152-നെതിരേ 321 വോട്ടുകൾക്ക് പരാജയപ്പെട്ടതുതന്നെ തെരേസ മെയ്‌ക്ക് അപായ സൂചനയാണ്. ബിൽ പാർലമെന്റ് കടക്കുക എളുപ്പമാകില്ലെന്ന് തെരേസയ്‌ക്കെതിരായ നീക്കത്തിന് ചുക്കാൻ പിടിക്കുന്ന ടോറി നേതാവ് ജേക്കബ് റീസ് മോഗ് പറയുന്നു. ബ്രിട്ടന് യാതൊരു പ്രയോജനവും ചെയ്യാത്ത ബില്ലിനൊപ്പം നിൽക്കാൻ ജനങ്ങൾ തയ്യാറാകില്ലെന്നുതന്നെയാണ് താൻ കരുതുന്നതെന്ന് അദ്ദേഹം കഴിഞ്ഞദിവസം പറഞ്ഞിരുന്നു.\nബ്രെക്‌സിറ്റ് ബിൽ പരാജയപ്പെടുകയാണെങ്കിൽ, ആ സാഹചര്യത്തെ രാജ്യത്തെ ഒരു പൊതുതിരഞ്ഞെടുപ്പിലേക്ക് തള്ളിവിടുന്ന നിലയിലെത്തിക്കുകയാണ് ലേബർ പാർട്ടിയുടെ ലക്ഷ്യം. ബ്രെക്‌സിറ്റ് ബിൽ വോട്ടെടുപ്പിൽ സർക്കാർ പരാജയപ്പെടുകയാണെങ്കിൽ ഉടൻതന്നെ താൻ അവിശ്വാസപ്രമേയം അവതരിപ്പിക്കുമെന്ന് ജെറമി കോർബിൻ വ്യക്തമാക്കിയിട്ടുണ്ട്. ബ്രെക്‌സിറ്റ് കരാറിനെ പിന്തുണയ്ക്കണമെന്നാവശ്യപ്പെട്ട് ലേബർ എംപിമാരെ തെരേസ മെയ് ബ്ലാക്ക് മെയിൽ ചെയ്യുകയാണെന്ന് കോർബിൻ കുറ്റപ്പെടുത്തി.\nപാർലമെന്റിൽ ബിൽ പരാജയപ്പെടുകയാണെങ്കിൽ കരാറില്ലാതെ ബ്രെക്‌സിറ്റ് നടപ്പാക്കേണ്ടിവരുമെന്ന തെരേസയുടെ മുന്നറിയിപ്പ് എംപിമാരെ ആശയക്കുഴപ്പത്തിൽ ചാടിക്കാനുദ്ദേശിച്ചുള്ളതാണ്. അത്തരമൊരു ഭീഷണിക്കും ലേബർ എംപിമാർ വഴങ്ങില്ലെന്നും ബില്ലിനെതിരേ വോട്ടുചെയ്യുമെന്നും അദ്ദേഹം പറഞ്ഞു. അവിശ്വാസ പ്രമേയം പാസ്സാവുകയും പുതിയ സർക്കാരിന് രണ്ടാഴ്ചയ്ക്കുള്ളിൽ ഭൂരിപക്ഷം തെളിയിക്കാനാകാതെ പോവുകയും ചെയ്താൽ പൊതുതിരഞ്ഞെടുപ്പ് പ്രഖ്യാപിക്കേണ്ടിവരും. ഇപ്പോഴത്തെ സാഹചര്യത്തിൽ കാര്യങ്ങൾ ലേബർ പാർട്ടിക്ക് അനുകൂലമാണെന്നാണ് കോർബിൻ കരുതുന്നത്.


ഇന്ത്യൻ വിനോദരംഗത്തു നിന്നുള്ളവരുടെ ഫോബ്സ് പട്ടികയിൽ മമ്മൂട്ടിയും നയൻതാരയും; മലയാളത്തിൽനിന്ന് ഒരാൾ പട്ടികയിലെത്തുന്നത് ഇതാദ്യം |\nഇന്ത്യൻ വിനോദരംഗത്തു നിന്നുള്ളവരുടെ ഫോബ്സ് പട്ടികയിൽ മമ്മൂട്ടിയും നയൻതാരയും; മലയാളത്തിൽനിന്ന് ഒരാൾ പട്ടികയിലെത്തുന്നത് ഇതാദ്യം\nമുംബൈ: ഇന്ത്യൻ താരങ്ങളുടെ വിനോദരംഗത്തു നിന്നുള്ള കഴിഞ്ഞ വർഷത്തെ വരുമാനം അടിസ്ഥാനമാക്കി ഫോബ്സ് ഇന്ത്യ പ്രസിദ്ധീകരിച്ച 100 പേരുടെ പട്ടികയിൽ മലയാളത്തിൽ നിന്നും നടൻ മമ്മൂട്ടി ഇടം നേടി. മലയാള വിനോദരംഗത്തു നിന്ന് ഇതാദ്യമായാണ് ഒരാൾ ഫോബ്സ് പട്ടികയിൽ ഇടംനേടുന്നത്. കോളിവുഡിൽ നിന്നും മലയാളിയായ നയൻതാര ഈ വർഷവും പട്ടികയിലുണ്ട്.\n48ാം സ്ഥാനം നേടി മമ്മൂട്ടി ആദ്യ 50ൽ ഇടംപിടിച്ചപ്പോൾ ദക്ഷിണേന്ത്യയിൽ നിന്നുള്ള ഒരേയൊരു വനിതയായ നയൻതാരയ്ക്ക് 68ാം സ്ഥാനമാണ്. 18 കോടി രൂപയാണ് മമ്മൂട്ടിയുടെ വിനോദരംഗത്തു നിന്നുള്ള വരുമാനം. നയൻതാര 15.17 കോടി സമ്പാദിച്ചു. 2017 ഒക്ടോബർ 1 മുതൽ 2018 സെപ്റ്റംബർ 30 വരെയുള്ള വരുമാനം കണക്കാക്കിയാണ് ഫോബ്സ് പട്ടിക തയാറാക്കിയിരിക്കുന്നത്.\nതുടർച്ചയായി മൂന്നാം വർഷവും പട്ടികയിൽ ഒന്നാം സ്ഥാനം ബോളിവുഡ് താരം സൽമാൻ ഖാനാണ്. 253.25 കോടി രൂപയാണ് സിനിമയിൽ നിന്ന് കഴിഞ്ഞ വർഷം സൽമാൻ ഖാൻ നേടിയത്. ഇന്ത്യൻ ക്രിക്കറ്റ് ടീം ക്യാപ്റ്റൻ വിരാട് കോഹ്‍ലിയാണ് രണ്ടാമത് (228.09 കോടി രൂപ). 185 കോടി രൂപ നേടിയ നടൻ അക്ഷയ് കുമാർ മൂന്നാം സ്ഥാനത്തും 112.8 കോടി രൂപ നേടി നടി ദീപിക പദുക്കോൺ നാലാം സ്ഥാനത്തുമുണ്ട്. ആദ്യ അഞ്ചിൽ സ്ഥാനം നേടുന്ന ഏകവനിതയാണ് ദീപിക. അടുത്തിടെ വിവാഹിതയായ ദീപികയുടെ ഭർ‌ത്താവും നടനുമായ രൺവീർ സിങ്ങിന് എട്ടാം സ്ഥാനമാണ്. അതേ സമയം മറ്റൊരു നവവധുവായ പ്രിയങ്ക ചോപ്ര ഏറെ പിന്നിലേക്കു തള്ളപ്പെട്ടു. ഹോളിവുഡിലേക്കു ചേക്കേറിയ പ്രിയങ്കയ്ക്ക് ഇന്ത്യയിൽ വരുമാനം കുറഞ്ഞതാണ് കാരണം. കഴിഞ്ഞ വർഷം ഏഴാം സ്ഥാനത്തുണ്ടായിരുന്ന പ്രിയങ്ക ഈ വർഷം 49ാം സ്ഥാനത്താണ്.\nഎംഎസ് ധോണി (5), ആമിർ ഖാൻ (6), അമിതാഭ് ബച്ചൻ (7), സച്ചിൻ ടെൻഡുൽക്കർ (9), അജയ് ദേവ്ഗൺ (10) എന്നിവരാണ് ആദ്യ പത്തിലുള്ള മറ്റുള്ളവർ. കഴിഞ്ഞ വർഷം ഒറ്റ സിനിമ പോലും പുറത്തിറങ്ങാത്ത ഷാറൂഖ് ഖാൻ 13–ാം സ്ഥാനത്താണ്. എ.ആർ റഹ്മാൻ 11ാമതും രജനീകാന്ത് 14ാമതുമുണ്ട്.


രണ്ടാം തരംഗം രൂക്ഷം;ഇതുവരെ മരിച്ചത് 1497 പേർ; കോവിഡ് ഒന്നാം തരംഗം മുതൽ ഇതുവരെ മരിച്ചത് 5,814 പേർ; ഞെട്ടിക്കുന്ന മറ്റ് വിവരങ്ങൾ ഇങ്ങനെ.... - RashtraDeepika\nതിരുവനന്തപുരം: രണ്ടാം കോവിഡ് തരംഗത്തിൽ ഈ മാസം ഇതുവരെ കേരളത്തിൽ മരിച്ചത് 506 പേർ. മാർച്ച് 15-ന് തുടങ്ങിയ രണ്ടാം തരംഗത്തിൽ കേരളത്തിലാകെ 1,497 പേർ കോവിഡിന് കീഴ‌ങ്ങിയെന്നാണ് ഔദ്യോഗിക വിവരം.\nഒന്നാം തരംഗം മുതൽ ഇതുവരെ സംസ്ഥാനത്ത് 5,814 പേരാണ് മരിച്ചത്. ഇതിൽ 4,369 പേരും 60 വയസ്സിലേറെ പ്രായമുള്ളവരാണ്. 1221 പേർ 41-നും 59-നുമിടയിലുള്ളവർ.\n18-നും 40-നുമി‌ടയിലുള്ള 211 പേരും 17-ന് താഴെയുള്ള 13 കുട്ടികളും മരണത്തിന് കീഴ‌ങ്ങി. ഒന്നാം തരംഗത്തെ അപേക്ഷിച്ച് നാൽപതിനും അമ്പതിനുമിടയിലുള്ളവരിലെ മരണം വർദ്ധിച്ചു.\nകേരളത്തിലെ കോവിഡ് മരണനിരക്ക് മറ്റ് സംസ്ഥാനങ്ങളിലേതിനേക്കാൾ കുറവാണ്, 0.31 ശതമാനം. എങ്കിലും രോഗം കൂടുതൽ പേരിലേക്ക് വ്യാപിക്കുന്നതിന് ആനുപാതികമായി പ്രായഭേദമന്യേ മരണവും കൂടുന്നു.\n45 കഴിഞ്ഞവരുടെ വാക്സിനേഷൻ വാക്സിൻ ക്ഷാമം കാരണം പൂർത്തിയാക്കാനാകത്തതും തിരിച്ചടിയായി.\nസത്യം പറഞ്ഞാല് ആ വീട്ടില് ഞാന് പട്ടിയ്ക്ക് തുല്യമായിരുന്നു ! തന്നെയും തനുജയെയും നേരിട്ട് അറിയാവുന്നവര് താന് ചെയ്തതിനെ തെറ്റായി കാണില്ലെന്ന് ജിനു…


| ക്ഷേത്രാചാരങ്ങളിലൂടെ ഭക്തര്‍ക്ക് ലഭിക്കുന്ന പുണ്യങ്ങള് | Mangalam\nSunday, April 22, 2018 Last Updated6Min7Sec ago English Edition\nThursday 09 Mar 2017 03.13 PM\nക്ഷേത്രാചാരങ്ങളിലൂടെ ഭക്തര്‍ക്ക് ലഭിക്കുന്ന പുണ്യങ്ങള്\nവര്‍ണ്ണപുഷ്പങ്ങള്, ജ്വലിക്കുന്ന ദീപനാളങ്ങള്, തിളങ്ങുന്ന വിളക്കുകള്, വിഗ്രഹത്തിലെ മിന്നുന്ന ഉടയാടകള് ഇവയെല്ലാം കണ്ണിനെ മിതമായും പക്വമായും ഉത്തേജിപ്പിക്കുന്നു. പുഷ്പം, ചന്ദനം, അഷ്ടഗന്ധം, കര്‍പ്പൂരം മുതലായവയുടെ ഗന്ധങ്ങള് നാസികയെ ഉത്തേജിപ്പിക്കുന്നു.\nമനുഷ്യന്റെ മഹത്തായ ഒരു സങ്കല്പമാണ് ഈശ്വരന്. ഭക്തന് ഈശ്വരനാണെല്ലാം. എല്ലാറ്റിലും ഈശ്വര സാന്നിധ്യം കാണുക. 'ഈശ്വരന്' എന്ന പദത്തിന്റെ അര്‍ത്ഥമെന്തെന്ന് നോക്കാം.\nഈ- എന്നാല് ഇച്ഛ, ചിന്തകള് എന്നും,\nശ്വ- എന്നാല് ശ്വാസം, പ്രാണവായുവെന്നും,\nര- എന്നത് അഗ്നിയുടെ ബീജാക്ഷരം, അഥവാ ചൂട് എന്നുമാണ്.\nഈ മൂന്നിനേയും നിലനിര്‍ത്തുന്നത് ഈശ്വരനാണ്. ചൂട് നിലനിര്‍ത്തുന്നത് ഉള്ളില് നിറഞ്ഞുനില്‍ക്കുന്ന ചൈതന്യമാണ്. ഇതിനെയാണ് ഋഷീശ്വരന്മാര് 'ഈശ്വരനെ'ന്ന് പറഞ്ഞത്.\nഭൗതികവും ആത്മീയവുമായ ഒരു നവചൈതന്യത്തിന്റെ ഒരു സ്രോതസ്സാണ് ക്ഷേത്രങ്ങള്. ശ്രീകൃഷ്ണന് പറഞ്ഞതിതാണ്.\nക്ഷേത്ര മിത്യഭി ധീയതേ.''\nഈ ശരീരം തന്നെയാണ് ക്ഷേത്രം. മനസ്സിന്റെ പരമാത്മാവാണ് ഈശ്വരന്. പ്രതിസന്ധികളില്‍നിന്ന് രക്ഷനേടാനുള്ള വഴി കണ്ടെത്തലാണ് ദൈവാനുഗ്രഹംകൊണ്ട് ഉദ്ദേശിക്കുന്നത്. ഈ അനുഗ്രഹം നേടാനാണ് ഭക്തര്, പ്രശ്‌നങ്ങള് വരുമ്പോള് ഈശ്വരനെ ഓര്‍മ്മിക്കുന്നതും, ഓരോരോ വഴിപാടുകള് നേരുന്നതും.\nഎല്ലാ ചിന്തകളേയും മനസ്സില്‍നിന്ന് മാറ്റി ഭഗവാനില് ഉറപ്പിച്ചാല് അത് ശിവനായിത്തീരുന്നു. ജീവന് കുറഞ്ഞ ശക്തിയും ശിവന് കൂടിയ ശക്തിയുമാണ്. ഉള്ള ശക്തിയെ കൂടുതല്‍ക്കൂടുതല് വര്‍ദ്ധിപ്പിക്കാനാണ് 'അനന്യഭക്തി'.\nഏതു കര്‍മ്മം ചെയ്യുമ്പോഴും ഈ കര്‍മ്മം ഭഗവാനാണ് ഏല്‍പ്പിച്ചത് എന്ന 'നിമിത്ത' ഭാവത്തില് നിമഗ്നമായി ചെയ്യുക. ആത്മാര്‍ത്ഥമായി കര്‍മ്മം ചെയ്യാന് കഴിയാതെവന്നാല് അതില്‍വരുന്ന അനുഭവങ്ങള് അനുകൂലമായാലും പ്രതികൂലമായാലും അതിനെയും ഭഗവല് പ്രസാദമായി കാണുക.\nചെയ്യുന്നതും, അനുഭവിക്കുന്നതും ഈശ്വരനിശ്ചയമായി കരുതുക. ഇനി ക്ഷേത്രദര്‍ശനംകൊണ്ട് ഭക്തര്‍ക്ക് കൈവരുന്ന പുണ്യനേട്ടങ്ങള് എന്തൊക്കെയെന്ന് പരിശോധിക്കാം.\nക്ഷേത്രം ശരീരത്തെപ്പോലെ ശുദ്ധവും പവിത്രവും ഭംഗിയായും സൂക്ഷിക്കണം. പരിശുദ്ധമായ ലോഹങ്ങളായ സ്വര്‍ണ്ണം, വെള്ളി, ചെമ്പ് എന്നിവയ്ക്ക് ഏറ്റവുമധികം ചാലകത്വം ഉള്ളതുപോലെ പരിശുദ്ധ ശരീരവും ഏറ്റവും അധികം ഊര്‍ജ്ജസ്വീകരണത്തിന് അനുയോജ്യമാണ്. അതിനാല് സമഗ്രമായ നന്മനിറഞ്ഞ ശരീരഘടനയാണ് ഭക്തന് ഉണ്ടായിരിക്കേണ്ട അടിസ്ഥാന യോഗ്യത.\nഇനി ശരീരത്തിലേക്ക് എങ്ങനെയെല്ലാമാണ് ഈശ്വരശക്തി (ഊര്‍ജപ്രസരണം) നടക്കുന്നതെന്ന് നോക്കാം. ക്ഷേത്ര ശ്രീകോവിലിനു മുമ്പില് ഏതാനും നിമിഷം നില്‍ക്കുമ്പോള് നമ്മുടെ കണ്ണ്, മൂക്ക്, ചെവി, ത്വക്ക് എന്നീ ജ്ഞാനേന്ദ്രിയങ്ങള് ബാഹ്യചൈതന്യത്തിന് വിധേയമാകുകയാണ് ചെയ്യുന്നത്.\nമണിനാദം, മന്ത്രധ്വനി, ഇടയ്ക്ക, താളം, ശംഖ് തുടങ്ങിയവ ചെവിയെ ഉണര്‍ത്തുന്നു. ഭസ്മം, കളഭം, ചന്ദനം, കുങ്കുമം, ചെവിയില് ചൂടുന്ന തുളസി ഇവ ത്വക്കിനെ ഉത്തേജിപ്പിക്കുന്നു. തീര്‍ത്ഥം, തൃമധുരം, നിവേദ്യം ഇവ നാക്കിനെ ചൈതന്യവത്താക്കുന്നു.\nപഞ്ചേന്ദ്രിയങ്ങളില് ഇതുണ്ടാക്കുന്ന ഊര്‍ജ്ജതരംഗങ്ങള് വഴി ദീപാരാധന കഴിഞ്ഞ് നട തുറക്കുമ്പോള് നില്‍ക്കുന്ന ഭക്തര്‍ക്ക് ഒരു പ്രഭാതേജസ്സ് (പോസിറ്റീവ് എനര്‍ജി) ശരീരത്തിലേക്ക് ആഗിരണം ചെയ്യുന്നതായി അനുഭവപ്പെടും.\nഅതുവഴി പഞ്ചേന്ദ്രിയങ്ങളെ ഊര്‍ജ്ജസ്വലമാക്കുന്നതോടൊപ്പം നമുക്ക് ഏകാഗ്രതയും ലഭിക്കുന്നു. നിര്‍മ്മാല്യപൂജാസമയത്ത് വിഗ്രഹത്തിന് ഊര്‍ജ്ജപ്രസരണം കൂടുതലുള്ളതിനാലാണ് 'നിര്‍മ്മാല്യം തൊഴു'ന്നതിന് വലിയ പ്രാധാന്യം കൈവന്നത്.\nനമ്മുടെ ആത്മശുദ്ധിക്കാണ് പൂജ ചെയ്യുന്നത്. ധ്യാനവും തപസ്സും ഹോമവുമെല്ലാം പരമാത്മ ചൈതന്യത്തിലേക്കുള്ള സമര്‍പ്പണമാണ്. ഹോമം അഗ്നിയിലേക്കും. സാധകന്റെ അഹങ്കാരവും ഇന്ദ്രിയവാസനകളും ദ്രവ്യങ്ങളും ഹോമകുണ്ഡത്തിലെ ജ്വാലയില് അര്‍പ്പിക്കപ്പെടുന്നു. അവനവന് നേടിയെടുക്കാന് കഴിയുന്നതാണ് സ്വര്‍ഗ്ഗം. സ്വ-അര്‍ത്ഥം 'സ്വയം', 'ര്‍ഗ്ഗ' എന്നാല് ഗതി എന്നുമാണ്.\n'ആത്മീയം' ഒന്നില്‍നിന്നും ഒളിച്ചോടാനല്ല. എണ്ണ എണ്ണയ്ക്കുവേണ്ടിയല്ല നിലനില്‍ക്കുന്നത്. അത് പ്രകാശിതമാക്കാനാണ്. വിവേകത്തെ വര്‍ദ്ധിപ്പിക്കലും ആത്മശുദ്ധിയുമാണ് ആചാരങ്ങളുടെ ലക്ഷ്യം.\nഅതിനാണ് ക്ഷേത്രങ്ങളിലും മറ്റും നാം പോകുന്നത്. ആത്മശുദ്ധിയെന്നാല് വികാരങ്ങളില്‍നിന്ന് മാറിനില്‍ക്കാനുള്ള കഴിവാണ്. മനസ്സ് ലയിക്കേണ്ടത് ഭഗവാനിലാണ്. മനസ്സും ഭഗവാനും ഒന്നായിത്തീരുമ്പോള് 'പരമശാന്തി'യിലെത്തുന്നു.\nമനസ്സും പരമാത്മാവും തമ്മില് വിടവ് ഉണ്ടാകില്ല. ഉപ്പും, വെള്ളവും വേര്‍തിരിക്കാന് കഴിയാത്ത അവസ്ഥപോലെയാണ്. ഭഗവാനാണ് എല്ലാറ്റിനേയും കൂട്ടിച്ചേര്‍ത്ത് നിലനിര്‍ത്തുന്നത്.\nഭക്തിയോടൊപ്പം വേണ്ടത് ജ്ഞാനമാണ്. ഇതിന്റെ കുറവ് ഹിന്ദുക്കളെ അനാചാരങ്ങളിലേക്ക് ഒരു പരിധിവരെ നയിച്ചിട്ടുണ്ട്. (വിചാരങ്ങള് ഇല്ലാത്ത ആചാരങ്ങളാണ് അനാചാരങ്ങള്).


Roam Free, With Out Roaming Charge, Cabinet, New Telecom Policy, സ്വതന്ത്രമായ റോമിംഗ്, റോമിംഗ് ചാര്‍ജ്ജ് ഇല്ലാതെ, മന്ത്രിസഭ, പുതിയ ടെലികോം നയം - Malayalam Gizbot\nഇനി റോമിംഗ് ചാര്‍ജ്ജ് ഇല്ല\n| Updated: Friday, April 19, 2013, 14:20 [IST]\nഇന്ത്യന് മൊബൈല് വരിക്കാര്‍ക്ക് ഇനി റോമിംഗ് ചാര്‍ജ്ജ് നല്‍കേണ്ടതില്ല. രാജ്യത്തെ ഏത് സംസ്ഥാനത്തു നിന്നുള്ള സിം കാര്‍ഡും മറ്റ് സ്ഥലങ്ങളില് യാത്ര ചെയ്യുമ്പോഴും ഉപയോഗിക്കാം, റോമിംഗ് ചാര്‍ജ്ജ് നല്‍കാതെ. ടെലികോം വിപ്ലവമായി കരുതാവുന്ന പുതിയ ടെലികോം നയം ഇന്നത്തെ കേന്ദ്ര മന്ത്രി സഭയാണ് പാസ്സാക്കിയത്.\nനിലവില് ഒരു പ്രത്യേക സംസ്ഥാനത്തിനകത്ത് മാത്രം ഒതുങ്ങി നിന്ന മൊബൈല് നമ്പര് പോര്‍ട്ടബിലിറ്റി ഇനി മറ്റ് സംസ്ഥാനങ്ങളിലും പ്രയോഗിക്കാമെന്നതാണ് പുതിയ ടെലികോം നയത്തിലെ മറ്റൊരു ഗുണം. ഇത് വരെ ഒരൊറ്റ ടെലികോം സര്‍ക്കിളുകളില് നിന്ന് മാത്രമേ മൊബൈല് നമ്പര് പോര്‍ട്ടബിലിറ്റി ഗുണം ഉപയോക്താക്കള്‍ക്ക് അനുഭവിക്കാന് സാധിച്ചിരുന്നുള്ളൂ.\nഇതോടെ 93 കോടിയോളം വരുന്ന ഇന്ത്യന് മൊബൈല് ഉപയോക്താക്കളുടെ വലിയൊരു ബുദ്ധിമുട്ടിനാണ് അറുതി വരിക. മൊബൈല് നമ്പര് പോര്‍ട്ടബിലിറ്റി സൗകര്യം ഉപയോഗിച്ച് ഇഷ്ടമുള്ള സേവനദാതാക്കളുടെ കീഴിലേക്ക് നമ്പര് മാറാതെ തന്നെ വരാം. പുതിയ നയം വരുന്നതോടെ മറ്റൊരു സംസ്ഥാനത്തേക്ക് ജോലിക്കായോ മറ്റോ പോകേണ്ടി വരുന്ന വരിക്കാര്‍ക്ക് പഴയ മൊബൈല് നമ്പര് പുതിയ താമസസ്ഥലത്തും ഉപയോഗിക്കാം. റോമിംഗ് ചാര്‍ജ്ജ് നല്‍കേണ്ട. മാത്രമല്ല, വേണമെങ്കില് സേവനദാതാക്കളെ വേറെ തെരഞ്ഞെടുക്കുകയും ആവാം.


വാക്‌സിന് കരിഞ്ചന്തയ്ക്ക് കേന്ദ്ര സര്‍ക്കാര് കൂട്ടുനില്‍ക്കുന്നു; കേരളം ഹൈക്കോടതിയില് | Marupuram Kerala\nവാക്‌സിന് കരിഞ്ചന്തയ്ക്ക് കേന്ദ്ര സര്‍ക്കാര് കൂട്ടുനില്‍ക്കുന്നു; കേരളം ഹൈക്കോടതിയില്\nIndia Keralam News\nJune 2, 2021 June 2, 2021 Web DeskLeaveaComment on വാക്‌സിന് കരിഞ്ചന്തയ്ക്ക് കേന്ദ്ര സര്‍ക്കാര് കൂട്ടുനില്‍ക്കുന്നു; കേരളം ഹൈക്കോടതിയില്\nകേന്ദ്രത്തിന്റെ വാക്‌സിന് നയത്തിനെതിരെ കേരളം ഹൈക്കോടതിയില്. വാക്‌സിന് ലഭ്യത സംബന്ധിച്ച പൊതുതാത്പര്യ ഹര്‍ജിയിലാണ് സംസ്ഥാനം കേന്ദ്രത്തിനെതിരെ ഹൈക്കോടതിയില് നിലപാടെടുത്തത്. എത്രയും വേഗം സംസ്ഥാനത്തിന്റെ ആവശ്യത്തിനനുസരിച്ച് വാക്‌സിന് ലഭ്യമാക്കാനുള്ള സാഹചര്യം കേന്ദ്ര സര്‍ക്കാര് ഒരുക്കണമെന്ന് സംസ്ഥാന സര്‍ക്കാര് ആവശ്യപ്പെട്ടു.\nകേന്ദ്രത്തിന്റെ വാക്‌സിന് നയം കാരണം രാജ്യത്ത് വാക്‌സിനുകള്‍ക്ക് വ്യത്യസ്ത വിലകളാണുള്ളത്. കേന്ദ്രം വാക്‌സിന് കരിഞ്ചന്തയ്ക്ക് കൂട്ടുനില്‍ക്കുകയാണെന്ന് സംസ്ഥാനം കോടതിയില് ആരോപിച്ചു. ഇതിനിടെ സ്വകാര്യ ആശുപത്രികള്‍ക്ക് കൊടുക്കുന്ന വിലയ്ക്ക് വാക്‌സിന് വാങ്ങാന് തയാറാണോ എന്ന് കോടതി സംസ്ഥാന സര്‍ക്കാരിനോട് ചോദിച്ചു. ഒരു കാരണവശാലും അത് സാധ്യമല്ലെന്ന് സംസ്ഥാന സര്‍ക്കാര് കോടതിയെ അറിയിച്ചു.\nവാക്‌സിന് നയം സംബന്ധിച്ച് കോടതി കേന്ദ്രത്തെ ഇന്നും വിമര്‍ശിച്ചു. സര്‍ക്കാരിന് എന്തുകൊണ്ടാണ് വാക്‌സിന് കിട്ടാത്തതെന്ന് കോടതി ചോദിച്ചു. സ്വകാര്യ സ്ഥാപനങ്ങള്‍ക്ക് വാക്‌സിന് നിര്‍മിക്കാന് അനുമതി കൊടുത്തിട്ടും എന്തുകൊണ്ടാണ് വാക്‌സിന് ലഭ്യതക്കുറവ് അനുഭവപ്പെടുന്നത്, ലഭ്യതക്കുറവ് പറയുമ്പോഴും സ്വകാര്യ ആശുപത്രികള്‍ക്ക് വാക്‌സിന് ലഭിക്കുന്നുണ്ട്, ഇതെങ്ങനെ സംഭവിക്കുന്നു, വാക്‌സിന് സര്‍ക്കാരിന് നല്‍കാതെ സ്വകാര്യ ആശുപത്രികള്‍ക്ക് നല്‍കുകയാണോ എന്ന് കോടതി ചോദിച്ചു. കേസ് അടുത്ത ചൊവ്വാഴ്ച വീണ്ടും പരിഗണിക്കും. ഹര്‍ജിയില് ഐസിഎആറിനോടും സംസ്ഥാന സര്‍ക്കാരും നിലപാടറിയിക്കാന് കോടതി നിര്‍ദേശിച്ചു.\nആരോഗ്യവകുപ്പിന്റെ അനുമതി ഇല്ലാതെ പ്രവര്‍ത്തിച്ച കൊവിഡ് ആശുപത്രി പൂട്ടിച്ചു\nചൈനയുടെ രണ്ടാമത്തെ വാക്‌സിനും ലോകാരോഗ്യ സംഘടനയുടെ അംഗീകാരം\nJanuary 7, 2021 January 7, 2021 marupuramkerala\nകേന്ദ്ര ധനസഹായ പദ്ധതി വെറും വാഗ്ദാനം; പ്രശാന്ത് കിഷോര്\nയു.പിയില് കോവിഡ് നിയമം ലംഘിച്ച് സ്വിമ്മിങ് പൂള് തുറന്നു; കുളിക്കാനെത്തിയത് നിരവധി പേര്


മലപ്പുറത്ത് സ്കൂളുകളിൽ കൊവിഡ് വ്യാപനം തുടരുന്നു; 180 പേർക്കുകൂടി രോഗം സ്ഥിരീകരിച്ചു | more students confirmed covid in malappuram schools\nമലപ്പുറത്ത് സ്കൂളുകളിൽ കൊവിഡ് വ്യാപനം തുടരുന്നു; 180 പേർക്കുകൂടി രോഗം സ്ഥിരീകരിച്ചു\nമാറഞ്ചേരി സ്കൂളിലെ 363 പേർക്ക് നടത്തിയ പരിശോധനയിൽ 94 വിദ്യാർഥികൾക്കും ഒരു അധ്യാപകനുമാണ് കൊവിഡ് പോസിറ്റീവായത്. വന്നേരി സ്കൂളിലെ 289 പേരിൽ നടത്തിയ പരിശോധനയിൽ 82 വിദ്യാർഥികൾക്കും മൂന്ന് അധ്യാപകർക്കും രോഗം സ്ഥിരീകരിച്ചു.\nMalappuram, First Published Feb 14, 2021, 9:10 AM IST\nമലപ്പുറം: മാറഞ്ചേരി ഗവൺമെന്റ് ഹയർ സെക്കൻഡറി സ്കൂളിലും വന്നേരി ഹയർ സെക്കൻഡറി സ്കൂളിലും നടത്തിയ രണ്ടാംഘട്ട പരിശോധനയിൽ 180 പേർക്കുകൂടി കൊവിഡ് സ്ഥിരീകരിച്ചു. ഇതോടെ 442 പേർക്കാണ് ഇതുവരെ രണ്ട് സ്കൂളുകളിലുമായി കൊവിഡ് ബാധിച്ചത്.\nLast Updated Feb 14, 2021, 9:16 AM IST\nസ്കൂളുകളിൽ കൊവിഡ് വ്യാപനം


കല്ലടയ്ക്ക് തിരുവനന്തപുരം-മണിപ്പാല് പാത 'സമ്മാനിച്ചത്' കെ.എസ്.ആര്.ടി.സി. | Trivandrum-Manipal Private Bus Service| KSRTC| Kallada\nകല്ലടയ്ക്ക് തിരുവനന്തപുരം-മണിപ്പാല് പാത 'സമ്മാനിച്ചത്' കെ.എസ്.ആര്.ടി.സി.\nJun 22, 2019, 10:02 PM IST\nയാത്രക്കാരില്ലെന്നപേരിലാണ് കെ.എസ്.ആര്.ടി.സി. തിരുവനന്തപുരം-മണിപ്പാല് ബസ് പിന്‍വലിച്ചത്.\nയാത്രക്കാരിക്കുനേരെ പീഡനശ്രമമുണ്ടായ തിരുവനന്തപുരം-മണിപ്പാല് പാത കല്ലട ഉള്‍പ്പെടെയുള്ള സ്വകാര്യബസുകള്‍ക്ക് കുത്തകയായത് കെ.എസ്.ആര്.ടി.സി.യുടെ പിന്മാറ്റത്തെത്തുടര്‍ന്ന്. ഈ പാതയില് കെ.എസ്.ആര്.ടി.സി. ബസ് പിന്‍വലിച്ചതോടെയാണ് യാത്രക്കാര് കല്ലട ഉള്‍പ്പെടെയുള്ള സ്വകാര്യബസുകളെ ആശ്രയിക്കാന് നിര്‍ബന്ധിതരായത്.\nയാത്രക്കാരില്ലെന്ന പേരിലാണ് കെ.എസ്.ആര്.ടി.സി. തിരുവനന്തപുരം-മണിപ്പാല് ബസ് പിന്‍വലിച്ചത്. എന്നാല്, കല്ലട ഉള്‍പ്പെടെ മൂന്ന് സ്വകാര്യബസുകള്‍ക്ക് ദിവസവും ഈപാതയില് നിറയെ യാത്രക്കാരുണ്ട്. സ്വകാര്യബസുകളും കെ.എസ്.ആര്.ടി.സി.യും പുറപ്പെടുന്നത് 200 മീറ്റര് അകലം മാത്രമുള്ള സ്റ്റാന്‍ഡുകളില് നിന്നാണ്.\nഎന്നിട്ടും കെ.എസ്.ആര്.ടി.സി.യുടെ മണിപ്പാല് സര്‍വീസ് നഷ്ടമായി. കഴിഞ്ഞ മാസമാണ് കെ.എസ്.ആര്.ടി.സി. ബസ് പിന്‍വലിച്ചത്. സ്വകാര്യബസ് ലോബിയും കെ.എസ്.ആര്.ടി.സി.യിലെ ചില ഉന്നതരും ചേര്‍ന്നുള്ള ഒത്തുകളിയാണ് പിന്മാറ്റത്തിന് കാരണമെന്ന് ആക്ഷേപമുണ്ട്.\nയാത്രക്കാർ ഏറെയുള്ള പാതയില് 2017-ലാണ് കെ.എസ്.ആര്.ടി.സി. സ്‌കാനിയ ബസ് തുടങ്ങിയത്. എന്നാല്, പലപ്പോഴും ബസ് കൃതമായി ഓടിച്ചില്ല. സമയക്രമത്തിലെ മാറ്റം യാത്രക്കാര്‍ക്ക് പ്രയോജനപ്പെട്ടതുമില്ല. ഇതിനിടെ സ്‌കാനിയ പിന്‍വലിച്ച് ഡീലക്‌സാക്കി.\nഅതും സ്ഥിരമായി മുടക്കി. സെന്‍ട്രല് ഡിപ്പോയില്‍നിന്ന് ഏറ്റവുംകൂടുതല് തവണ യാത്ര റദ്ദാക്കിയത് മണിപ്പാല് ബസായിരുന്നു. ഇതാണ് യാത്രക്കാര് പൂര്‍ണമായും കെ.എസ്.ആര്.ടി.സി.യെ കൈയൊഴിയാന് കാരണമായത്.\nസ്വകാര്യബസുകാര്‍ക്ക് യാത്രക്കാരുള്ളപ്പോള് തിരുവനന്തപുരം-മണിപ്പാല് പാതയില് ബസ് നിര്‍ത്തലാക്കിയത് അന്വേഷിക്കാന് മന്ത്രി എ.കെ. ശശീന്ദ്രന് കെ.എസ്.ആര്.ടി.സി. എം.ഡി.യോട് ആവശ്യപ്പെട്ടു.\nContent Highlights: Trivandrum-Manipal Private Bus Service\nബസ് സ്റ്റാന്‍ഡല്ല; ഇത് ഓട്ടം നിലച്ച ബസുകളുടെ അനാഥാലയം\nവൻകിട കമ്പനികൾക്ക് പെർമിറ്റില്ലാതെ ഏതു റൂട്ടിലും ബസ്സോടിക്കാൻ അനുമതിനൽകി കേന്ദ്രം\nകോവിഡ്; സ്വകാര്യ ബസ് മേഖല പ്രതിസന്ധിയിലേക്ക്